KS 328 | સેતુ ~ લતા જ. હિરાણી\nPosted by: readsetu | એપ્રિલ 24, 2018\nદિવ્ય ભાસ્કર > 24 એપ્રિલ 2018\nકાવ્યસેતુ 328 લતા હિરાણી\nખુદને ખોયા વગર (મૂળ લેખ)\nહું નદીની જેમ વ્હેવાની નથી,\nને ગગન ઓઢીને રહેવાની નથી.\nઆંખમાં ભીનાશ જેવુ કંઇક છે,\nપણ તમારું નામ લેવાની નથી.\nસ્વપ્ન આ થીજે, નયન રીઝે તો શું ?\nચંદ્ર ! તારી રંગતો છાની નથી.\nએષણાની આંખ વનમાં તગતગે,\nરાહબર છે સાથ, ડરવાની નથી.\nરેતમાં ત્રોફેલ તારું નામ છે,\nપણ પવનને કૈ જ કહેવાની નથી. …….ઉષા શાહ\nદરેક પ્રેમિકાનો એટીટ્યુડ આ જ રહેવાનો. ‘હું કાંઇ કહેવાની નથી…. જા, તું સમજી જા તો ખરો !’ અલબત્ત આમાં નાયિકા આ વાત માત્ર પ્રિયજનને જ નહીં પ્રકૃતિને અને બીજાને પણ કહે છે. શરૂઆત પોતાના પ્રેમીથી કરે છે. આ સમાજ પ્રેમમાં સ્ત્રી પાસેથી સમર્પણ અને ત્યાગની વધુ અપેક્ષા રાખે છે. શા માટે ? નાયિકા કહે છે કે હું ઝૂરું છું તો તું મને મળ ! મારે એકલીને પીડા શા માટે સહન કરવી ? સાગર એક ડગલુંય નથી ખસતો, પોતાની જગ્યાએ સ્થિર રહે છે અને નદી પહાડો, જંગલો વીંધીને, અપાર કષ્ટ સહીને, સેંકડો માઈલ વહીને એને મળવા જાય છે… એટલું જ નહીં, સાગરને મળીને એની મીઠાશ, એનો નમણો દેહ, આત્મા બધું જ, પોતાનું સમગ્ર અસ્તિત્વ ખોઈ દે છે. નદીને એ મંજૂર હશે, મને નથી. મારે મને જાળવી રાખવી છે અને તને મળવું છે. ખુદને ખોયા વગર તને પ્રાપ્ત કરવો છે. એટલે જ કવિએ કહ્યું છે ને ‘મુહોબ્બતમાં વિનંતી ક્યાં સુધી એને સતત કરીએ, મજા એમાંય છે ઓ મન, કદી થોડી મમત કરીએ.’\nજો ને, આ આંખો તારી યાદમાં ચોવીસે કલાક ભીનાશ ઓઢીને ફરે છે. પણ એ તું સમજે તો ખરો. હું મારી પીડા તારી પાસે બયાન કરવા શું કામ આવું ? કહ્યા પછી તો કોઈ પણ કરે. કહ્યા વગર તું કરે તો ખરો ! જ્યારે હું તને અનરાધાર પ્રેમ કરું છું ત્યારે મારોય એટલો હક બને છે કે તું મારી બધી વણકહી વાત સમજી જા. મારું મન તું ઓળખ ને મારા હૃદય સુધીની સફર તું જ પૂરી કર. એ રીતે તું મને પામ ને હું તને. દુનિયાની કઇ પ્રેમિકા આવું નથી ઇચ્છતી ? અને હવે જ્યારે સમય બદલાયો છે ત્યારે તો ખાસ. મૌન સમર્પણ ને સંપૂર્ણ ત્યાગના આદર્શો હવે કોઈને મંજૂર નથી. સૌને પોતાનું મનવાંછિત જોઈએ છે અને પોતાની અસ્મિતા જાળવીને.\nએ પછી કવિના કુદરત સાથે સંવાદો શરૂ થાય છે. માનવી જ્યારે પ્રેમમાં હોય ત્યારે પૂરી પ્રકૃતિ તેને સાથ આપતી હોય, બળ આપતી હોય એવું લાગે. ચંદ્રની રંગતો પ્રેમી મનમાં ઉછાળા લાવે છે. શાંત સરોવરને હિલોળે ચડાવે છે. આ બધામાં ક્યારેક સમતોલ રહીને તો ક્યારેક હૈયાને મદમસ્ત થવા દઈને મનની મોસમ માણી લેવાની છે. ઇચ્છાઓ હિલોળે ચડી હોય કે સમજણના સીમાડા સાબૂત હોય, જો રાહબર પૂરા દિલથી સાથમાં હોય તો ડરવાની જરાય જરૂર નથી. હું તારું નામ રેતમાં ત્રોફેલ છે પણ હું પવનને કશું કહેવાની નથી. અહી બે વાત નાજુક છે. રેતમાં નામ ત્રોફાવવાની ! અને પવનને એનાથી બેખબર રાખવાની ! આ પ્રેમની ખૂબી છે…. આવી જ પ્રેમભીની આ પંક્તિઓ !\nઆ વેદનાઓ મારી કહો કોને જઇ કહું\nગુલમહોર મારી આંખ મહીં પાંગર્યા કરે.\nનીંદરનું વૃક્ષ આખું લચે ભીની પાંપણે\nને પાંપણોમાં કોઇ ભીનું તરવર્યા કરે…….આશ્લેષ ત્રિવેદી\n« KS 15\nKS 16 »


પ્રેમી સાથે લગ્ન કરવા વડોદરાના આઈટી ઓફિસરે પત્નીની કરી નિર્દયી હત્યા | Income tax officer murder her wife in vadodara - Gujarati Oneindia\nવડોદરાના એક ઈન્કમટેક્સ ઓફિસરે જૂની પ્રેમિકા સાથે સેક્સ સંબંધોને કારણે પોતાની પત્નીની અત્યંત નિર્દયતાપૂર્વક હત્યા કરી દેતાં સમગ્ર શહેરમાં ચકચાર મચી ગઈ છે.\nઘટનાની વિગત એવી છે કે મૂળ રાજસ્થાનના કઠુમારના અને હાલમાં વડોદરામાં ઈન્કમટેક્સ ઓફિસર તરીકે ફરજ બજાવતાં લોકેશકુમાર ચૌધરીના ફેબ્રુઆરી 2017માં ભરતપુરની મુનેશ ફોજદાર સાથે લગ્ન થયા હતાં. આમ છતાં તેણે લગ્ન પહેલાની પોતાની પ્રેમિકા સાથે સંબંધો ચાલુ રાખ્યા હતા. છેલ્લા થોડા સમયથી પ્રેમિકાએ લગ્ન માટે દબાણ ચાલુ કરી દીધુ હતું. પ્રેમિકાની જીદ પૂરી કરવા માટે લોકેશે પત્નીનું કાસળ કાઢવાની યોજના બનાવી હતી.\nપત્નીની હત્યા કરવા માટે ભાવનગરમાં નોકરી કરતાં પોતાના મિત્રને ઈન્કમટેક્મમાં નોકરી અપાવવાની લાલચ આપી મદદ કરવા માટે મનાવી લીધો હતો. પોતાની યોજનાના ભાગ રુપે તેણે ગત 8 મી એપ્રિલે હરણી એરપોર્ટ નજીક ત્રિશા ડુપ્લેક્સમાં ભાડાનું મકાન લીધુ હતું. ત્યારબાદ તેણે 10 મી એપ્રિલે ઘરની પાછળ બગીચામાં ખાતર નાખવાના બહાને મજૂરો પાસે ખાડો ખોદાવ્યો હતો. આ ખાડો કોઈને દેખાય નહિ તે માટે તેના પર ગ્રીન નેટ લગાવી દીધી હતી.\n11 મી એપ્રિલે પોતાની પત્ની મુનેશને જયપુરની હોસ્ટેલમાંથી વડોદરા બોલાવી લીધી. 12 મી એપ્રિલે મુનેશ વડોદરા આવતાં લોકેશકુમાર અને તેના મિત્રએ યોજના પ્રમાણે જ મુનેશનું દોરીથી ગળુ દબાવી હત્યા કરી દીધી. ત્યારબાદ લોકેશે પત્નીના કપડાં કાઢી આંતરવસ્ત્રો સાથેની તેની લાશ બગીચામાં કરેલા ખાડામાં દાટી દીધી હતી. લાશમાંથી દુર્ગંધ ન આવે તે માટે લાશની આજુબાજુ મીઠુ અને પાણી નાખી ખાડો દાટી દીધો હતો.\nનિર્દયતાપૂર્વક હત્યા કર્યા બાદ લોકેશકુમારે મુનેશના પરિવારને પત્ની ગુમ થઈ હોવાનું જણાવ્યું હતું. આટલું ઓછુ હોય તેમ પરિવાર સાથે મળીને પત્નીને શોધવાનું નાટક કર્યુ હતું. જો કે પોલીસે શંકાને પગલે કડક પૂછપરછ કરતાં હત્યાનો ભાંડો ફૂટી ગયો હતો. જયપુર પોલીસ 10 દિવસે વડોદરા આવી સ્થાનિક પોલીસને સાથે રાખી ખોડા ખોદાવતા મુનેશની લાશ અર્ધનગ્ન હાલતમાં મળી આવી હતી. પોલીસે લોકેશકુમારના ચાર મોબાઈલ ફોનની કોલ ડિટેઈલ મેળવતાં સમગ્ર હત્યાકાંડનો પર્દાફાશ થયો હતો. ત્યારબાદ જયપુર પોલીસ એમ્બ્યુલન્સ મારફતે મૃતદેહ લઈને જયપુર રવાના થઈ હતી.\nvadodara murder વડોદરા હત્યા\nIncome tax officer murder her wife in vadodara


હિમાલયમાં આવેલા તરતા ‘નર કંકાલ’ વાળા તળાવ નું શું છે રહસ્ય? – યાયાવરwords\nDecember 9, 2020 December 9, 2020 Swapnila\nહિમાલયમાં આવેલા તરતા ‘નર કંકાલ’ વાળા તળાવ નું શું છે રહસ્ય?\n૧૯૪૨માં એક બ્રિટિશ ફોરેસ્ટ ગાર્ડ દ્વારા ભારતના રૂપકુંડ માં એક ખતરનાક શોધ થઈ હતી. સમુદ્રની સપાટીથી લગભગ 16000 કિમી ઉપર છોટી ઘાટી નીચે છે એક જમા થયેલું સરોવર છે. જેમાં સેંકડો કંકાલ અને હાડકાઓ પડેલા મળી આવ્યા હતા. ત્યારે ગરમીની ઋતુ હતી અને બધી જ બરફ પીગળીને નીચે પડી ગઈ હતી. પણ સરોવરમાં કંકાલ અને હાડકાઓ જેમના તેમ હતા અને તે પાણીમાં તરવા લાગ્યા હતા. સરોવરના કિનારે અસ્તવ્યસ્ત પડેલા હતા તે જોઈને એવું જ લાગે કે રૂપકુંડ ના તળાવ માં ચોક્કસ કંઇક ભયાનક થયું હશે.\nએવી માન્યતા હતી કે જાપાની સૈનિકો જ્યારે ભારતમાં ગુપ્ત રીતે આવ્યા હતા ત્યારે રહસ્યમય રૂપે ત્યાં જ ફસાઇ ગયા હતા. બ્રિટિશ સરકારે ભયાનક રૂપથી જાપાનીઓના તે સ્થાન પર હુમલો કરી દીધો હતો અને ત્યાં ચાલી રહેલી આ માન્યતાની તપાસ કરવા માટે એક ઇન્વેસ્ટીગેશન ટીમ મોકલાઈ હતી.પણ તપાસના અંતે જાણવા મળ્યું કે આ હાડકાઓ જાપાની સૈનિકોના નથી કારણ કે એ કંકાલ તાજુ હતું નહીં અને જાપાનીઓતો ત્યાં તપાસ ના થોડાક સમય પહેલાં જ આવ્યા હતા.\nલોકોનું માનવું છે કે કંકાલ અને હાડકાઓ સદીઓ પુરાણા હોઈ શકે છે ત્યાં જે મળી આવ્યા હતા તે માનવ દેવ ના વાળ અને હાડકાઓ ત્યાં રહેલા ઠંડા વાતાવરણ અને ઠંડી હવાના કારણે સુરક્ષિત રહે છે પરંતુ કોઈ એવું કહી નથી શકતું કે તેની ઉત્પત્તિ ક્યાંથી થઈ હશે. એથી પણ વધુ રહસ્યમય વાત એ છે કે આટલી નાની ઘાટ ઉપર ૨૦૦થી વધારે લોકો શા માટે આવ્યા હશે? અને કેવી રીતે માર્યા ગયા હશે! આના પર આધારિત ઘણી બધી માન્યતાઓ છે. સદીઓથી કોઈ પણ આ ઘટના ના રહસ્યને ઉકેલી શક્યું નથી.\nજ્યારે 2004માં એવું લાગ્યું કે આખરે આ રહસ્ય ઉજાગર થઈ શકે એમ છે પણ એનો જવાબ કંઈક એવો હતો કે જેના માટે કોઈએ ક્યારેય વિચાર્યું હશે નહીં.\nસંશોધનના અંતે જ્યારે સત્ય બહાર આવ્યું તો તેમાં ખબર પડી કે આ બધા જ મૃતદેહ 850 AD ના છે. Dna ની તપાસ બાદ જાણવા મળ્યું કે એમાં બે અલગ-અલગ સમૂહ હતા જેમાંથી એક સમૂહ કોઈ એક જ પરિવાર કે નજીકના લોકો નો હતો અને બીજો સમુહ સ્થાનિક લોકોનો હતો . ત્યારે રીંગ, ભાલા, ચામડાના પગરખા વગેરે વસ્તુઓ પણ મળી હતી. ત્યાંના સ્થાનિક મહાનુભાવોનું માનવું છે કે તીર્થ યાત્રીઓ નું એક સમૂહ સ્થાનિક લોકોની સહાયતાથી ઘાટીમાં રોકાયું હશે અને કહેવાય છે કે તેમના માથાના ભાગે ઇજા થવાથી તેનું મૃત્યુ થયું છે. આ માન્યતા અનુસાર બાકી બધાનું જ મૃત્યુ માથામાં વાગવાના કારણે થયું છે.\nખોપડીઓ માં થયેલા ફેક્ચર ના અભ્યાસ બાદ હૈદરાબાદ, પૂણે અને લંડન ના વૈજ્ઞાનિકોએ સુનિશ્ચિત કરીને કહ્યું કે આ લોકો કોઈ બીમારીથી નહીં પરંતુ કદાચ અચાનક આવેલા બરફ ના તોફાન થી મર્યા હતા. આ બરફના ગોળા ઓ ક્રિકેટના દડા જેવા મોટા મોટા હતા અને ખુલ્લા હિમાલય પર્વતમાં આશ્ચર્ય માટે કોઈ જગ્યા ન મળવાથી બધા જ મરી ગયા. આ ઉપરાંત ખૂબ જ પાતળી હવા અને બર્ફીલા વાતાવરણના કારણે કેટલીક લાશ જેમની તેમ સંરક્ષિત હતી. તે ક્ષેત્રમાં ભૂસ્ખલનની સાથે કેટલીક લાશ વહીને તળાવ માં આવી ગઈ હતી. જે વાતની જાણ થઈ નથી શકતી એ છે કે આખરે આ સમૂહ જઈ ક્યાં રહ્યો હતો? આ ક્ષેત્રમાં તિબેટ તરફ વ્યાપાર માંટે જવાનો રસ્તો હોવાની કોઈ ઐતિહાસિક સાબિતી છે નહીં. પરંતુ રૂપકુંડ નંદાદેવી પંથની મહત્વની તીર્થયાત્રા ના રસ્તા માં આવેલું છે. જ્યાં નંદાદેવી રાજ જટ ઉત્સવ લગભગ દર ૧૨ વર્ષોમાં એકવાર મનાવવામાં આવે છે.\nઆ રૂપકુંડ ઝીલ ઉત્તરાખંડ ના ચમોલી જિલ્લામાં આવેલી છે હવે આ ઝીલ ટુરિસ્ટ લોકો માટે આકર્ષણનું કેન્દ્ર બની ગઈ છે. રોમાંચક યાત્રા ના શોખીન લોકો અહીં આવતા રહે છે.ટુરીસ્ત લોકો ટ્રેકિંગ કરતા અહીં પહોંચે છે પરંતુ આ જગ્યા પર નરકંકાલ જોઈને સ્તબ્ધ થઈ જાય છે. આ જગ્યા વિષે નેશનલ જીયોગ્રાફી ને ખબર પડતાં જ તેમણે પણ પોતાની ટીમમાં મોકલી હતી અને એમની ટીમ એ અહીં બીજી ત્રીસ કંકાલ ની શોધ કરી હતી.\nPrevious શ્રેણી : ગુજરાતના મેળાઓ ભાગ7: શામળાજીનો મેળો\nNext શ્રેણી: ગુજરાતના મેળાઓ. ભાગ 8: મીરાદાતારનો મેળો ( ઉનાવા )


Karan Johar replied to the ncb notice to his lawyer on allegation of drugs use in 2019 party – News18 Gujarati\nNCBની નોટિસ પર કરન જોહરનો જવાબ, 2019ની પાર્ટીમાં ડ્રગ્સનાં ઉપયોગનો હતો આરોપ\n(Photo Credit- @karanjohar/Instagram)\nLast Updated : December 18, 2020, 17:39 IST\nએન્ટરટેઇનમેન્ટ ડેસ્ક: બોલિવૂડનાં જાણીતા ફિલ્મ મેકર કરન જોહર (Karan Johar)ને ગુરુવારનાં NCBએ નોટિસ બજાવી છે. આ નોટિસ 2019માં કરન જોહર દ્વારા આયોજિત કરવામાં આવેલી પાર્ટીનાં સંદર્ભમાં હતાં. જેમાં ડ્રગ્સનાં ઉપયોગ કરવાનો આરોપ હતો. કરન જોહરની આ પાર્ટીનો વીડિયો સોશિયલ મીડિયા પર શેર કર્યો હતો. જેમાં દીપિકા પાદુકોણ, વિકી કૌશલ, રણબીર કપૂર, વરૂણ ધવન, શાહિદ કપૂર, ઝોયા અખ્તર, મલાઇકા અરોરા અને અર્જુન કપૂર જેવાં સેલિબ્રિટીઝ નજર આવ્યાં હતાં. આ નોટિસ પર હવે કરન જોહરે જવાબ આપ્યો છે. કરને તેનાં વકીલ દ્વારા આ પાર્ટીનાં ઘણાં વીડિયો સહિત પોતાનું સ્ટેટમેન્ટ આપે છે.\nકરન જોહર દ્વારા આપવામાં આવેલાં જવાબમાં તેણે 28 જુલાઇ, 2019નાં યોજાયેલી આ પાર્ટીમાં કોઇપણ પ્રકારનાં ડ્રગ્સનો ઉપયોગ કરવામાં આવ્યો નથી. NCBનાં સૂત્રો મુજબ, કરન જોહર દ્વારા આપવામાં આવેલાં જવાબ અને પુરાવાની ફરીથી તપાસ કરવામાં આવશે. કરન જોહરે ઘણાં એવાં બોલિવૂડ સેલિબ્રિટીઝનું નામ આપ્યું છે, જેમને પાર્ટીમાં આવવાનું આમંત્રણ મળ્યું હતું પણ તેઓ આવ્યા ન હતાં.\nNCB સાથે જોડાયેલાં સૂત્રોએ CNN ન્યૂઝ 18ને આપેલી માહિતી મુજબ, કરન જોહરે તેનો જવાબ એક પેન ડ્રાઇવ દ્વારા આપ્યો છે. તેણે પાર્ટીનાં ઘણાં એવાં વીડિયો પણ આપ્યાં છે જે પબ્લિક ડોમેઇનમાં નથી જોવા મળ્યાં.\nઆપને જણાવી દઇએ કે, ગત વર્ષે કરન જોહરની પાર્ટીનો એક વીડિયો ઇન્ટરનેટ પર ખુબજ વાયરલ થયો છે. જેમાં બોલિવૂડ સેલેબ્રિટીઝ પણ નજર આવ્યાં હતાં. આ વીડિયો જોઇ, સોશિયલ મીડિયા પર લોકોએ પાર્ટીમાં ડ્રગ્સનાં ઉપયોગનો આરોપ લગાવ્યો હતો. જેનાં પર પ્રતિક્રિયા આપતાં કરન જોહરે પહેલાં પણ આ તમામ આરોપોને જુઠ્ઠા ગણાવ્યાં હતાં.\nFirst published: December 18, 2020, 17:38 IST\nTags: Instagram, Karan johar, NCB, Video viral


રશિયન એજન્સીનો મોટો ધડાકો: ગલવાન હિંસામાં ચીનના ૪૫ સૈનિકોના મોત નિપજ્યા હતા | Avadhtimes\nHome રાષ્ટ્રીય રશિયન એજન્સીનો મોટો ધડાકો: ગલવાન હિંસામાં ચીનના ૪૫ સૈનિકોના મોત નિપજ્યા હતા\nરશિયન એજન્સીનો મોટો ધડાકો: ગલવાન હિંસામાં ચીનના ૪૫ સૈનિકોના મોત નિપજ્યા હતા\nપૂર્વી લદ્દાખમાં ગલવાન ખીણમાં ૧૫ જૂને થયેલા લોહિયાળ સંઘર્ષમાં કેટલા ચીની સૈનિકો માર્યા ગયા હતાં તેને લઈને રશિયાની સમાચાર એજન્સી તાસે સનસની ખુલાસો કર્યો છે. તાસે જણાવ્યું હતું કે, આ હિંસામાં ઓછામાં ઓછા ૪૫ ચીની સૈનિકો માર્યા ગયા હતાં. આ હિંસામાં ૨૦ ભારતીય જવાનો શહીદ થયા હતાં. રશિયાની સમાચાર એજન્સીના આ દાવા બાદ અત્યાર સુધી પોતાના કેટલા સૈનિકો માર્યા ગયા મુદ્દે ભેદી મૌન સેવનારા ચીનની આબરૂના દુનિયા આખીમાં ધજાગરા થયા છે.\nરશિયાની સમાચાર એજન્સીનો આ ખુલાસો પણ બરાબર એવા જ સમયે થયો છે જ્યારે બંને દેશોની સેના પેંગોગ લેક પરથી પોતાના સૈનિકોને પાછા ખસેડવા સહમત થઈ છે.\nલદ્દાખમાં ન્છઝ્ર પર ભારત અને ચીન વચ્ચે છેલ્લા ૯ મહિનાથી સામ સામે છે. બંને દેશોએ સરહદે લગભગ ૫૦-૫૦ હજાર જવાનો ખડક્યા છે. અગાઉ ચીને ભારત સાથેની બેઠકમાં જણાવ્યું હતું કે, ગલવાન ખીણમાં થયેલા ઘર્ષણમાં તેના ૫ જવાનો માર્યા ગયા હતાં. તેમાં ચીની સેનાનો એક કમાિંંડગ ઓફિસર પર શામેલ હતો. ચીન ભલે હાલ ૫ જ સૈનિકો માર્યા ગયાની વાત કરી રહૃાું હોય પણ અમેરિકા અને ભારતની ગુપ્તચર એજન્સીઓનું અનુંમાન છે કે ચીનના ઓછામાં ઓછા ૪૦ જેટલા ચીની સેનિકો આ અથડામણમાં માર્યા ગયા હતાં.\nરશિયાની સમાચાર એજન્સી તાસનો ખુલાસો પણ કંઈક આ તરફ જ ઈશારો કરે છે. હાલ પૂર્વી લદ્દાખના ડેપસાંગ, પેંગોગ લેકના નોર્થ અને સાઉથ બેંક, પેટ્રોલિંગ પોઈન્ટ ૧૭છ, રેઝાંગ લા અને રેચિન લામાં બંને દેશોનું સૈન્ય સામસામે છે. ગલવાન ઘટનામાંથી પાઠ લેતા ભારતને ચીનને સ્પષ્ટ કહી દીધું હતું કે, અમારા સૈનિકો સ્વરક્ષા અને પૂર્વી લદ્દાખમાં પોતાની સરહાદૃોની સુરક્ષા માટે કોઈ પણ હદ સુધી જઈ શકે છે. ભારતે સ્પષ્ટ ભાષામાં કહી દીધું હતું કે, જો આ ક્ષેત્રમાં સ્થિતિ નિયંત્રણ બહાર જશે તો અમારા સૈનિકો ગોળીઓ ચલાવતા પણ ખચકાશે નહીં.


નોરા ફતેહીને છોકરીઓના બોયફ્રેન્ડની મજાક ઉડાવી, પોતાનો રાઝ પણ ખુલ્લો કરી દીધો - GSTV\nનોરા ફતેહીનો એક વીડિયો ખૂબ જ વાયરલ થઈ રહ્યો છે અને સાથે સાથે ફેન્સ તેને પસંદ પણ કરી રહ્યા છે. તેઓ પોતાના રિએક્શન પણ આપી રહ્યા છે. બોલિવૂડની એક્ટ્રેસ નોરા ફતેહીએ તાજેતરમાં એક વીડિયો પોસ્ટ કર્યો છે. તેણે બોયફ્રેન્ડ બનાવનારી છોકરીઓ વિશે આ વીડિયોમાં લખ્યું છે. જેમાં તેણે છોકરાને પોતાની સ્ટાઇલ દેખાડનારી છોકરીઓ સામે કટાક્ષ કર્યો છે. તે કહે છે કે મેં ટિકટોકમાં આ ટ્રેન્ડ જોયો છે જેમાં છોકરીઓ લખે છે કે હું તેને પસંદ કરું છું પરંતુ વાસ્તવિક જીવનમાં લગ્ન તો પડોશી રમશે સાથે જ કરવાના હોય છે.\nનોરાએ ખોલ્યુ રાઝ\nતે વધુમાં લખે છે કે ”અહીં બૂ-બા કરે છે જેનો અર્થ બોયફ્રેન્ડ બનાવવાની હિંમત નથી, મમ્મી ચંપલથી મારશે અને અહીં તો..” આમ લખ્યા બાદ નોરા પોતાના જીવનનો રાઝ ખોલે છે અને કહે છે એક રાઝ કહું, હું પણ તમારી જેવી જ છું મને પણ રમેશ…”અને અંતે કહે છે ”મને પણ રમેશ બોલાવે છે ” અહીં નોરાએ રસપ્રદ વાત કરી છે અને કેપ્શનમાં તેણે એમ પણ લખ્યું છે ”રમેશને લાગે છે કે હું જરા વધારે કરી દઉં છું.”\nસ્ટ્રીટ ડાન્સર 3Dમાં દેખાઈ હતી નોરા\nનોરા ફતેહી છેલ્લે વરુણ ધવન અને શ્રદ્ધા કપૂર સાથે ફિલ્મ સ્ટ્રીટ ડાન્સર 3ડીમાં આવી હતી. આ ફિલ્મમાં તેના ડાન્સે ઘણી ચર્ચા જગાવી હતી. આ ફિલ્મ જાન્યુઆરી 2020માં આવી હતી જેનું ડાયરેક્શન રોમો ડીસોઝાએ કર્યું હતું. સારા કલાકારો હોવા છતાં ફિલ્મ ચાલી ન હતી.\nbreaking news gujaratiCoronavirusExodusGujarat samachargujarati newsgujarati news liveIsolationLatest News in Gujaratilive gujarati newslockdownnews in gujaratiNora Fatehionline news gujarati livequarantinevideoViral\nપાલ આંબલિયા સાથે પાકિસ્તાનથી આવેલા ત્રાસવાદી હોય તેવું વર્તન, પોલીસે પણ કરી આ સ્પષ્ટતા


યજ્ઞનું રહસ્ય | Mundaka Upanishad (મુંડક ઉપનિષદ) | Upanishad\nમુંડક ઉપનિષદના બીજા ખંડમાં અંગિરા ઋષિ યજ્ઞ અથવા અગ્નિહોત્રની અગત્ય બતાવે છે. સ્વર્ગ જેવાં સુખોપભોગને માટે અગ્નિહોત્રની આશ્યકતા છે. આગળ કઠોપનિષદમાં તે વિશે યમદેવે નચિકેતાને કહ્યું પણ છે. યજ્ઞનો અગ્નિ અખંડ રાખવાની પ્રથા પ્રાચીન ભારતમાં પુષ્કળ પ્રમાણમાં પ્રચલિત હતી. યજ્ઞના અગ્નિના જેવો જ વિનાશનો અગ્નિ વિશ્વમાં સળગ્યા કરે છે; તેમાં જડ ને ચેતન, જે જન્મ્યું છે તે બધું સ્વાહા થઈ જાય છે. તેને યાદ રાખીને માણસે ક્યાંય ભાન ભૂલવાની, ડૂબવાની કે મોહાંધ થવાની જરૂર નથી. એ પદાર્થ યજ્ઞ કે અગ્નિહોત્રમાંથી સહેજે મળી રહે છે. હિંસક પશુઓ સામેના રક્ષણની થોડી બાંયધરી પણ મળી રહે છે. દેશમાં સમય એવો હતો, ને પરિપાટી પણ એવી પ્રચલિત હતી, કે યજ્ઞો વિશાળ સ્વરૂપમાં કરાતા. સ્વર્ગની પ્રાપ્તિ માટે યજ્ઞનો આધાર પણ લેવાતો. પરંતુ જેમજેમ વખત વીતતો ગયો તેમતેમ લોકો સ્વર્ગની લાલસાવાળા જ વધારે થવા માંડ્યા, હૃદયશુદ્ધિ ને પરમાત્મપ્રાપ્તિની વાતને ગૌણ ગણીને કે ભૂલી જઈને અનેક પ્રકારની અટપટી કર્મકાંડની ક્રિયાઓમાં જ રત રહેવા માંડ્યા. તેવે વખતે તેમને સાધના, કર્મ ને વિકાસના સાચા રહસ્યને સમજાવવાની જરૂર ઊભી થઈ. શંકરાચાર્યે તેજ કામ સફળતાથી પૂરું કર્યું. તેને પરિણામે લોકો વિવેકી થયા ને આત્મોન્નતિ તરફ વધારે પ્રમાણમાં વળવા માંડ્યા. ઉપનિષદકાળમાં પણ એવી પરિસ્થિતિ વત્તાઓછા પ્રમાણમાં હશે. માટે જ ઋષિએ સમાજને સાવધ રહેવાની સૂચના આપી. યજ્ઞની અંધ આસક્તિ પ્રત્યે લાલબત્તી ધરી છે. સ્વર્ગની લાલસાથી જે લોકો જુદીજુદી જાતના યજ્ઞો કરે છે તે લોકો પોતાને પંડિત માનવા છતાં અંધથી દોરાયેલા અંધ માણસની પેઠે આમતેમ ભમ્યા કરે છે. પોતાને કૃતાર્થ માનનારા તે લોકો બાળકબુદ્ધિના છે. તેથી કર્મમાં આસક્ત થાય છે ને પરમાત્માને ભૂલી જાય છે. સ્વર્ગની પ્રાપ્તિ થાય તોપણ તેમનો ત્યાંનો વખત પૂરો થતાં તે પાછા મૃત્યુલોકમાં આવે છે. તેવા સ્વલ્પ સુખોપભોગ પૂરો પાડનારા સ્વર્ગની ને તેના સાધનરૂપ યજ્ઞની ઈચ્છા કયો વિવેકી પુરુષ રાખી શકે ?\nમાનવજીવન અત્યંત મૂલ્યવાન ને વિકાસની અનેકાનેક તક ને શક્યતાથી ભરેલું છે. તેવા જીવનને પ્રાપ્ત કરીને પુરુષાર્થ કે સાધનારૂપી યજ્ઞ કરવો જોઈએ જેને પરિણામે મનની મલિનતા ને વિચારોની જડતારૂપી નરકની નિશાની દૂર થાય ને સદ્ ગુણ, સાત્વિકતા, સુવિચાર ને સત્કર્મના સ્વર્ગમાં માનવનો નિવાસ થાય. પોતાના જીવનને એવું સ્વર્ગીય કરવાની સાથેસાથે સમાજ, સંસાર, ઘર ને કુટુંબમાંથી વેરઝેર, કુસંપ, ભેદભાવ ને અશાંતિ દૂર કરીને સુખ, શાંતિ, સંપ ને સમૃદ્ધિનો સ્વર્ગીય પ્રકાશ પાથરવા તેણે બનતો પ્રયાસ કરવો જોઈએ. મૃત્યુ પછીની સુખસાહ્યબી પૂરી પાડનારા સ્વર્ગની નહિ પરંતુ આ જ જીવનમાં શાંતિ આપનારા ને આનંદ પૂરો પાડનારા સ્વર્ગની આપણે જરૂર છે. જે ચાલુ જીવનને પલટાવે, પ્રકાશિત કરે, પ્રભુમય બનાવે ને પરમ મુક્તિનો આનંદ આપે એવા યજ્ઞની આપણે જરૂર છે. મન, વચન, અંતર ને કાયામાં ક્રાંતિ કરનારા કર્મરૂપી યજ્ઞની જરૂર છે. આ જ જીવન તેની વેદી; સત્કર્મની સમિધા; પ્રભુના નામની અથવા પ્રભુપરાયણતાની આહુતિ હશે; તેમાંથી જે વિશાળ વિકાસની જ્વાળા ઉત્પન્ન થશે તે આખા જીવનને ઉજ્જ્વળ કરશે, અજવાળશે ને અમૃતથી ભરી દેશે. પ્રત્યેક કર્મ એ યજ્ઞ જ છે એમ માની વિકાસ માટે તેનો ઉપયોગ કરવાની જરૂર છે. તો પછી ઘી ને તલ-જવવાળા યજ્ઞની જરૂર નહિ રહે. સ્વર્ગ જેવા વિનાશી લોકની ઈચ્છાથી યજ્ઞ કરવા તે સમયનો દુરુપયોગ કરવા જેવું છે. તેવા લોકો માણસને શાંતિ ને મુક્તિ નથી આપી શકતા; પરમાત્માની પ્રાપ્તિ પણ નથી કરાવી શકતા; માટે તેવા લોક ને તેમને માટેનાં કર્મોમાંથી વિવેકી પુરૂષે પોતાના મનને પાછું વાળી પરમાત્મપરાયણ બનાવવું. તે માટે પોતાના સંજોગો પ્રમાણે જરૂર પડે ને ઠીક લાગે તો વનના શાંત વાતાવરણમાં રહીને તપ, શ્રદ્ધા ને ભિક્ષાવૃત્તિથી જીવન પસાર કરવું. તેમ કરવાથી માણસ પરમાત્માની પ્રાપ્તિરૂપી જીવનધ્યેયને પામી શકે છે. સાધનાની સાચી ને સંપૂર્ણ સમજ માટે પરમાત્મપરાયણ ગુરૂનું શરણ લેવું. જેની પાસેથી શાંતિ ને પ્રેરણા મળે ને વિકાસનો રસ્તો જડે તે જ ગુરૂ. તેવા પુરૂષનો સમાગમ સાધી તેની સેવા કરી, તેની પાસેથી જીવનને ધન્ય કરવાની કળા જાણી સાધકે સાધનાને શરૂ કરવી. એવા યજ્ઞથી જ જીવન ધન્ય બની શકે.\nઉપનિષદના આ વિચાર પરથી સૌએ વનમાં જવાની જરૂર છે એમ માનવાની જરૂર નથી. બધાએ વનવાસી થવાની જરૂર છે જ એમ નથી. કર્મની અસારતા ને સંસારની ક્ષણભંગુરતાનો વિયાર કરીને જીવનના ધ્યેયને મેળવવા માટે માણસે જંગલનો માર્ગ લેવો જ જોઈએ એમ નથી. પોતપોતાની રૂચિ ને જરૂર પ્રમાણે માણસે, સ્થળ કે વાતાવરણની પસંદગી થઈ શકે તો કરવાની છે. તે વાત તદ્દન વ્યક્તિગત છે. પરંતુ દરેક પ્રકારના દેશ, કાળ ને વાતાવરણમાં રહીને પણ માણસે સાધક જરૂર થવું જોઈએ, હૃદયશુદ્ધિ ને ઈશ્વરપ્રાપ્તિને માર્ગે આગળ વધવું જોઈએ, ને એ રીતે જીવનનું શ્રેય કરવું જોઈએ. એની કોઈથી ના કહી શકાય તેમ નથી; માણસ ઘરમાં રહે છે કે વનમાં તે બહુ મહત્વનું નથી; એકલો રહે છે કે કોઈની સાથે તે પણ મહત્વનું નથી; વ્યવહારમાં રહીને કામ કરે છે કે નહિ તે પણ એટલું મહત્વનું નથી; મહત્વની વાત એ જ છે કે ગમે ત્યાં ને ગમે તેવી રીતે રહીને પણ તે જીવનની ઉન્નતિના આદર્શને યાદ રાખે છે કે નહિ; તેને યાદ રાખીને તે પંથનો પ્રામાણિક પ્રવાસી બની શકે છે કે નહિ; જીવનને બધી જાતના સ્થળ ને સંજોગોમાં રહીને સાધનામય કરવું ને પ્રભુમય બનાવવું એ જ મહત્વનું છે. માણસ ભલેને ગમે તે કામ કરે ને ગમે ત્યાં રહે, તેની દ્રષ્ટિ માનવતાને વિકસાવવાની, પોતાની અંદર સુષુપ્તરૂપે રહેલી શક્તિને પ્રકટ કરવાની ને ઈશ્વર સાથે અનુસંધાન કરવાની હોય તે જ મહત્વનું છે એ ઉપયોગી વાત આપણે ભૂલવી ન જોઈએ.


Last Update : 19-December-2012, Wednesday\n••આરોપી ધારાસભ્ય જેઠા ભરવાડ એપોલો હોસ્પિટલમાંથી પલાયન ••મોદી Relax ઃ ચૂંટણીના સરવાળા બાદબાકીમાં પાંચ કલાક વ્યસ્ત ••પ્રથમ ટેસ્ટમાં ઓસ્ટ્રેલિયા સામેે શ્રીલંકાનો ૧૩૭ રનથી પરાજય ••રિઝર્વ બેંકને વ્યાજ દરમાં કાપની જગ્યા દેખાય છે તે નોંધપાત્ર ••સોનામાં રૃ.૨૦૦નો ઉછાળો જયારે ચાંદીના ભાવો કિલોદીઠ રૃ.૫૦૦ વધી ગયા\nપોલીસે કરેલા બ્લેન્ક એસએમએસથી આરોપીઓ જાળમાં ફસાયા\nબસમાં પડદા લગાડેલા હતા ઃ રસ્તામાં ત્રણ પોલીસ બેરિકેડ આવ્યા તોય પોલીસ અજાણ\nમેડિકલની ૨૩ વર્ષીય વિદ્યાર્થીની પર ગેંગરેપ કરનારા ચારેય આરોપીઓને પકડી પાડવામાં દિલ્હી પોલીસને મળેલી સફળતામાં હાલની મોબાઈલ ટેકનોલોજી ઘણી મદદરૃપ થઈ હતી. તેમાં પણ ખાસ કરીને પોલીસે આરોપીઓને કરેલા 'બ્લેન્ક એસએમએસ'ના કારણે આરોપીઓ જાળમાં ફસાઈ ગયા!\nતપાસની શરૃઆતમાં પોલીસે સીસીટીવી ફુટેજ પરથી બળાત્કારમાં વપરાયેલી બસને શોધી કાઢી હતી. બસ પર 'યાદવ' લખેલું હતું અને તેના આધારે બસની ભાળ મેળવવામાં મદદ મળી હતી. પોલીસે અંદાજે ૩૭૦ બસની તપાસ કરી જેમાંથી રેપમાં વપરાયેલી બસ અંતે આર.કે.પૂરમ્ સેક્ટર-૬માંથી મળી હતી. આ બસના આગળના ભાગમાં કાળી પટ્ટી હતી. પુરાવાનો નાશ કરવા માટે બસને ધોઈ નાખવામાં આવી હતી.\nઆરોપીઓએ ઘટના દરમિયાન છોકરી અને તેના મિત્રના મોબાઈલ ફોન પણ લૂંટી લીધા હતાં. પોલીસ આ નંબરો પર સતત બ્લેન્ક મેસેજ મોકલી રહી હતી પણ સ્વીચ ઓફ હતા. જોકે બપોરે એક મોબાઈલમાં મેસેજ ડિલિવર થતાં જ પોલીસે તેનું લોકેશન મેળવીને આરોપીને પકડી પાડયા. આરોપીઓ ઝૂંપડપટ્ટી વિસ્તારમાં રહેતા હતા. જેમાં ડ્રાઈવર રામસિંહ અને તેનો ભાઈ મુકેશ મુખ્ય આરોપી છે. ઘટનાના સમયે બસ મુકેશ ચલાવી રહ્યો હતો.\nચોંકાવનારી બાબત તો એ છે કે બસમાં પડદા લગાવેલા હતાં. જેના કારણે રવિવારની રાત્રે બસ જે ૮ કિ.મી.ના રસ્તા પરથી પસાર થઈ ત્યાં કોઈને રેપની જાણ થઈ નહોતી. બસના રસ્તામાં ત્રણ પોલીસ બેરિકેડ પણ આવ્યા હતાં.


એક સારો દેશ | eactivo | ઇમિગ્રન્ટ્સ માટે સ્પેનિશ\n12 નવેમ્બર, 2015 |2ટિપ્પણીઓ\nતેમના દેશમાં અમારા વિદ્યાર્થી Etsuko Nakajima દ્વારા લખવામાં આશાવાદી કાવ્યાત્મક વાર્તા સાથે સ્પેનિશ અસ્કયામતો ના લાંબા વિરામ પુનઃપ્રારંભ કરો, જાપાન. અહીં તેમની વાર્તા Etsuko sequida રજૂઆત છે. તે સરસ છે, અધિકાર?\nEtsuko: “પહેલા 70 યુદ્ધ પરંતુ અન્ય યુદ્ધ શક્યતા અંત કે વર્ષ exixtir બંધ ન થાય, તેથી હું કોઈ વધુ યુદ્ધ છે આશા. તે પણ એક પિતૃ પરિવારો સંખ્યા અને કલ્યાણ પર પરિવારો સંખ્યા વધી છે અને અમે બધા બાળકો ચિંતા વગર જીવી શકે છે, જ્યાં એક દેશ છે, જેમ જેથી મને લાગે છે”.\nહું વિશ્વના પ્રેમ સંપૂર્ણ છે ઇચ્છા છે કે\nહું ભય વગર જીવી કરવા માંગો છો\nહું કોઈ વધુ યુદ્ધ છે આશા\nઅમે ખૂબ જ સારી જમીન હોય છે, જેમ મને લાગે છે\nઆસ્થાપૂર્વક અમે વધુ સારી રીતે ભવિષ્યમાં જીવે!\nહું બાળકો મોટા માંગો છો તંદુરસ્ત અને મજબૂત!\nબધા બાળકો માતા-પિતા હોય છે કે મને લાગે છે કે\nહું બાળકો પ્રદૂષણ વગર જમીન રહેતા આશા\nહું બાળકો શિક્ષણ ઍક્સેસ કરવા માંગો છો\nહું એક વધુ સારું ભવિષ્યમાં જીવી કરવા માંગો છો!\nEtsuko Nakajima અને Español Activo દ્વારા આ કામ એક હેઠળ લાઇસેંસ પ્રાપ્ત છે ક્રિએટીવ કોમન્સ આરોપણ બિન-NoDerivs 3.0 Unported લાઈસન્સ.\nમાં પ્રકાશિત: બી 1 કસરતો, વર્ગીકૃત કસરત\nટૅગ્સ: બી 1 , કવિતા , સંશયાર્થ , વિદ્યાર્થી કામ\n2 ટિપ્પણીઓ “એક દેશ સારી”\nનવેમ્બર 12, 2015 માટે 12:26\nતે મને ખૂબ સુંદર અને ખૂબ સાર્વત્રિક લાગણી પણ લાગે છે.\nનવેમ્બર 12, 2015 માટે 21:43\nખૂબ સારી આશા! સમસ્યા એ છે કે વિશ્વમાં ઘણા એવા છે જેમના માટે સત્તા અને સંપત્તિની સ્વતંત્રતા કરતાં વધુ મૂલ્ય છે., આરોગ્ય અને સુખ. પણ, આપણે પ્રાર્થના કરી શકીએ કે ભવિષ્યમાં વિશ્વ બદલાઇ જાય છે, જે વાર્તામાં જણાવેલ તે સૌથી મહત્વપૂર્ણ સંપત્તિનો આનંદ માણી શકે છે.. તે અમારી સાથે શેર કરવા બદલ આભાર..


કોઈ પેટ્રોલ પંપ પર આ5સર્વિસ ફ્રી નો આપે તો કેન્સલ થઇ શકે છે પંપનું લાયસન્સ કોઈ પેટ્રોલ પંપ પર આ5સર્વિસ ફ્રી નો આપે તો કેન્સલ થઇ શકે છે પંપનું લાયસન્સ\nમિત્રો શું તમે જાણો છો પેટ્રોલ પર અમુક સુવિધાઓ ફ્રી મળે છે અને મહત્વની વાત એ છે કે તમને આ સુવિધાઓ ન મળે તો તેની ફરિયાદ કરી શકો છો અને જો તમારી ફરિયાદ યોગ્ય હશે તો પંપનું લાઇસન્સ રદ પણ થઇ શકે છે.\nજો તમને તમારા અધિકારો પેટ્રોલ પંપ પર ના મળે તો તમે લોક ફરિયાદ અને મોનીટરીંગ સીસ્ટમ પાશે જઈને ફરિયાદ નોંધાવી શકો છો. તમે https://pgportal.gov.in/ વેબસાઈટ પર જઈ ને ફરિયાદ નોંધાવી શકો છો. તમારી આ ફરિયાદને આધારે પંપનું લાઈસન્સ રદ પણ થઇ શકે છે.\nતમને ફ્યુલની ગુણવતાને લઈને કાઈ શંકા થતી હોય તો તમે ફિલ્ટર પેપર ટેસ્ટની માંગ પણ કરી શકો છો. અને આ બિલકુલ ફ્રિ હશે. જેના તમારી પાસેથી કોઈ પણ પૈસા નહિ લેવામાં આવે. અને જો તમને ફ્યુલની માત્રાને લઈને કાઈ શંકા હોય તો તમે કવોન્ટિટી પણ ટેસ્ટ કરાવી શકો છો.\nવાહનમાં ફ્રિ હવા ભરવી\nતમને જણાવી દઈએ કે તમામ પેટ્રોલ પંપ પર વાહનોમાં હવા ભરવાની સુવિધા આપવી ફરજિયાત છે. તેના માટે પેટ્રોલ પંપ ડીલરે પંપ પર હવા ભરવાની ઇલેક્ટ્રોનિક મશીન અને વાહનોમાં હવા ભરનાર વ્યક્તિની નિયુક્તિ કરવી પણ જરૂરી છે. તમારા વાહનમાં હવા ભરવાના પેટ્રોલ પંપના માલિક અથવા નિયુક્ત વ્યક્તિ તમારી પાસે તેના પૈસા ન માંગી શકે, આ સેવા લોકોને ફ્રીમાં આપવામાં આવે છે. જો કોઇ પંપ પર આ માટે પૈસા માંગવામાં આવે તો તમે સંબંધિત ઓઇલ કંપનીને ફરિયાદ કરી શકો છો.\nદરેક પેટ્રોલ પંપ પર એક ફર્સ્ટ એઇડ બૉક્સ હોવું જરૂરી છે. જેથી સામાન્ય જનતાને જરૂરિયાત ઉભી થતાં તેનો ઉપયોગ કરી શકાય. આ બૉકસમાં જીવનરક્ષક દવાઓ અને પાટા હોવા જોઇએ. આ સાથે તમામ દવાઓની એક્સપાયરી ડેટ પણ લખેલી હોવી જોઇએ. આ બૉક્સમાં દવાઓ એક્સપાયર થયેલી ન હોવી જોઇએ. જો પેટ્રોલ પંપ તમારી માંગ પર ફર્સ્ટ એઇડ બૉક્સ આપવાની ના પાડે તો તમે તેની લેખિતમાં ફરિયાદ કરી શકો છો.\nતમને જણાવી દઈએ કે જો તમારે મફતમાં કોઈ પણ પેટ્રોલ પંપ પરથી ઇમરજન્સી ફોન કૉલ કરવો હોય તો તમે કરી શકો છો. તમે તમારા પરિચિતને કૉલ કરો અથવા માર્ગ અકસ્માતના પીડિત વ્યક્તિના પરિજનને કૉલ કરવો હોય તો કોઈ પણ પેટ્રોલ પંપથી કરી શકો છો. જો તમારે રસ્તા વચ્ચે કોઈ પણ જરૂરી કૉલ કરવો હોય, મદદ માંગવી હોય તો પેટ્રોલ પંપ પર જઈ શકો છો.\nપેટ્રોલ પંપ ડીલરને પોતાના પંપ પર સામાન્ય લોકોની સુવિધા માટે ફ્રી પીવાના પાણીની સુવિધા આપવી જરૂરી બનશે. તેના માટે પેટ્રોલ પંપ ડીલરે આરઓ મશીન,વૉટર કૂલર અને પાણીનું કનેક્શન પોતે લગાવવાનું ફરજીયાત રહેશે. જો કોઇ પંપ પર પીવાના પાણીની સુવિધા ન મળે તો તેના માટે તેની જે તે માર્કેટિંગ કંપનીને ફરિયાદ કરી શકો છો.\nPetrol Pump Free Services\n16-Jan-19 દૈનિક રાશિફળ -ક્લિક કરીને જાણો કેવો રહેશે તમારો આજનો દિવસ


કોચ શાસ્ત્રી સાથેના મતભેદની વાત માત્ર અફવા : ગાંગુલી\nધોનીની લગોલગ પહોંચતા પંતને 15 વર્ષ લાગશે\nકોલકાતા, તા. 6: બીસીસીઆઈના અધ્યક્ષ સૌરવ ગાંગુલીએ ટીમ ઇન્ડિયાના હેડકોચ રવિશાસ્ત્રી સાથેના તેના મતભેદોની અટકળોને ફક્ત અફવા જ બતાવી છે. શાસ્ત્રી અને ગાંગુલી વચ્ચેના મતભેદ 2016માં પહેલીવાર સામે આવ્યાં હતાં, જ્યારે શાસ્ત્રીએ કોચ પદ માટે અરજી કરી હતી અને ગાંગુલી એ સમયે ક્રિકેટ સલાહકાર સમિતિમાં હતો જેણે અનિલ કુંબલેને પસંદ કર્યો હતો.\nપછીનાં વર્ષે શાસ્ત્રી કોચ બન્યો ત્યારે કુંબલેએ કેપ્ટન વિરાટ કોહલી સાથેના મતભેદનાં કારણે રાજીનામું આપી દીધું હતું. હવે આ મામલે આજે ગાંગુલીએ કહ્યું કે, આ બધી અટકળો છે. મારી પાસે આના કોઇ જવાબ નથી. ગાંગુલીએ કહ્યું કોચ હોય કે ખેલાડી સારું પ્રદર્શન કરો અને ટકી રહો. પ્રદર્શન ખરાબ કરશો તો કોઇ બીજું આવી જશે. હું જ્યારે રમતો ત્યારે પણ આ જ નિયમ હતો. અટકળો ને અફવાની વાત કરતાં 22 ગજ વચ્ચેના દેખાવ પર ફોકસ કરવું જોઇએ. ગાંગુલીના મતે ભારતીય ક્રિકેટમાં વિરાટ કોહલી સૌથી મહત્ત્વપૂર્ણ વ્યક્તિ છે, કારણ કે તે કેપ્ટન છે.\nઅન્ય એક કાર્યક્રમમાં ગાંગુલીએ જણાવ્યું હતું કે ધોનીએ તેની કેરિયરમાં જે કાંઇ હાંસલ કર્યું છે તેની બરાબરી કરતાં યુવા વિકેટકીપર ઋષભ પંતને વર્ષ લાગી જશે. ગાંગુલીએ ખરાબ સમયમાંથી પસાર થઇ રહેલ પંતનો સાથ આપતા કહ્યું કે ટીકાઓમાંથી શીખીને તેને આગળ વધવાનો પ્રયાસ કરવો જોઇએ. ધોનીના ભવિષ્ય વિશે અમે બધા વિચારી રહ્યા છીએ. વિરાટ અને પસંદગીકાર સાથે સંપર્કમાં છીએ. ધોનીના ભવિષ્ય પર યોગ્ય નિર્ણય લેવાશે.


બેંક ખાતા સાથે લિંક મોબાઈલ નંબરનો ઉપયોગ નથી કરતા, તો તુરંત બદલો નહિ તો થઈ શકે છે નુકશાન - GSTV\nઆજકાલ અનેક છેતરપિંડીઓ ખોટા મોબાઈલ નંબર દ્વારા થાય છે. જો તમે ઢીલ વર્તી તો થઈ શકે કે સાઈબર ઠગ તમારું આખુ ખાતું ખાલી કરે દે. એવામાં જો મોબાઈલ નંબર ખાતુ ખોલાવતા સમયે હોય અને હવે બંધ થઈ ગયું હોય તો જે મોબાઈલ નંબર ચાલ્યો ગયો છે તેને તુરંત બદલાવો. આનાથી તમારા ખાતામાં જે પૈસા આવી રહ્યા છે. કે જઈ રહ્યા છે. તેની તુરંત તમને જાણ થાય. સાથે જ છેતરપિંડીથી પણ બચી જશો. મોબઈલ નંબર બદલવા માંગતા હોય તો આ કામ મિનિટોમાં થઈ શકે છે. બેંક ગ્રાહકોને હવે બ્રાંચમાં ગયા વગર નંબર બદલવાની સુવિધા ઉપલબ્ધ કરી રહી છે. મોબાઈલ નંબર બદલવા માટે તમારે ડેબિટ કાર્ડ અને પહેલીથી રજિસ્ટર્ડ મોબીલ નંબરની જરૂર પડશે. આવો જાણીએ કઈ રીતે તમે ઓનલાઈન અથવા ATM દ્વારા તમારો મોબાઈલ નંબર બદલી શકો છો.\nઘરે બેસી ઓનલાઈન બદલો મોબાઈલ નંબર\nજો તમારી પાસે નેટ બેંકિંગ ખાતુ છે તો તમે ઘરે બેઠા તમારા મોબાઈલ કે કમ્પ્યુટરની મદદથી બેંક ખાતાના મોબાઈલ નંબર બદલી શકો છો. અહીં અમે દેશના સૌથી મોટા ભારતીય સ્ટેટ બેંકનું ઉદાહરણ લઈએ છીએ.\nસૌ પ્રથમ તમારી નેટ બેંકિંગ વેબસાઈટ www.onlinesbi.com પર જઈને લોગિન કરો.\nજ્યારે તમે લોગિન કરો ત્યારે તમારે અહીં પ્રોફાઈલ પર ક્લિક કરવું પડશે.\nત્યારબાદ પર્સનલ ડિટેલ પર ક્લિક કરો. અહીં તમારે ભારતીય સ્ટેટ બેંક પ્રોફાઈલ પાસવર્ડ નાવો પડશે.\nઆ સબમિટ કર્યા બાદ તમને તમારું ઈ-મેઈલ ID અને જુનો નંબર દેખાશે. જેમાં મોબાઈલ નંબર બદલવાનો વિકલ્પ દેખાશે.\nઆ નિર્દેશનું પાલન કરી તમે તમારો મોબાઈલ નંબર બદલી શકો છો.\nબેંકમાં જઈને પણ બદલી શકો છો મોબાઈલ નંબર\nજો તમે ઈન્ટરનેટ બેંકિંગનો ઉપયોગ નથી કરતા તો તમે બેંક જઈને પણ મોબાઈલ નંબર બદલી શકો છો. જેમાં તમારે તમારી બેંક શાખા પર જઈને મોબાઈલ નંબર પરિવર્તન ફોર્મ ભરવું પડશે. આ ઉપરાંત તમારે તમારી પાસબુક અને આધાર કાર્ડની ફોટોકોપી આપવી પડશે. ત્યારબાદ બેંક તમારો મોબાઈલ નંબર બદલી આપશે.\nATMથી આ રીતે બદલો\nજો તમે ઈચ્છો તો તમારા ATM દ્વારા પણ મોબાઈલ નંબર બદલી શકો છો. પરંતુ એના માટે તમારી પાસે જુનો નંબર હોવો જરૂરી છે. જેને તમે પહેલા જ બેંકમાં રજિસ્ટર્ડ કરાવ્યો હતો. જો જૂનો નંબર ચાલુ નથી તો તેના દ્વારા નંબર બદલી શકશો નહીં. ATM દ્વારા નંબર બદલવા માટે તમારે સૌ પ્રથમ તમારો પીન નંબર નાખવો પડશે. ત્યારબાદ મોબાઈલ નંબર પરિવર્તનનો વિકલ્પ પસંદ કરવો પડશે. ત્યારબાદ તમારા રજિસ્ટર્ડ નંબર પર એક OTP આવશે જેને તમારે ATM માં નાખવાનો રહેશે. ત્યારબાદ તમારી પાસેથી નવો નંબર માંગવામાં આવશે અને તેની પુષ્ટી કરાશે. આ રીતે ATM દ્વારા પણ મોબાઈલ નંબર બદલી શકાય છે.


Gk in Gujarati - General Knowledge in Gujarati Current Affair: મનાલી - મનુઋષિનું આ ઘર બોલાવે છે તમને\nભારતીય સંસ્કૃતિમાં મનાલીનું એક આગવું મહત્વ મનાય છે. કહેવાય છે મનાલી ક્ષેત્ર સપ્તર્ષિઓનું નિવાસ સ્થળ હતું.\nમનાલી, એ ભારતના હિમાચલ પ્રદેશમાં આવેલ બિયાસ નદીના ખીણ પ્રદેશમાં કુલ્લુના ખીણની ઉત્તરમાં આવેલ એક હવાખાવાનું સ્થળ છે. જેની ઊંચાઈ. ૧,૯૫૦ મી અથવા ૬,૩૯૮ ફૂટ છે. રાજ્યની રાજધાની સિમલાથી ઉત્તરે આ શહેર ૨૫૦ કિમી દૂર આવેલું છે. મનાલી એ દીલ્હીથી લેહ સુધી જતા રાષ્ટ્રીય ધોરી માર્ગ ૧ (NH 1) પર આવેલું છે. કહેવાય છે કે આ માર્ગ વિશ્વનો સૌથી ઊંચો વાહન માર્ગ છે.\nઆ એ એક પંચરંગી પ્રજા ધરાવતું શહેર છે. ભારતના વિવિધ ભાગોમાંથી આવીને લોકો સ્થાયી થયાં છે.\nસ્કીઈઁગ, હાઈકીઁગ,પર્વતારોહણ, પૅરાગ્લાઈડીંગ, રાફ્ટીંગ, કાયાકીંગ અને માઉન્ટન બાઈકીંગ જેવી સાહસીક રમતો માટે મનાલી જાણીતું છે. યાલ સ્કીઈંગ એ આ ક્ષેત્રનો અનોખો ખેલ છે.\nટાઈમ માસિકના ''બેસ્ટ ઑફ એશિયા'' શ્રેણીમાં ''એક્સટ્રીમ યાક સ્પોર્ટસ''ને લઈને મનાલીનું નામ પ્રસિદ્ધ થયું હતું. મનાલીમાં ગરમ પાણીના ઝરા, ધાર્મિક મંદિર અને તિબેટિયન બૌદ્ધ મઠો પણ આવેલા છે. છેલ્લાં અમુક વર્ષોથી મનાલી હનીમુન સ્થળ તરીકે યુગલોમાં ખૂબ પ્રચલિત બન્યું છે.\nનગ્ગાર કિલ્લો, હિડમ્બા દેવી મંદિર, રાહલા ધોધ, સોલાંગ ખીણ, મનીકારણ, રોહતાંગ પાસ અહીંનાં પ્રવાસીય સ્થળ છે.\nPosted by Priti Kerai at 09:13\nLabels: #gkingujrati, ભૂગોળ, રાજ્ય


શું મંથનથી મળશે જીતનો મંત્ર ? જૂઓ વાર પલટવાર : પાર્ટ-02 – Sandesh News TV\nHome / Exclusive Videos / શું મંથનથી મળશે જીતનો મંત્ર ? જૂઓ વાર પલટવાર : પાર્ટ-02\nશું મંથનથી મળશે જીતનો મંત્ર ? જૂઓ વાર પલટવાર : પાર્ટ-02\nJanuary 11, 2019 785\n2019ની લોકસભાની ચૂંટણી નજીક આવી રહી છે તેમ તેમ ભાજપ કોંગ્રેસ એડી ચોટીનું જોર લગાવી રહ્યાં છે. ચૂંટણી પ્રચારની રણનીતિ ઘડાઇ રહી છે. કાર્યકરોમાં જોમ ભરાઇ રહ્યું છે.\nજીતનાં મંત્ર પણ અપાઇ રહ્યાં છે. એક તરફ કોંગ્રેસે બેઠકમાં મંથન કર્યું. તો બીજી તરફ ભાજપે મંથન માટે કારોબારીની બેઠક શરૂ કરી. પણ સવાલ એ છે કે શું આ મંથનથી મળશે જીતનો મંત્ર.\ndebate Exclusive Videos Manthan will get the mantra of victory ?\nBJPના ધારાસભ્ય બલરામની લુખ્ખાગીરી : ડિબેટ – પાર્ટ 02\n2019ની લોકસભાની ચૂંટણી નજીક આવી રહી છે તેમ તેમ ભાજપ કોંગ્રેસ એડી ચોટીનું જોર લગાવી રહ્યાં છે. ચૂંટણી પ્રચારની રણનીતિ ઘડાઇ રહી છે. કાર્યકરોમાં જોમ ભરાઇ રહ્યું છે. જીતનાં મંત્ર પણ અપાઇ રહ્યાં છે. એક તરફ કોંગ્રેસે બેઠકમાં મંથન કર્યું. તો બીજી તરફ ભાજપે મંથન માટે કારોબારીની બેઠક શરૂ કરી. પણ સવાલ એ છે કે […]\nBJPના ધારાસભ્ય બલરામની લુખ્ખાગીરી : ડિબેટ – પાર્ટ 01\nક્યાં સુધી હોમાશે જિંદગી ? ક્યારે મળશે માસુમોને ન્યાય, ડિબેટ- પાર્ટ 02\nક્યાં સુધી હોમાશે જિંદગી ? ક્યારે મળશે માસુમોને ન્યાય, ડિબેટ- પાર્ટ 01\nમોદી સબ પે ભારી હૈ – ડિબેટ, પાર્ટ 03\nમોદી સબ પે ભારી હૈ – ડિબેટ, પાર્ટ 02


આળસ એક ખોજ : આવાઝ દે કે હમે તુમ (ન) જગાઓ….! » Sarjak\nFunZone Gujarati Routine Column\nPosted on 08/05/2019 03/05/2019 Author Krishna\tComment(0)\nઆળસ એક એવો સદગુણ છે જેને આપણે ત્યાં સદીઓથી દુર્ગુણ ચિતરવામાં આવ્યો છે. આ એ લોકોનું ષડયંત્ર છે જેને ઈશ્વરે આળસ નામના સદગુણની ભેટ નથી આપી. આળસુ વ્યક્તિનું શરીર કાયમ સુખમાં રહે છે કારણ કે તે લાંબી ઊંઘ ખેંચે છે. એને ક્યારેય વહેલા ઉઠી જવાની કે ક્યાંય પણ સમયસર કે સમયથી વહેલા પહોંચી જવાની બિલકુલ ઉતાવળ નથી હોતી. આળસુ માણસ એ સત્ય બરાબર સમજી ચુક્યો હોય છે કે આપણા મોડા પહોંચવાથી કે ક્યાંય ન પહોંચવાથી કોઈ દુનિયા અટકી જવાની નથી.\nવહેલા ઉઠવું અને ચાલવા નીકળવું એ બંન્ને એવા દુર્ગુણો છે જેનું સદીઓથી સદગુણ તરીકે ચિત્રણ થતુ આવ્યું છે. મને એ ક્યારેય નથી સમજાતુ કે આપણે ત્યાં વર્ષોથી આ વહેલા ઉઠવાનું આટલુ મહિમામંડન કેમ કરવામાં આવ્યુ છે? આઈ મિન, જો તમે છાપાવાળા કે દૂધવાળા ન હોવ તો વહેલા ઉઠીને તમારે કઈ લંકા લૂંટી લેવાની હોય છે? જીમવાળા પણ હવે તો બપોર સુધી ખુલ્લા રાખે છે, એટલે કસરત-ફસરતની વાત તો કોઈ કરતા જ નહીં. હા, વહેલી સવારે ચાલવાના બહાને ચાલવા નીકળનારીઓની ‘ચાલ-ચલગત’ ચેક કરવાની ટેવવાળાઓની વાત અલગ છે.\nબાકી, ‘સૂતેલા સિંહના મોંમાં હરણા સામેથી જઈને પડતા નથી.’ જેવા સુભાષિતો આળસના વિરોધમાં થયેલી ‘સોચી-સમજી સાઝિશ’ છે. લા’ ભ’ઈ હરણને તો કંઈ આપઘાત કરવો છે તો સિંહના મોંમાં જઈને પડે? હરણ છે કે ન્યૂટનનું સફરજન, તે સિંહના મોંમાં કે માથે પડે? આઈ મિન, એને આપઘાત પણ કરવો હોય તો કૂંવામાં પડે ને? એન્ડ સૂતેલો સિંહ એટલે વોટ નોન્સેન્સ? સિંહ કંઈ ચોવીસ કલાક જાગતો તો ન જ રહે ને? એને ભુખ લાગશે ત્યારે થશે ઊભો ને કરશે શિકાર, ત્યાં સુધી બાપડો ભલે ને સૂતો. આપણા બાપનું શું જાય છે?\nકહે છે કે, ટ્રેન અને બસ બ્લાસ્ટમાં એ આળસુ લોકો જ બચી જાય છે, જેઓ મોડાં ઉઠીને અને બસ કે ટ્રેન ચુકી જાય છે! આળસુ નર સદા સુખી.\nઆળસ એ બાદશાહી છે. આળસ એ અલ્લડ ફકીરી છે. આળસ એ શોખ છે. ખુબ મોંઘો શોખ, જે જેવા તેવાને પોષાતો નથી. કહે છે કે, આળસ એટલી ધીમી ચાલે છે કે ગરીબી તેને સહેલાઈથી પકડી પાડે છે. એટલે ગરીબોને કે ઈવન મનના ગરીબોને પણ ‘સૂર્યવંશી’ થવું પોષાય નહીં.\nનિરવ શાંતિમાં ત્રણ ત્રણ ઘરમાં સંભળાય એમ વર્ષોથી ગંધાયેલુ ભોખરું સાફ થતુ હોય એ રીતે ‘ગરરરરર્ક….ગરરરરર્ક…’અવાજે ઉલ ઉતારવા સિવાય વહેલા ઉઠનારાઓ બીજી કઈ ધાડ મારી લે છે? ‘વહેલા ઉઠે વીર’ એ બધુ નર્યુ તૂત છે સાચી કહેવત છે કે, ‘સૂતા જેવું સુખ નહીં ને જાગ્યા જેવું દુ:ખ નહીં.’\nઆ લેખમાં વ્હાલી આળસ વિશે હજૂ ઘણુ ઘણુ લખી શકાય એમ છે પણ આળસ આવે છે!\nચાલવાથી તબિયત બનતી હશે એ વાત સાચી પણ ક્યારેય કોઈ ટપાલીએ ટ્રક ડ્રાઈવરને ટીપી નાખ્યો હોય એવું સાંભળ્યુ નથી. – (બી.એન. દસ્તુરની કોઈ કિતાબમાં વાંચેલુ. એમનું ક્વોટ છે કે શેખ સાઅદીનું એ યાદ નથી)\n( આર્ટીકલ લખાયા તારીખ ૧૨-૦૯-૨૦૧૮ )\nTagged Angle Change, Funzone, Gujarati, Litreture, Tushar Dave\nPosted on 25/07/2019 17/05/2019 Author Krishna\nखुली खिड़की से बनकर तितली,\nबहार खुली हवामें उड़ जाऊ.\nએ કહે ‘ આલીશાન ‘થઇ જાઉં\nPosted on 14/07/2019 13/05/2019 Author Krishna\nશાંભળે ધ્યાન દઇને ‘સિદ્દીક’ને,\nસત્યની એ અઝાન થઇ જાઉં.\nઆજે અહીં મારા\nPosted on 15/06/2019 25/08/2019 Author Krishna\nમારું ત્યજી, કાયમી સહિયારી રીત અપનાવી,\nએ આપણી લાગણીઓની ગાથા દિન રાત કહું.\nPosted on 14/05/2018 19/05/2019 Author Shyama\nરાજનીતિ : સવારે વિરોધ સાંજે પ્યાર\nPosted on 19/06/2020 16/06/2020 Author Krishna\nPosted on 17/08/2019 18/05/2019 Author Krishna\nવર્ષો પછી પ્રેમિકાને મળતાં…\nPosted on 24/06/2019 03/05/2019 Author Krishna\nPosted on 14/06/2020 08/06/2020 Author Krishna


Haso ane Hasavo Top musti Gujarati Jokes - Avanvu\nHome » gujarati » Haso ane Hasavo Top musti Gujarati Jokes\nHaso ane Hasavo Top musti Gujarati Jokes\n⊱✿ ✣ ✿⊰\nસંતા બોલ્યો – એમા માફી માંગવાની જરૂર નથી, તમે જ્યારે ટોર્ચથી પ્રકાશ નાખ્યો ત્યારે જ મને પણ ખબર પડી.\nનેતા : ‘તું બેરોજગારીનો અંત આણીશ એમ કહે છે.’\nઉમેદવાર : ‘હા, સર.’\nનેતા : એને માટે તે શું યોજના વિચારી છે ?’\nઉમેદવાર : ‘પુરુષોને હું એક ટાપુ પર મોકલીશ. સ્ત્રીઓને બીજા ટાપુ પર મોકલીશ.’\nનેતા : ‘ત્યાં તેઓ શું કરશે ?’\nઉમેદવાર : ‘બોટ બનાવશે !’\nબાપુએ છાપામાં વાંચ્યું : ‘કમળાએ મોડાસામાં 45 માણસોનો ભોગ લીધો…’\nઆ વાંચીને બાપુ બોલ્યા : ‘ઈ બાઈ બવ જબરી લાગે છે !’\nએકવાર એક નેતાનું મૃત્યુ થયું. એમના આત્માને યમદૂત લેવા આવ્યા તો એ આત્મા એકપણ ડગલું ચાલ્યો નહિ. છેવટે કંટાળીને યમદૂત બોલ્યો : ‘હે જીવાત્મા ! તને હું આટલો આગ્રહ કરું છું છતાં તું કેમ એક ડગલું પણ ચાલતો નથી ?’\nનેતાના તે મહાન આત્માએ સંપૂર્ણ ગૌરવથી કહ્યું : ‘હું જીપની રાહ જોઈ રહ્યો છું.’\nછગન – તમે આટલા દિવસથી દેખાતાં કેમ નહોતા ?\nછગન – મને સમજાયુ નહી.\nમગન – મને છ મહિના માટે સશ્રમ કારાવાસ મળ્યો હતો.\nપત્ની એ પતિને કહ્યું – સાંભળો છો ? આવી જ રીતે જો તમારા વાળ ખરતાં રહેશે તો હું તમને છુટાછેડા આપી દઈશ\nપતિ ચોંકીને બોલ્યો – હેં.. હું પણ કેટલો મૂર્ખો છુ, ભગવાન જોડે કશું સારું માંગવાને બદલે હંમેશા કહેતો રહ્યો કે મારા વાળ સહી- સલામત રહે.\nસ્ત્રી – અમારામાં રિવાજ છે કે પતિની કબર સૂકાય નહી ત્યાં સુધી બીજા લગ્ન નથી કરી શકાતા.\nમગન – રામના જન્મસ્થાન.\nટીટી – ટિકિટ લીધી છે ?\nમગન – એની શી જરૂર છે ? હુ તો ભાઈ પુણ્યકામ માટે જઉં છુ.\nટીટી – તો પછી ચાલો મારી સાથે.\nમગન – ક્યા ? ટીટી – કૃષ્ણના જન્મસ્થાને.\nસંતા – શુ તુ ખાધા વગર જીવતો રહી શકે છે ?\nબંતા – નહી.\nસંતા – પણ હુ રહી શકુ છુ.\nબંતા – કેવી રીતે ?\nછગન : ‘મારી પ્રેમિકા છેલ્લા બે મહિનાથી દર રવિવારે સો રૂપિયા માંગે છે.’\nમગન : ‘એમ ? પણ એ રૂપિયાનું એ શું કરે છે ?’\nછગન : ‘એ વાતની તો મને પણ ખબર નથી. કારણકે મેં હજુ સુધી એને ક્યારેય પૈસા આપ્યા જ નથી.\nએક મિત્ર – તારી પત્નીનો દાંતનો દુ:ખાવો બંધ થયો કે નહી ?\nપ્રથમ મિત્ર – અરે વાહ, એવી તે કંઈ દવા આપી હતી ?\nબીજો મિત્ર – દવા-બવા કંઈ જ નહી. બસ, ડોક્ટરે જણાવ્યુ કે આ વૃધ્ધાવસ્થાની નિશાની છે. બસ ત્યારપછી તેણે દાંતના દુ:ખાવાની ફરિયાદ જ નથી કરી.\nદર્દી : હાશ. પહેલાં હું કદી નો’તો વગાડી શકતો.\nગૃહિણી : ‘ખાવાનું માગવા તું આખા મહોલ્લામાં શું મારું ઘર જ જોઈ ગયો છે, બીજે ક્યાંય કેમ નથી જતો ?’\nભિક્ષુક : ‘બહેન, ડૉકટરે ખાસ કહ્યું છે એટલે.’\nગૃહિણી : ‘હેં…. આમાં ડૉકટર ક્યાંથી આવ્યો ?’\nભિક્ષુક : ‘બહેન, વાત એમ છે કે, મારે ડૉકટરની દવા ચાલે છે. અને ડૉકટરે મને મસાલા વિનાની સાવ ફિક્કી રસોઈ ખાવાનું જ કહ્યું છે !!’\nચિન્ટુ : હું ઓફિસે આવતા પહેલાં રોજ મારી પત્નીને કિસ કરું છું અને તું શું કરે છે?\nમીન્તું : હું પણ કરું છું, પણ તારા ઓફિસે ગયા પછી!\nરાજીવ – પપ્પા, હવે આપણે, બહુ જલદી માલદાર થઈ જઈશુ.\nપપ્પા – એ કેવી રીતે ?\nરાજીવ – કાલથી અમારા સાહેબ પૈસાને રૂપિયામાં ફેરવતાં શિખવાડશે.\nએક શરાબી મોડી રાત્રે પોતાના ઘેર આવ્યો. ખિસ્સામાંથી ચાવી કાઢીને તાળું ખોલવા ખૂબ પ્રયત્નો કર્યા, પણ નશામાં ચૂર હોવાથી તે લથડિયાં ખાતો હતો અને તાળું ખોલી શકતો નહોતો. એવામાં એના એક પડોશી ભાઈ ત્યાં આવ્યા અને બોલ્યા, ‘લાવો, તમને તાળું ખોલવામાં મદદ કરું !’\nશરાબી કહે : ‘તાળું તો જાતે જ ખોલીશ, પણ તમે મારું મકાન પકડી રાખો ને ! મકાન ખૂબ ડોલી રહ્યું છે.’\nમેડમ – તારુ બધુ જ લેશન ખોટુ છે. આનુ કારણ શુ છે ?\nચિંટૂ – કારણ તો પપ્પા જ બતાવી શકે છે, હુ નહી, કારણ કે અક્ષર મારા નથી.\nકંજૂસ: આ તો ઘણા વધારે છે. સારું લખો, ‘કાકા મરી ગયા’\nકંજૂસ: બાપરે! (થોડું વિચારીને) લખો… ‘કાકા મરી ગયા… મારુતી વેચવાની છે.’\nડૉકટર : ‘તમને રાતે શેનાં સપનાં આવે છે?’\nદર્દી : ‘ક્રિકેટનાં.’\nડૉકટર : ‘તમને બીજાં કોઈ સપનાં નથી આવતાં ? જેમ કે ખાવાનાં-પીવાનાં?’\nદર્દી : ‘તો મારી બેટિંગ જતી ન રહે !!’\nસુરેશ – મારા દાંતમાં ખૂબ જ દુ:ખાવો છે, શુ કરુ ?\nરમેશ – એકવાર મારા દાંતમાં પણ ખોબ દુ:ખાવો ઉપડ્યો હતો, ત્યારે મેં ઘરે આવતા જ મારી પત્નીને કિસ કર્યુ અને મારી સલાહ છે કે તુ પણ આવુ કર.\nસુરેશ – શુ તારી પત્ની આ માટે રાજી થશે ખરી ?\nએક સાહેબે એક પંડિતને જમવા માટે ઘરે બોલાવ્યો. જ્યારે તેમણે ઘણું ખાઈ લીધુ ત્યારે તેમણે પેટ તરફ ઈશારો કહી જણાવ્યુ – બસ ભરાઈ ગઈ.\nઆ જોઈને એક છોકરાએ કહ્યુ – પંડિતજી તમારી બસ તો ભરાઈ ગઈ હતી તો આ કેવી રીતે ખાધા ?\nપંડિતજી બોલ્યા – યજમાન, બસ તો ભરાઈ ગઈ હતી, પરંતુ કંડક્ટરની સીટ તો ખાલી હતી ને.\nશેઠ : ‘તમે કોઈને કોઈ બહાનું બતાવી રજાઓ લીધા કરો છો. પહેલાં તમારાં સાસુ મરી ગયાં, પછી દીકરી માંદી પડી, એ પછી સાળાના લગ્નમાં જવા માટે રજા લીધી… બોલો, હવે શાને માટે રજા જોઈએ છે ?’\nકર્મચારી : ‘સાહેબ, મારાં પોતાનાં લગ્ન છે.’\nનાના પપ્પુએ પહેલી જ વાર સાપ જોયો અને તરતજ મમ્મીને બૂમ પાડીને કહ્યુ – મમ્મી જલ્દીથી અહીં આવ, જો અહીં કૂતરા વગરની પૂંછ્ડી છે.\nપીટર તેની ઓફિસની સૌથી સુંદર સ્ટેનોને એની પ્રેમની વાતોથી પટાવી રહ્યો હતો. ‘તું મારો આત્મા છો, મારું જીવન છો, મારો પ્રેમ છો, મને તારી પ્રત્યે એટલો બધો પ્રેમ છે…એટલો પ્રેમ છે….’\nસ્ટેનોએ ખૂબ શાંતિથી વાતની વચ્ચે જ પૂછ્યું, ‘એટલે કે તું મારી સાથે લગ્ન કરી લઇશ એમ જ ને?’\nપીટરે માથું પકડીને કહ્યું,’તમારી છોકરીઓની આ જ એક ખરાબ આદત છે કે તરત જ ટોપિક બદલી નાખો છો.’\nનેતા – ઠીક છે, હુ તમને ડ્રાઈવરની નોકરી પર રાખી લઉં છુ, તમારી સ્ટાર્ટિંગ સેલેરી રહેશે ત્રણ હજાર રૂપિયા બોલો મંજૂર છે.\nડ્રાઈવર – જી સર મને મંજૂર છે. સ્ટાર્ટિંગ સેલેરી તો ઠીક છે, પણ ગાડી ચલાવવાના કેટલા મળશે એ પણ બતાવી દો.\nપત્નીને બ્યુટી પાર્લરમાં વાળ ધૂંધરાલા કરવા જતી જોઈને પતિ બોલ્યો – જો ભગવાનને તારા વાળ ધૂંધરાલા કરવા હોત તો તે પોતે જ કરી દેતા.\nપત્ની હસીને બોલી – જ્યારે હું નાની હતી ત્યારે તેમણે મારા વાળ ધૂધરાલા કર્યા હતા, પણ જ્યારે હું મોટી થઈ ગઈ તો તે કહે છે કે આ મોટી થઈ ગઈ છે આટલુ કામ તો જાતે કરી લેશે.\nડોક્ટર – (બેહોશ થયેલા દર્દીને) – આ તો મરી ગયો છે.\nદર્દી – (એકદમ ઉઠીને) હું તો જીવી રહ્યો છુ.\nદર્દીની પત્ની – (પતિને) – જરા તો સમજી-વિચારીને બોલો. આટલા મોટા ડોક્ટર છે, શું એ ખોટુ બોલતા હશે ?\nનોકર : ‘સાહેબ ! હું આ ઘરની નોકરી છોડીને જાઉં છું.’\nશેઠે એનું કારણ પૂછ્યું ત્યારે તેણે જણાવ્યું કે તમને મારા પર વિશ્વાસ તો છે નહિ, પછી અહીં રહેવાનો શો અર્થ છે ?’\n‘કેમ એમ બોલે છે ? મારા ઘરની બધી જ ચાવીઓ – તિજોરી સુદ્ધાંની તો ટેબલ પર પડી રહે છે.’\n‘પણ એમાંની એકેય ચાવીથી તિજોરી તો ખૂલતી જ નથી.’ નોકરે જવાબ આપ્યો.\nમૂરખનો સરદાર : ‘મારા બાળક માટે કંઈક વિટામીનની ગોળીઓ આપો.’\nદુકાનવાળો : ‘ક્યા વિટામીન ? A, B, C કે D ?\nમૂરખનો સરદાર : ‘કોઈ પણ ચાલશે. હજી એને ABCD નથી આવડતી !’\nપુત્ર – સહેલું છે પિતાજી, તમે કદી કોઈ ઘોડા કે બકરીને ચશ્મા પહેરેલા જોયા છે.\nએક વાર સંતા બીમાર પડી. તો તેમના ફેમિલી ડોક્ટર તેને તપાસવા આવ્યા. તેને તપાસ્યા પછી તે બોલ્યા – ગભરાવવા જેવુ કશુ નથી. બસ એનુ પેટ ખરાબ છે.\nએટલામાં સંતા બોલી – પણ ડોક્ટર સાહેબ હું તો રોજ સાબુથી ઘસી ઘસીને ન્હાવુ છુ, જુઓ મારુ પેટ કેટલુ સાફ છે.


સરકાર અને કંપનીઓ ડખા કરતી રહી અને આ બાજૂ અદાર પુનાવાલાએ લંડનમાં શરૂ કરી દીધો વેક્સિન બિઝનેસ - GSTV\nદેશભરમાં આ મહિનાની પહેલી તારીખથી વેક્સિનેશનનો ત્રીજો તબક્કોચાલુ થયો છે. જેમાં 18 વર્ષથી ઉપરના તમામ લોકોને વેક્સિન લગાવવામાં આવશે. સરકારે આ પહેલા બે તબક્કામાં સરળતાથી વેક્સિનેશન કાર્ય પૂર્ણ કરી લીધું પરંતુ ત્રીજા તબક્કામાં વેક્સિનની ભારે કિલ્લતનો સામનો કરવો પડી રહ્યો છે. હાલમાં જ સીરમ ઈન્સ્ટિટ્યૂટના અદાર પુનાવાલાએ કહ્યું હતું કે જાન્યુઆરીમાં કેસ ઘટવા લાગ્યા તો સરકારે હળવાશથી લીધું. અને વેક્સિનના ઓર્ડર મળવાના બંધ થઈ ગયા. એટલા માટે સીરમે ઈનસ્ટિટ્યૂટે વેક્સિન બનાવવાની ક્ષમતાને વધારી નહીં. ત્યાં કેટલાક મીડિયા રિપોર્ટ મુજબ સરકારે પૂરતો વેક્સિનનો ઓર્ડર નહોતો આપ્યો. આ વચ્ચે સરકારનું નિવેદન આવ્યું કે વેક્સિનના ઓર્ડર આપ્યાહતા. પરંતુ કંપની વેક્સિનની સપ્લાય કરી શકી નથી. અહીં સુધી કે બીજા તબક્કાની વેક્સિન પણ પૂરી પાડી શક્યા નથી.\nઓર્ડર અને પેમેન્ટ થવા છતાં કંપની બીજા ઓર્ડરને પૂરો નથી કરી શકી\nભારત સરકારે પોતાના નિવેદનમાં કહ્યું કે સરકાર તરફથી ગત મહિને જ 160 મિલિયન વેક્સિનનો ઓર્ડર અપાઈ ચૂક્યો છે. જેને ત્રણ મહિનામાં પૂરો કરવાનો હતો. સરકારે 28 એપ્રિલને 110 મિલિયન કોવિશીલ્ડ વેક્સિન અને 50 મિલિયન કોવેક્સિનનો ઓર્ડર આપી દીધો છે. સરકારે એમ પણ કહ્યું કે 28 એપ્રિલના જ સીરમ ઈન્સ્ટીટ્યૂટને 1732.5 કરોડ રૂપિયા અને ભારત બાયોટેકને 787.5 કરોડ રૂપિયા એડવાન્સમાં ચૂકવી પણ દીધા છે. ઓર્ડર અને પેમેન્ટ થવા છતાં કંપની બીજા ઓર્ડરને પૂરો નથી કરી શકી.\nઅદાર પૂનાવાલાએ યુકેમાં પણ વેક્સિન બિઝનેસ કરવા માટે મન બનાવી લીધું\nએક બાજુ વેક્સિનને લઈને સરકારનું આ નિવેદન આવ્યું છે તો બીજી તરફ અદાર પૂનાવાલાએ યુકેમાં પણ વેક્સિન બિઝનેસ કરવા માટે મન બનાવી લીધું છે. સૌથી મહત્ત્વની વાત એ છે કે ફાર્મા કંપની સીરમ ઈન્સ્ટીટ્યૂટના પ્રમુખ અદાર પૂનાવાલા ભારતથ બ્રિટન ચાલ્યા ગયા. તેમનો દાવો છે કે ભારતમાં કેટલાક વગદાર લોકો તેમને ધમકી આપી રહ્યાછે. આ પછી સરકારે તેમને વાય કેટેગરીની સુરક્ષા પણ પૂરી પાડી. હાલ એવી વાતો પણ થઈ રહી છે કે યુકેમાં પુનાવાલા વેક્સિન બિઝનેસ કરી શકે છે. પરંતુ હવે એ વાતની પુષ્ટિ થઈ ગઈ છે. અને હવે સવાલો પેદા થઈ રહ્યાછેકે ખરેખર ધમકીઓના ડરથી પુનાવાલા યુકે ગયા છે કે પછી પોતાનો બિઝનેસ મોટો કરવા માટેનું બહાનું હતું?\nયુકેમાં વેક્સિન બિઝનેશમાં 240 મિલિયન પાઉન્ડનું રોકાણ કરી શકે\nયુકેની સરકારે એક નિવેદનમાં કહ્યુંકે, યુકેના પીએમે .યુકે-ઇન્ડિયા નવી ટ્રેડ ડીલ હેઠળ 1 અરબ પાઉન્ડની જાહેરાત કરી છે. જેનાથી દેશમાં લગભગ 6500થી વધારે નોકરીઓ પેદા કરી શકાશે. સરકારના નિવેદન મુજબ સીરમ ઈન્સ્ટિટ્યૂટ ઓફ ઇન્ડિયા યુકેમાં વેક્સિન બિઝનેશમાં 240 મિલિયન પાઉન્ડનું રોકાણ કરી શકે છે. જેના માટે એક નવી સેલ્સઓફિસ પણ ખોલવામાં આવશે.


એક દિવસમાં સામે આવ્યા 40 હજાર જેટલા કેસ , છેલ્લા 24 કલાકમાં કોરોનાને કારણે આટલા લોકો એ જીવ ગુમાવ્યો. | Dainik Gujarat\nHome Gujarat News Ahmadabad News એક દિવસમાં સામે આવ્યા 40 હજાર જેટલા કેસ , છેલ્લા 24 કલાકમાં...\nએક દિવસમાં સામે આવ્યા 40 હજાર જેટલા કેસ , છેલ્લા 24 કલાકમાં કોરોનાને કારણે આટલા લોકો એ જીવ ગુમાવ્યો.\nભારતમાં પહેલી વખત કોરોનાના 40 હજાર નવા કેસ સામે આવ્યા છે. સાથે જ 681 લોકોના મૃત્યુ સાથે આ આંકડો 27 હજાર લોકોની મૃત્યુ સુધી પહોંચી ગયો છે.\nઅલગ અલગ રાજ્યો અને શહેરોમાં લોકડાઉન ફરી થોડા સમય માટે વધારવામાં આવ્યું છે અને તેની પાછળનું કારણ છે કોરોનાનું વધતું જતું સંક્રમણ. ભારતમાં છેલ્લા ચોવીસ કલાકમાં કોરોનાના 40હજાર જેટલા નવા કેસ બહાર આવ્યા છે. અને સાથે જ ચોવીસ કલાકમાં 681 લોકોએ જીવ ગુમાવ્યા છે.\nત્રણ દિવસ પહેલા ભારતમાં 10લાખ જેટલા કેસ હતા. પણ અચાનકથી જ ભારતમાં કોરોના વિસ્ફોટ થયો છે. કોરોનાનું સંક્રમણનું પ્રમાણ ખૂબ જ વધ્યું છે. ત્રણ દિવસની અંદર 10લાખ કેસનો આંકડો વધીને 11લાખ સુધી પહોંચ્યો છે. સાથેજ કોરોનાને કારણે જીવ ગુમાવવા વાળા વ્યક્તિઓની સંખ્યા 27 હજાર સુધી પહોંચી છે.\nજો કે રાહતની વાત એ છે કે ભારતમાં રિકવરી રેટ ખૂબ જ સારો છે. હાલ ભારતભરમાં ફક્ત3લાખ 90 હજાર એક્ટિવ કેસ રહ્યા છે.\nઆ પણ વાંચો - ડેટા સ્ટોરી: વીજળી ઉત્પન્ન કરવામાં વિન્ડ અને સોલર પાવરમાં વધારો\nવધેલા કેસની વાત કરીએ તો ભારતના7રાજ્યોમાં કેસની સંખ્યા ખૂબ ઝડપી રીતે વધી રહી છે. મહારાષ્ટ્રમાં એક દિવસની અંદર 9હજારથી પણ વધુ કેસ સામે આવ્યા છે. આંધ્ર પ્રદેશમાં અને તામિલનાડુમાં5હજારની આસપાસ સાથે જ પશ્ચિમ બંગાળમાં 2હજાર જેટલા કેસ નોંધાયા છે. રાજસ્થાન ,ગુજરાત અને મધ્ય પ્રેદેશમાં 900ની આસપાસ કેસ નોંધાયા છે.\nતો ચાલો આજે અમે તમને જણાવીએ કે કોરોના ટેસ્ટ કેવી રીતે કરવામાં આવે છે.\nઆ વાઇરસના ટેસ્ટ માટે કોઈ બ્લડ સેમ્પલ લેવામાં આવતું નથી. કોરોનાનો ટેસ્ટ ગળા અથવા નાક દ્વારા કરવામાં આવે છે. નાક અથવા ગળામાં એક સ્વૈબ દ્વારા એક સેમ્પલ લેવામાં આવે છે અને ત્યારબાદ તે લેબોરેટરીમાં મોકલવામાં આવે છે. ડોસ્ટર્સ ટેસ્ટના રિપોર્ટ ઉપરથી જણાવે છે કે એ દર્દીને હોસ્પિટલમાં દાખલ થવાની જરૂર છે કે નહીં. જો વધુ જરૂર ન હોય તો દર્દીને ઘરે જ આઈસોલેટ કરે છે. જો સામાન્ય શરદી ઉધરસ કે તાવ હોય અને કોરોના પોઝિટિવ ન હોય તો 14 દિવસ સુધી તેમને કોરોના પોઝિટિવનો ખતરો રહે છે.\nPrevious articleટોસિલીઝુમાબ ઇન્જેક્શનથી મૃત્યુદરમાં કોઈ ખાસ ફર્ક નથી: ડો.ગુલેરિયા\nNext articleસુશાંત સિંહ રાજપૂતના જીવન પર બનવા જતી આ ફિલ્મમાં તેના જેવા જ દેખાતા\nફુગાવાનો ફટકો: જયપુરમાં એલપીજી સિલિન્ડર 50 રૂપિયામાં મોંઘુ થશે, આજથી તે 648 રૂપિયામાં મળશે\nમાંગ: ગુજરાતના ભાજપના ધારાસભ્યએ કહ્યું- યુપીની જેમ રાજ્યમાં પણ ‘લવ જેહાદ’ની અનેક ઘટનાઓને કાયદાની જરૂર છે\nઅનુપમ ખેરએ નરેન્દ્ર મોદીને અત્યાર સુધીના સૌથી સારા પ્રધાનમંત્રી કહ્યા ,સાથે...\nસુશાંત સિંહ રાજપૂત કેસ ને લઈ ને વિધ્યાબાલન એ કર્યુ ટ્વીટ...\nઅમદાવાદ: ઇન્ફેક્શન કંટ્રોલ સાબિત થઈ રહી છે એન્જિનિયર ની પર્પલ બ્રિગેડની...\nફુગાવાનો ફટકો: જયપુરમાં એલપીજી સિલિન્ડર 50 રૂપિયામાં મોંઘુ થશે, આજથી તે...\nઆઈપીએસ ટ્રાન્સફર: નિપુણા તોરવણે ગુજરાતમાં ગૃહ વિભાગના નવા સચિવ બનશે, ઘણી...


Posted on 11:23 am May 12, 2021 2:04 pm September 18, 2021 Author Shah JinaComments Off on નવવિવાહિત દંપતિએ ફાંસી લગાવી આપ્યો જીવ, પાંચ મહિનાા પહેલા થયા હતા લગ્ન- છેલ્લું સ્ટેટસ જોઈને હોંશ ઉડી ગયા\nઆ સુંદર કપલની પંખાથી લટકતી મળી લાશ, નેહાએ રાત્રે જ ફેસબુક સ્ટેટસ અપડેટ કર્યું જેમાં…\nઉત્તર પ્રદેશના પ્રયાગરાજના નૈનીમાં હચમચાવી દેતો બનાવ બન્યો છે. અહીં એક નવવિવાહિત દંપતીએ આપઘાત કરી લીધો છે. ઘરના રૂમમાંથી બંનેનો લટકતી હાલતમાં મૃતદેહ મળી આવ્યો છે. પોલીસે રૂમનો દરવાજો તોડીને મૃતદેહને નીચે ઉતાર્યાં હતા અને પોસ્ટ મોર્ટમ માટે મોકલી આપ્યા હતા.\nનેહાએ રાત્રે જ ફેસબુક સ્ટેટસ અપડેટ કર્યું હતું. પરિવારના કહેવા પ્રમાણે બંને કોઈ વાતને લઈને પરેશાન હોઈ શકે છે. પરંતુ બધા લોકો સાથે બંનેનું વર્તન એકદમ સામાન્ય હતું. શિવમના ઘરની આસપાસના લોકોનું કહેવું છે કે શિવમને કોઈ ખોટી સંગત ન હતી. તે પોતાના કામથી કામ રાખતો હતો. પ્રથમ દ્રષ્ટિએ તમામ વસ્તુ બરાબર લાગતી હોવા છતાં દંપતીએ આપઘાત કરી લેતા આસપાસના લોકો અચંબામાં મૂકાયા છે.\nનેહાના પરિવારના લોકોએ પણ કોઈ આક્ષેપ નથી લગાવ્યો. આ મામલે હાલ પોલીસ તપાસ કરી રહી છે. તપાસ બાદ જ આપઘાતનું કારણ સામે આવશે. જોકે, જ્યારે બંનેના પોસ્ટ મોર્ટમ બાદ મૃતદેહ ઘરે આવ્યા ત્યારે યુવક અને યુવતીના પરિવારજનો વચ્ચે મારામારી થઈ હતી. આ સમયે પોલીસ હાજર હોવાથી બંને પક્ષના લોકોને શાંત પાડ્યા હતા. જે બાદમાં બંનેના અંતિમ સંસ્કારની વિધિ પૂર્ણ કરવામાં આવી હતી.\nPosted on 3:04 pm March 17, 2021 10:26 am March 21, 2021 Author Niraj Patel\nશાંત થયેલો કોરોના હવે ફરી પાછો ફૂંફાડા મારી રહ્યો છે, ત્યારે સરકાર દ્વારા પણ આ બાબતે મોટા પગલાં લેવામાં આવી રહ્યા છે. આજે પ્રધાનમંત્રી મોદી દ્વારા મુખ્યમંત્રીઓ સાથે વીડિયો કોન્ફરન્સ દ્વારા વધતા કોરોનાને રોકવા માટે ચર્ચા કરવામાં આવી હતી. (Image Credit- BJP/twitter) આજે મુખ્યમંત્રીઓ સાથેની બેઠકમાં પીએમ મોદી એક્શન મોડમાં જોવા મળ્યા હતા. તેમને મુખ્યમંત્રીઓને More..\n6:21 am September 21, 2019 Charu Shah Comments Off on સૈફ અને અમૃતાના લગ્નમાં પહોંચી હતી 12 વર્ષની નાનકડી બેબો, જાણો લગ્નની શુભેચ્છા પાઠવતા શું કહ્યું હતું ?


ગોકર્ણોપાખ્યાન -5| Mahatmya | Bhagavat\nગોકર્ણોપાખ્યાન - 5\nભાગવતની પ્રશંસાના અનેકવિધ ઉદ્દગારો કાઢીને ધુંધુકારીએ સંતોષાનુભવ કર્યો.\nએ વખતે ત્યાં વૈકુંઠવાસી દિવ્ય પાર્ષદો સાથેનું એક વિમાન ઉતર્યું. એને લીધે આજુબાજુનું વાયુમંડળ આલોકિત બની ગયું. ધુંધુકારી સમુપસ્થિત સર્વે શ્રોતાઓના દેખતાં એમાં વિરાજમાન થયો. એ જોઇને કાંઇક આશ્ચર્યચકિત બનેલા ગોકર્ણે પાર્ષદોને પૂછયું કે અહીં અસંખ્ય શુદ્ધચિત્ત શ્રોતાઓ હોવા છતાં તમે તેમને માટે વિમાનો ના લાવ્યા અને કેવળ ધુંધુકારીને માટે જ લાવ્યા એ શું બરાબર કે ન્યાયોચિત છે ? સૌએ સમાન રીતે કથાશ્રવણ કર્યું હોવા છતાં ફળપ્રાપ્તિમાં આટલો બધો મોટો ભેદ કેમ દેખાય છે ?\nપાર્ષદોએ એ પ્રશ્નના પ્રત્યુત્તરરૂપે જણાવ્યું કે સૌનું શ્રવણ બહારથી જોતાં સમાન છે એ સાચું પરંતુ એણે વિશેષમાં મનન પણ કરેલું છે. શ્રવણ મનનથી જ શોભી ઊઠે છે ને સફળ બને છે. ધુંધુકારીએ સાત દિવસ સુધી અનશન કરીને અતિશય ઉત્કટતાપૂર્વક શ્રવણ કર્યું છે અને એનું મનન તથા નિદિધ્યાસન પણ કરી લીધું છે. એથી એનું જ્ઞાન સુદૃઢ બન્યું છે. જે જ્ઞાન સુદૃઢ નથી બનતું તે પરિપૂર્ણ ફળ પ્રદાન નથી કરતું. ધ્યાન સિવાયનું શ્રવણ નિષ્ફળ જાય છે, સંદેહથી મંત્રનો નાશ થાય છે, અને એકાગ્રતાપૂર્વક જપનો આધાર ના લેવાથી એનો પણ જોઇતા પ્રમાણમાં લાભ નથી મળતો.\nપાર્ષદોના એ વચનો ખરેખર વિચારવા જેવા છે. આજે ભાગવતની કથાનો આશ્રય લેવાય છે પરંતુ મોટે ભાગે કેવી રીતે લેવાય છે ? રુઢિ અથવા પરંપરાના પાલન માટે, પિતૃઓ કે સ્વજનોના સમુદ્ધારને માટે, અથવા પુણ્યપ્રાપ્તિના આશયથી, દેખાદેખી કે શોખને ખાતર. પોતાના જીવનસુધારની સાત્વિકી ઇચ્છાથી પ્રેરાઇને જીવનના ઉત્તરોત્તર આધ્યાત્મિક અભ્યુત્થાનને માટે એનો આધાર લેનારા કેટલા ? પ્રમાણમાં ઘણા જ થોડા. પિતૃઓના અથવા સ્વજનોના સમુદ્ધારની ઇચ્છા અમંગલ નથી, મંગલ છે; અશુભ નથી, શુભ છે; અને અનાવકારદાયક નથી પરંતુ આવકારદાયક છે. છતાં પણ એ શુભેચ્છાનું સેવન કરનારે સમજવું જોઇએ કે પોતે પણ પોતાના જીવનમાં સમુન્નતિ સાધીને સદ્દગતિની પ્રાપ્તિ કરવાની છે. રુઢિ કે પરંપરાના પાલનને માટે, પુણ્યપ્રાપ્તિના પ્રયોજનથી, અથવા દેખાદેખી કે શોખને ખાતર ભાગવતનો આશ્રય લેનારે જીવનવિકાસની દૃષ્ટિને મહત્વની માનીને એ દિશામાં આગળ વધવા તથા પરમાત્માની પ્રેમભક્તિને પ્રકટાવીને પરમાત્માના અસીમ અનુગ્રહનો અનુભવ કરવા એનો આશ્રય લેવો જોઇએ અને એ પણ ઉત્કટ સાચી શ્રદ્ધાભક્તિ અથવા લગનીથી પ્રેરાઇને, તો જીવનની ધન્યતાનું દિવ્ય વિમાન જરા પણ દૂર ના રહે. વૈકુંઠનો, પરમાત્માની સુખદ સંનિધિનો અથવા જીવનમુક્તિનો લાભ આજ દેહ દરમિયાન આ પાર્થિવ પૃથ્વી પર જ મળી રહે. એવા વિશાળ સંદર્ભમાં વિચારતાં ભાગવતનું શ્રવણ, મનન અને અધ્યયન એક અમોઘ સાધના છે.\nભાગવતનું શ્રવણ પોતાના દોષોને દૂર કરવાની ભાવના તથા પ્રવૃત્તિ સાથે જે એકાગ્રતા અને નિષ્ઠાપૂર્વક કરે છે તે ધુંધુકારીની પેઠે પુનરાવતાર પામે છે એમાં સંદેહ નથી.\nભગવાનના પાર્ષદોની સુચના પ્રમાણે શ્રાવણ માસમાં ગોકર્ણે એ જ શ્રોતાઓને ભાગવતના સપ્તાહશ્રવણનો ફરી વાર લાભ આપ્યો. એની પરિસમાપ્તિ સમયે સૌને પરમાત્માનો સાક્ષાત્કાર થયો. ભાગવતી ચેતના સર્વત્ર ફરી વળી. સૌને પરમાત્માની સુરદુર્લભ સંનિધિનો સ્વાદ સાંપડ્યો. સૌએ સારી રીતે શ્રવણ, મનન અને નિદિધ્યાસન કરેલું એટલે જ એવું ઉત્તમોત્તમ ફળ મળી શક્યું. ગોકર્ણ પોતે તો પરમાત્મામય બની જ ગયા પરંતુ બીજા બધાને પણ જીવનની ધન્યતાની પ્રાપ્તિ થઇ. ગોકર્ણની કૃપાથી એ દિવ્ય વિમાનોમાં વિરાજીને એમણે ભગવદ્ ધામમાં પ્રવેશ કર્યો.\nજેની ગતિ કુંઠિત નથી, જે સર્વસ્થળે ને સર્વે કાળે છે તે વૈકુંઠ. માટે જ પરમાત્મા પરમ વૈકુંઠરૂપ છે. એમનું અનુસંધાન સાધનાર, એમનો આશ્રય લેનાર અને એમને તથા એમના આસાધારણ અનુગ્રહને અનુભવનાર અહર્નિશ વૈકુંઠમાં જ વસે છે. વૈકુંઠ એનાથી એક ક્ષણને માટે પણ દૂર નથી થતું.\nવાયુ, જલ અને પાંદડાનું સેવન કરવાથી ને શરીરને સૂકવી દેવાથી, સુદીર્ઘ સમય સુધી ઘોર તપશ્ચર્યા કરવાથી તથા યોગાભ્યાસથી પણ જે સર્વોત્તમ સદ્દગતિ નથી સાંપડતી તે સપ્તાહશ્રવણથી સહેલાઇથી સાંપડી શકે છે. આ પવિત્ર કથાનકના શ્રવણથી પવિત્ર થવાય છે. એનો નિત્યપાઠ કરવાથી ભગવદ્દભક્તિ વધતાં ને ભગવદ્દદર્શનનો લાભ મળતાં અશાંતિ મટે છે ને અવિદ્યામાંથી મુક્તિ મળે છે.


સિંગલ ફાધર, તુષાર કપૂરે ખોલ્યા પેરેટિંગ સાથે જોડાયેલા એવા રાઝ જે દરેક માતા-પિતાએ જાણવા જોઇએ - Tinystep\nસિંગલ ફાધર, તુષાર કપૂરે ખોલ્યા પેરેટિંગ સાથે જોડાયેલા એવા રાઝ જે દરેક માતા-પિતાએ જાણવા જોઇએ\nઠીક એક વર્ષ પહેલાં તુષારની જિંદગીમાં લક્ષ્યનું આગમન થયું. સેરોગેસીના માધ્યમથી સિંગલ ફાધર (એકલા પિતા) બનીને તેમને બધી પરંપરાઓને તોડી દીધી. તે પોતાના છોકરાનો પહેલો જન્મદિવસ મનાવવાની તૈયારીમાં છે. તુષારે જણાવ્યું કે પિતૃત્વથી તે પોતાને પૂર્ણ અને સંતોષી મહેસૂસ કરે છે. આવો જાણીએ સિંગલ પેરેન્ટ, પોતે તુષાર ભારતમાં સેરોગેસીના નવા નિયમો અને બીજી ઘણી વાતો વિશે...\nબાળકના જન્મ પહેલાના કેટલાક કલાકો પહેલાં કેવું ફિલ કરી રહ્યા હતા?\nજો કે મને જાણ હતી કે હું શું કરી રહ્યો છું, પરંતુ તેના જન્મના કેટલાક કલાકો બેચેનીવાળા હતા. મેં એવું જ અનુભવ્યું જેવું તે સમયે એક બીજો પિતા અનુભવે છે- ખૂબ જ ઘભરાહટ ભર્યો ઉત્સાહ હતો. મને યાદ છે કે જે દિવસે તેનો જન્મ થયો તે રાતે હું ઉઘ્યો જ નહી. બીજા દિવસે જ્યારે ર્ડોક્ટર લક્ષ્યને મારી પાસે લઈને આવ્યા ત્યારે મેં તેમને કહ્યું કે હું થોડો ચિંતિત હતો. તેમને મને શાંત કર્યો અને કહ્યું કે બધુ બરાબર છે. જોકે હું પૂરી રીતે તૈયાર હતો પરંતુ જ્યારે આ થવાનો સમય આવે છે ત્યારે થોડી ઘબરાહટ વધી જાય છે.\nતે દિવસ વિશે શું વિચારે છે તુષાર?\nમને લાગે છે કે મેં ખૂબ ઓવરરિએક્ટ કર્યું. કોઈ પુરુષના જીવનમાં પિતૃત્વ સૌથી સારી બાબત હોય છે. હું તેને ઘુંટણોના બળે ચાલતા અને બડબડાતા જોઉ છું અને જાણું છું કે આ મારા જીવનની સૌથી સારી પળ છે જે ફરી નહીં આવે. તે મોટો થઈ જશે અને તેની પોતાની જિંદગી હશે. તો જ્યાં સુધી તે મારા હાથમાં છે તેને થઈ શકે એટલો પ્રેમ કરવા માંગુ છું. મને પાર્ટીઓમાં જવું પસંદ નથી અને હું સંતુલિત જીવન જીવું છું. તો સિંગલ ફાધર હોવા છતા પણ હું પોતાના બાળક માટે તે કરી રહ્યો છું જે માતા પિતા બન્ને મળીને કરે\nઆ નિર્ણયથી લોકોનું શું રિએક્શન હતું?\nસાચું કહું તો જ્યારે પણ કોઈ મારા નિર્ણય પર સહમત થાય છે તો મને શંકા થવા લાગે છે. આજકાલ ખૂબ વધારે ધ્રુવીકરણ થઈ રહ્યા છે- ચાહે તે સરકાર હોય, લોકો હોય કે ફિલ્મ હોય કે અહીં સુધી કે સ્વતંત્રતા માટે આપણો દષ્ટિકોણ હોય. તો વાસ્તવામાં આવી સકારાત્મક અને ઉત્સાહજનક પ્રતિક્રિયા મળવી મારા માટે ખૂબ આશ્ચર્ય જનક વાત હતી. તેના ઉપરાંત હું એવો નથી જે મોટાભાગે નિયમોનું ઉલ્લઘંન કરતો હોંઉ. મને સારું લાગે છે કે અમે ખુલ્લા મગજવાળા લોકો છીએ.\nશું માતા અને પિતા બન્નેની ભૂમિકા કરવી સરળ છે?\nમેં એવું વિચાર્યું જ નથી. હું પોતાના દિકરાને થઈ શકે એટલો સમય આપવાની કોશિશ કરું છું. મેં ઈન્ટરનેટ અને પુસ્તકો પરથી પેરેન્ટિંગ વિશે ઘણી વાતો શીખી છે. તેના ઉપરાંત મારી ઘણી મિત્ર છે જે માં બની ચૂકી છે અને જે મારી શંકાઓને દૂર કરવા માટે અને મારા પ્રશ્નોના જવાબ આપવા માટે હંમેશા તૈયાર રહે છે. જોકે શરૂઆતથી જ લક્ષ્ય માટે અમે એક નેની (આયા) રાખી છે પરંતુ હું બધુ તેના પર નથી છોડતો. હું પોતાના દિકારાની સાથે હંમેશા રહું છું. અને મારે ક્યારેક કોઈ માટે તેને મૂકીને જવું પડે તો હું કોશિશ કરું છુ કે જલદી પાછો આવી જઉ.\nહંમેશા પિતાઓને પૂછવામાં આવે છે કે શું તે બાળકના ડાયપર બદલે છે કે તેમને ઉંઘાડે છે. આ વાસ્તવમાં એક પેમાના જેવું લાગે છે. જેનાથી જાણવા મળે છે કે તે કેટલાં સારા પિતા છે...\nફક્ત આ વસ્તુ તમને જવાબદાર માતા પિતા નથી બનાવતી. ફક્ત ડાયપર બદલવા, બાળકને ખાવાનું ખવડાવવું અને તેના પછી ગાયબ થઈ જવું, ફક્ત આટલું પર્યાપ્ત નથી. બાળકને તમારી પાસે સુરક્ષાની ભાવનાનો અનુભવ થવો જોઈએ. લક્ષ્યને મારી પાસે રહેવાની આદત છે. ક્યારેક ક્યારેક આખો દિવસ તેની સાથે રમું છું. મને જાણ હોયછે કે મારું બાળક શું કરી રહ્યું છે. તેના સાથ માટે હું સવારે જલદી ઉઠી જઉ છું. જ્યારે હું શૂટિંગ નથી કરતો હોતો તો હું વધારેમાં વધારે સમય તેની સાથે વિતાવું છું અને સાંજે તેને ફરવા માટે બહાર પણ લઈ જઉ છું.\n1279 Views 1 Shares\n2651 Views 1 Shares\n532 Views 1 Shares\n3789 Views 12 Shares\n2955 Views 17 Shares\n1135 Views 1 Shares\n547 Views0Shares\n659 Views 1 Shares\n667 Views6Shares\n6381 Views 27 Shares\n2289 Views5Shares\n566 Views2Shares


42 years old govt teacher randomly tookapart in race and then makes running asapassion|42 વર્ષીય સરકારી શિક્ષક જેણે અમસ્તા જ રેસમાં ભાગ લીધો અને પછી 'દોડ'ને જ પેશન બનાવ્યું\n42 years old govt teacher randomly tookapart in race and then makes running asapassion\nઆત્મવિશ્વાસ / 42 વર્ષીય સરકારી શિક્ષક જેણે અમસ્તા જ રેસમાં ભાગ લીધો અને પછી 'દોડ'ને જ પેશન બનાવ્યું\nApr 17, 2019, 08:27 PM IST\nપંજાબ: 24 કલાક સતત જાગવાનું હોય તો? કદાચ તમે કહેશો કે હા, જાગી શકાય પરંતુ જો 24 કલાક સતત દોડવાનું હોય તો? મોટેભાગે આપણે 100 મીટર, 400 મીટરને વધુમાં વધુ તો મેરેથોન રેસ વિશે સાંભળ્યું હોય, પણ 24 કલાક સતત દોડવાની સ્પર્ધામાં કોઈ 42 વર્ષીય 'સરકારી શાળાનો શિક્ષક' વિજેતા બને તો? અહીં વાત છે, પંજાબના પટિયાલાના એક એવા વ્યક્તિ જે પોતાનો વજન ઉતારવા રોજ ચાલતા અને તેમાંથી પ્રોફેશનલ રનર બની ગયા. 42 વર્ષીય બલરાજ કૌશિકે 'દિવ્ય ભાસ્કર' એપ સાથેની ખાસ વાતચીતમાં પોતાની સ્ટોરી જણાવતાં કહ્યું કે, તેમનું વજન એક સમયે 104 કિલો હતું. વજન ઉતારવા માટે તેઓ રોજ ચાલવા જતા અને પછી એમ જ તેમણે 2018માં એપ્રિલ મહિનામાં હાફ મેરેથોનમાં ભાગ લીધો અને તે રેસ પૂરી કરી. ત્યારબાદ તેમણે ક્યારેય પાછળ ફરીને જોયું નથી.\n104 કિલોથી 57 કિલો સુધીની સફર\n1.બલરાજ કૌશિકે તેમની જર્ની વિશે જણાવ્યું કે, 'હું 104 કિલોનો હતો, હું નીચે વળીને મારા શૂઝની લેસ પણ બાંધી ન શકતો હતો. મેં વજન ઘટાડવાના ઘણા પ્રયત્નો કર્યા પણ વજન પાછું વધી જ જતું. પછી મેં રોજ ચાલવાનું શરૂ કર્યું અને અમસ્તા જ મેં એકવાર શહેરમાં યોજાયેલી હાફ મેરેથોન (21 કિલોમીટર)માં ભાગ લીધો. ત્યાં મેં બાળકો અને વૃદ્ધોને આ રેસમાં ભાગ લેતા જોયા ત્યારે મને થયું કે, જો આ લોકો કરી શકે છે તો વ્હાય નોટ મી? અને બસ મેં મનમાં નક્કી કરી લીધું કે હું પણ આ રેસ પૂરી કરીશ.'\n2.એ હાફ મેરેથોન પૂર્ણ કર્યા બાદ તેમણે ઘણી બીજી ઇવેન્ટમાં પણ ભાગ લીધો. પરંતુ આટલેથી તેઓએ સંતોષ માન્યો નહીં. પંજાબમાં અમૃતસરથી ચંદીગઢ સુધીની 200 કિલોમીટરની રેસ થવાની હતી, આ રેસમાં 60 વર્ષના એક દાદા પણ ભાગ લેવાના હતા અને એમણે બલરાજને કહ્યું કે, તું પણ આ રેસમાં ભાગ લે. બલરાજે જણાવ્યું કે, 'એ દાદાએ જ્યારે મને કહ્યું ત્યારે હું એકદમ બ્લેન્ક થઇ ગયો કે, હું...હું કઈ રીતે આટલું બધું દોડી શકું? પરંતુ મેં નક્કી કર્યું કે, ના હું દોડીશ. આ રેસમાં 15 ભારતીયો અને2વિદેશી લોકોએ ભાગ લીધો હતો તેમાં ભારતીય સ્પર્ધકોમાં હું પહેલા નંબરે આવ્યો હતો.'\nઅલ્ટ્રા રનિંગ ચેમ્પિયન\n3.થોડા સમય પહેલાં ભારતીય એથ્લેટિક ફેડરેશન દ્વારા યોજાયેલી 'સ્ટેડિયમ રન'માં તેઓ વિજેતા બન્યા. આ રેસ બાબતે બલરાજે કહ્યું કે, 'આ રેસમાં અગાઉ 12 કલાક સતત દોડવાની રેસ જ હતી પરંતુ ફેડરેશને રેસના અમુક દિવસ અગાઉ જ જાહેરાત કરી કે હવે 24 કલાક સતત દોડવાની રેસ એટલે કે સ્ટેડિયમ રન યોજાવાની છે. આ રેસ માટે સ્વૈચ્છિક રીતે પહેલું નામ રજિસ્ટર કરાવનારો હું પહેલો હતો.'\nકર હર મૈદાન ફતેહ\n4.બલરાજ કૌશિકે અત્યારસુધીમાં ઘણા બધા મેડલ જીત્યા છે. લોકો હવે તેમને તેમના નામથી ઓળખે છે. 'દોડવીર' કૌશિક લાંબા અંતરની દોડમાં ભાગ લે છે. તેઓ દિગ્ગજ 'પેસર' છે. પેસર એટલે એવી વ્યક્તિ જે નિયત સમયમાં નિયત અંતર કાપીને રેસ પૂરી કરે છે. ઉદાહરણ તરીકે 21 કિલોમીટર 55 મિનિટમાં પૂરા કરવાના હોય તો, એક્ઝેક્ટ 55 મિનિટમાં જ અંતર પૂરું કરવાનું હોય છે, ન તેનાથી ઓછો સમય કે ન તેનાથી વધુ સમય. બલરાજે 'પેસર' તરીકે એટલી મહારત હાંસલ કરી લીધી છે કે, હવે તેઓ બીજા લોકોને તેની ટ્રેનિંગ આપે છે. 2018ના ઓગસ્ટ મહિનાથી તેઓ 'મન્થલી રનિંગ ચેલેન્જ' સ્વીકારી રહ્યા છે અને તેમાં પણ તેઓ લીડર છે. આ મન્થલી રનિંગ ચેલેન્જમાં એક મહિનામાં મેકિસમમ અંતર દોડવાનું હોય છે. તેમણે 2018ના ઓગસ્ટ મહિનામાં 1229 કિલોમીટર, ઓક્ટોબરમાં 1565 કિલોમીટર, નવેમ્બરમાં 1199 કિલોમીટર, ડિસેમ્બરમાં 1070 કિલોમીટરનું અંતર કાપ્યું હતું. 2019ના જાન્યુઆરીમાં તેમણે 1460 કિલોમીટર, ફેબ્રુઆરીમાં 1460 કિલોમીટર અને માર્ચ મહિનામાં 1369 કિલોમીટરનું અંતર કાપ્યું હતું.\nમન મેં હૈ વિશ્વાસ\n5.બલરાજ નાનપણથી દોડમાં ભાગ લેતા હતા કે તેમને રસ હતો એવું ન હતો પરંતુ નાનપણથી તે મનથી ખૂબ જ સ્ટ્રોંગ હતા. તેઓ ખૂબ જિદ્દી સ્વભાવના છે, મતલબ જો એકવાર મનમાં નક્કી કરી લીધું તો તે કામ પાર પાડીને જ રહેવાનું. બલરાજે કહ્યું કે, 'હું માનું છું કે, મનની શક્તિનો ખૂબ જ પ્રભાવ પડે છે. એકવાર તમે મનથી નક્કી કરી લો તો ત્યારબાદ એ કામ તમે કરી જ શકો.'\n20 વર્ષથી ટીચર\n6.બલરાજ કૌશિક 9મા ધોરણમાં ભણતા ત્યારથી ઘરની નાણાકીય પરિસ્થિતિને ધ્યાનમાં રાખીને ટ્યુશન કરાવવાના શરૂ કરી દીધા હતા. હાલ તેઓ સરકારી શાળામાં બાળકોને ભણાવે છે અને ટ્યુશન પણ ચલાવે છે. બલરાજે જણાવ્યું કે, 'એક સમય એવો હતો કે જ્યારે દોડવાની પ્રેક્ટિસ માટે મારે ટ્યુશન બંધ કરવા પડ્યા હતા.'\n7.બલરાજે પોતાના ભવિષ્યના પ્લાન વિશે વાત કરતાં જણાવ્યું કે, 'હું હવે લાંબા અંતરની જ રેસમાં ભાગ લેવા માગું છું. અત્યારે પણ હું નાણાકીય રીતે થોડો મુંઝાઉં છું કારણકે, લાંબા અંતરની દોડ માટે એ મુજબના શૂઝ, વગેરે સાધનોની જરૂર પડે. નાણાકીય સહાય ન મળવાના કારણે મેં ઘણી રેસ છોડી દીધી છે. પરંતુ હું લાંબા અંતરની જ રેસમાં હવે દોડવા માગું છું.'


બુધવાર, એપ્રિલ 24 2019, 21:29 Hrs(IST)\nનવગુજરાત સમય | Publish Date: Apr 11 2019 12:47PM\nઅરવલ્લીમાં ખેડૂતોએ ટેકાના ભાવે ખેત ઉપજ વેચવા માટે રજીસ્ટ્રેશન કરાવવાના શરૂ કરી દીધા છે. ત્યારે ૮ તારીખથી શરૂ થયેલી ચણા અને રાયડાની ખરીદી માટેના કેન્દ્રો પર હજુ સુધી એક પણ ખેડૂત ફરક્યો નથી. મોડાસાના લીંભોઈ ખાતે સરકારી ગોડાઉન હોવાથી ખેડૂતોને આશરે ૧૦ કિમી દુર જવાનો વારો આવ્યો હોવાથી ખેડૂતોમાં નિરાશા વ્યાપી છે.\nજો કે ઘઉંની પણ ટેકાના ભાવે ખરીદી શરૂ થઈ હોવા છતાં ઘઉં વેચવા માટે પણ ખેડૂતો કેન્દ્ર પર જતા નથી તેનું કારણ એ છે કે ખુલ્લા બજારોમાં ટેકાના ભાવ કરતાં વધુ ભાવ ખેડૂતોને મળી રહેતો હોવાથી ત્યાં જવાનું વધારે પસંદ કરે છે. સરકાર દ્વારા ખેડૂતો પાસેથી ખેત ઉપજ ખરીદવા માટે ખરીદ કેન્દ્રો શરૂ કરાયા છે. ખરીદ કેન્દ્રો પર સરકાર દ્વારા નક્કિ કરાયેલ ભાવ મુજબ ટેકાના ભાવે પાકની ખરીદી કરવાની હોય છે. ત્યારે અરવલ્લી જિલ્લામાં ખેડૂતોના રજીસ્ટ્રેશન શરૂ કરી દેવાયા છે.\n૮ તારીખથી ચણા અને રાયડાની ખરીદીનો પ્રારંભ કરાઈ ચુક્યો છે ત્યારે બે દિવસથી એક પણ ખેડૂત પોતાની ઉપજ વેચવા ફરક્યો નથી. બીજી બાજુ સરકારી ગોડાઉન મોડાસાથી આશરે ૧૦ કિમી દુર હોવાને કારણે ખેડૂતોને પોતાની ઉપજ લઈને આટલા લાંબા થવાનો વારો આવ્યો છે. મોડાસા છોડીને ૧૦ કિમી દુર ગોડાઉનને કારણે ખેડૂતો પોતાની ઉપજ લઈને ગોડાઉન સુધી પહોંચતા નથી. એક તરફ તો અંતર પણ વધી જાય છે બીજી તરફ આકરી ગરમી હોવાને કારણે ખેડૂતો આટલે દુર સુધી પોતાની ઉપજ લઈને જવામાં નિરસતા દાખવી રહ્યા છે. ત્યારે આજ દિન સુધી ચણાની કે રાયડાની ખરીદી ટેકાના ભાવે થઈ શકી નથી.\nબીજી બાજુ ખેડૂતો પાસેથી ટેકાના ભાવે ઘઉં ખરીદવા માટે પણ રજીસ્ટ્રેશન કરાઈ રહ્યા છે. ત્યારે બજારોમાં ટેકાના ભાવ કરતાં પણ ઘઉંનો વધુ ભાવ મળી રહ્યો હોવાને કારણે ખેડૂતો સ્વાભાવિક પણે ખરીદ કેન્દ્રો પર જવાનું ટાળી રહ્યા છે. બજારોમાં ખેડૂતોને ભાવ પણ સારો મળે છે ઉપરાંત નાણાં પણ તરત જ હાથ લાગતાં હોવાથી સરકારી કેન્દ્રો પર ખેડૂતો જતા નથી.\n> મેસેજ મોકલી દેવામાં આવ્યા હોવા છતાં ખેડૂતો હજુ આવ્યા નથી\nઆ અંગે ગોડાઉન મેનેજર સાથે ટેલીફોનીક વાત કરતાં તેઓએ જણાવ્યું હતું કે જે ખેડૂતોએ પોતાની ખેત ઉપજ વેચવા માટે રજીસ્ટ્રેશન કરાવ્યા છે તેમાંથી ચણા અને રાયડા માટે ૨૦ ખેડૂતોને મોબાઈલથી મેસેજ મોકલવામાં આવ્યા છે જ્યારે ઘઉં માટે ૪૦ ખેડૂતોને મેસેજ કર્યા છે પરંતુ હજુ સુધી કોઈ ખેડૂત પોતાની ખેત ઉપજ વેચવા માટે કેન્દ્ર પર દેખાયા નથી. બીજી બાજુ ખેડૂતો પોતાનો માલ વેચવા આવશે તેમ સમજીને અમે મજૂરો પણ બોલાવી રાખ્યા હતા પરંતુ કોઈ ખેડૂત ન ફરકતાં મજૂરોએ બેસી રહેવાનો વારો આવ્યો હતો.\n> મોડાસામાં કેટલા રજિસ્ટ્રેશન થયાં\nમોડાસાના ખરીદ કેન્દ્ર પર ખેડૂતોએ ખેત ઉપજ વેચવા રજીસ્ટ્રેશન તો કરાવી દીધા છે અને રજીસ્ટ્રેશનની પ્રક્રિયા ચાલુ છે. ત્યારે મોડાસા ખાતે ચણા માટે ૬૫૨ રજીસ્ટ્રેશન, રાયડા માટે ૧૧૫ રજીસ્ટ્રેશન અને ઘઉંના વેચાણ માટે ૩૫૦ ખેડૂતોએ રજીસ્ટ્રેશન કરાવ્યા છે. પરંતુ હજુ સુધી કોઈ ખેડૂત વેચાણ માટે ખરીદ કેન્દ્ર પર ફરક્યો નથી.\n> ઘઉંનો ટેકાનો ભાવ 368 જ્યારે બજાર ભાવ 439\nખેડૂતોએ મોંઘાદાટ બિયારણો અને દવાઓ છાંટી ઘઉંનો પાક તૈયાર કર્યો હોય છે. સરકારા દ્વારા ઉભા કરાયેલા ખરીદ કેન્દ્રો પર ઘઉંનો ભાવ ૩૬૮ છે. જ્યારે બજારોમાં ઘઉંનો ભાવ ૪૩૯ જેટલો મળી રહે છે. બીજી બાજુ બજારોમાં ઘઉંનું વેચાણ કરવામાં આવે તો ખેડૂતોને તરત જ નાણાં મળી જતા હોય છે. જ્યારે ખરીદ કેન્દ્રો પર ઘઉંનું વેચાણ કરવામાં આવે તો મહિને બે મહિને નાણાં મળતા હોવાથી ખેડૂતો માર્કેટમાં ઘઉં વેચવાનું વધારે પસંદ કરતા હોવાનું કેટલાક ખેડૂતોએ જણાવ્યું હતું.


International Beer Day : બીયર આરોગ્ય માટે હાનિકારક નથી? – NET DAKIYA\nInternational Beer Day : બીયર આરોગ્ય માટે હાનિકારક નથી?\nકેટલાક લોકો બીયર સ્વાસ્થ્ય લાભ માટે પણ પીવે છે…!\nઓગસ્ટ મહિનામાં ઘણા તહેવારોની હારમાળા સર્જાય છે. આ મહિનામાં જ દેશભક્તિ સાથે જોડાયેલો અને મિત્રો માટેનો ખાસ દિવસ આવે છે. ફ્રેન્ડશીપ ડે દર વર્ષે ઓગસ્ટના પહેલા રવિવારે ઉજવવામાં આવે છે. જે મિત્રતાનો સૌથી ખાસ દિવસ છે. ત્યારે ઓગસ્ટના પહેલા શુક્રવારે આંતરરાષ્ટ્રીય બીયર દિવસ (International Beer Day) ઉજવવામાં આવે છે. કેટલાક લોકો તેમના મિત્રો સાથે ચા પીવી તો કેટલાકને બિયર પીવી ગમે છે. આ દિવસ ખૂબ ધામધૂમથી ઉજવવામાં આવે છે. કેટલાક લોકો બીયર સ્વાસ્થ્ય લાભ માટે પણ પીવે છે. બીયર પીવાથી થતા લાભની વિગતો આપવામાં આવી છે.\nહાડકા મજબૂત કરે : બીયરમાં સિલિકોન, વિટામિન બી અને બાયોએક્ટિવ પોલીફેનોલ્સ મળી આવે છે. આ તત્વો હાડકાના નિર્માણ સાથે સંકળાયેલા હોય છે.\nપોષકતત્વોથી ભરપૂર : બીયરમાં ફાયબર અને લીપોપ્રોટીનનું ભરપૂર પ્રમાણ હોય છે. બિયર પીવાથી કોલેસ્ટ્રોલ પણ ઘટે છે. ધમનીઓની સફાઈમાં બીયર અસરકારક સાબિત થાય છે.\nકિડની સ્ટોનમાં રાહત આપે : કિડનીમાં પથરી હોય તેવા કિસ્સામાં કેટલાક ડોકટર પણ બીયર પીવાની સાલાહ આપે છે. બીયરના કારણે પથરી તૂટી જાય છે અને મૂત્ર વાટે નીકળી જાય છે. જોકે, આ બાબતે બીયર પીતા પહેલા ડોક્ટરની સલાહ લેવી જોઈએ.\nલાંબી ઉંમર : ઓછા પ્રમાણમાં બિયર પીવી સ્વાસ્થ્ય માટે ફાયદાકારક છે. મોડરેટ ડ્રિંકિંગ માટે બીયર સારો વિકલ્પ છે. દારૂનું વધુ પ્રમાણમાં સેવન નુકશાન કરે છે. તેનાથી અન્નનળીનું કેન્સર, સિરોસિસ અને અન્ય ગંભીર બીમારીઓ થાય છે. જોકે, દારૂ સાવ ન પીવો પણ સ્વાસ્થ્ય માટે હાનિકારક હોવાનું મેડિકલ ડેટા પરથી ફલિત થાય છે. ઘણા રિસર્ચમાં ક્યારેય દારૂ ન પીતા અથવા ચિક્કાર દારૂ પીનારાની સરખામણીમાં માધ્યમ પ્રમાણમાં દારૂ પીનારા એટલે કે મોડરેટ ડ્રિન્કર્સ લાંબો સમય જીવતા હોવાનું સામે આવ્યું છે. બીયર મોડરેટ ડ્રિંકિંગ માટે આદર્શ છે. તેમાં આલ્કોહોલનું પ્રમાણ ઓછું હોય છે.\nહૃદય રોગનું જોખમ ઘટાડે : અભ્યાસ મુજબ મધ્યમ પ્રમાણમાં બીયર પીનારાઓમાં હૃદયની ધમનીના રોગનું જોખમ 20થી 40% ઓછું હોય છે.\nયાદશક્તિ વધે : બિયરનું એન્ટીઓક્સીડન્ટ મગજની કોશિકાઓને ઓક્સીડેશનથી બચાવે છે. જેના કારણે અલ્ઝાઇમરનું જોખમ ઓછું થઈ જાય છે.\nકેન્સર સામે રક્ષણ આપે: ઝેન્થોહુમોલ નામનું ફ્લેવોનોઈડ માત્ર બીયરમાંથી જ મળે છે. આ તત્વ કેન્સર માટે કારણભૂત ઉત્સેચકોને રોકતું એન્ટીઓક્સિડન્ટ ગણાય છે.\nઓછી કેલેરી : હાર્ડ ડ્રિંક્સની સરખામણીએ બિયરમાં આલ્કોહોલનું સામાન્ય પ્રમાણ હોય છે. તેમાં માત્ર4થી 6% આલ્કોહોલ બાય વોલ્યુમ (ABV) રહે છે. જોકે, બ્રાન્ડ પ્રમાણે બિયરમાં દારૂનું પ્રમાણ બદલાય છે. એક બિયરમાં 208 કેલરી હોય છે.\nPrevપાછળફિલ્મી અંદાજમાં બુલેટ બાઇક પર રોમાન્સ પ્રેમી પ્રેમિકાને ભારે પડ્યો….\nઆગળઅમદાવાદ સિવિલમાં માત્ર એક ઓપરેશનથી અઢી વર્ષે રાજકોટના પ્રભાબહેન પીડામુક્ત થયાNext


છૂટછાટો ગણતરીપૂર્વક લેવાયેલું જોખમ : કેસ વધશે તો છૂટછાટો પાછી ખેંચાશે : CM – Khabar Gujarat\nરાજ્યમાં 55 દિવસ સુધી લોકડાઉનના કડક પાલન બાદ કોરોનાનો કેર યથાવત હોવા છતાં રાજ્ય સરકારે મોટાપાયે છૂટછાટો આપી છે. ત્યારે લોકોના મનમાં રાહતની સાથે અજંપો પણ છે. લોકડાઉન અને છૂટછાટોના મુદ્દે મુખ્યમંત્રી વિજય રૂપાણીએ વર્તમાન સમયના મહત્ત્વના સવાલોના જવાબ આપ્યા હતા.\nતેમણે સ્પષ્ટ સંકેત આપ્યો હતો કે જો કેસોની સંખ્યા વધશે અને લોકો સોશિયલ ડિસ્ટન્સિંગનું પાલન નહીં કરે તો અપાયેલી છૂટછાટો પાછી ખેંચાઈ શકે છે. સાથે જ રૂપાણીએ એ પણ કહ્યું છે કે વતન પરત ફરેલા શ્રમિકોને પરત લાવવા માટે પણ આગામી દિવસોમાં સરકાર દ્વારા પૂરતી વ્યવસ્થા કરાશે. તેમણે રાજ્યમાં વધી રહેલા કેસો પાછળના કારણો પણ રજૂ કર્યાં હતાં.\nસંબંધિત સમાચાર:cmgujaratnewsvijay rupani\nખાણ-ખનીજ વિભાગની કામગીરી સામે પણ સવાલો : તમામ વિભાગને લેખિત રજુઆત કરવામાં આવી\nજામકલ્યાણપુર તાલુકામાં ખનીજ માફિયાઓ બેફામ બન્યા હોઈ તેવો ઘાટ જોવા મળી રહ્યો છે. જામકલ્યાણપુર તાલુકો આમ પણ ખનીજ ચોરી માટે જગ વિખ્યાત બની ચુક્યો છે સરકારી ખરાબાની જમીનોમાં બેફામ ખનીજ ચોરી કરી જનારા ખનીજ માફિયાઓ હવે ખાનગી માલિકીની જમીનમાંથી કોઈના ડર વિના ચોરીને અંજામ આપતા હવે જાણે આવા લોકોને કોઈ કાયદાનો ડર ના રહ્યો હોય તેવા દ્રશ્યો દેખાય રહ્યા છે. જામકલ્યાણપુર તાલુકાના લાંબા ગામની ખાનગી કંપનીની જમીનના સર્વે નં. 391 અને 389ની ઔદ્યોગિક એકમની જમીનમાં ગેરકાયદેસર ખોદકામ કરી ખનીજ માફિયાએ ખનીજ ચોરી કરવાનો મામલો સામે આવ્યો છે. ખાનગી માલિકીની જમીનમાંથી ખનીજ માફિયાઓ દ્વારા મોરમની ચોરી થતા કંપની સુપર વાઇઝર દ્વારા 15 દિવસ પહેલા દ્વારા લેખિત ફરિયાદ છતાં હજુ ફરિયાદ ના નોંધાતા તંત્ર સામે અનેક સવાલો ઉઠવા પામ્યા છે. આ સમગ્ર મામલે ખાણ-ખનીજ વિભાગની કામગીરી સામે પણ સવાલો ઉઠ્યા છે. ખાનગી માલિકીની જમીનમાંથી કોઈ ડર વિના આ રીતે ખનીજ ચોરી થતા તંત્રને પણ જાણે ખનીજ માફિયાઓ પડકાર ફેકતા હોઈ તેવું લાગી રહ્યું છે. હાલ તો 15 વીતવા છતાં આ મામલે ફરિયાદ નોંધાઇ નથી કે કોઈ ચોક્કસ કામગીરી કરવામાં આવી નથી. ત્યારે આ મામલે તમામ વિભાગને લેખિત રજુઆત કરી દેવામાં આવી છે.\nગુજરાતના પ્રધાન મંડળનો નિર્ણય : આગામી બુધવારથી વીડિયો કોન્ફરન્સના બદલે રિઅલ કેબિનેટ બેઠક\nગુજરાત હાઇકોર્ટની આકરી ટિપ્પણી બાદ કોરોના વાઇરસના સંક્રમણ મામલે ગુજરાત સરકારે વધુ સઘન એકશન પ્લાન ઘડયો છે. બુધવારે મળેલી કેબિનેટની બેઠકમાં વિવાદાસ્પ ધમણ-1 વેન્ટિલરનો ઉપયોગ નહીં કરવાનો નિર્ણય લેવાયો છે. સરકારના આરોગ્ય વિભાગે ગંભીર સ્થિતિ ધરાવતા દર્દીઓ પર ધમણ વેન્ટિલેટરનો ઉપયોગ નહીં કરવાનું નકકી કર્યુ છે. આ અંગે સૂત્રો જણાવે છે કે, જયાં સુધી હાઇએન્ડ વેન્ટિલેટરની કક્ષાનુું યંત્ર બને ત્યાં સુધી ધમણ-1નો ઉપયોગ નહીં કરાય.જો કે, દર્દીઓની થોડા ઓકિસજન સપોર્ટની જરૂર છે તેમને ધમણ-1 દ્વારા કૃત્રિમ શ્ર્વાસોશ્ર્છવાસ અપાશે. આ સાથે સરકારે નવો વેન્ટિલેટર્સ વસાવવા માટે જરૂરી પ્રક્રિયા પણ હાથ ધરી છે. કેબિનેટની બેઠકમાં સરકારે આગામી સમયમાં રાજયમાં વધુ હોસ્પિટલ અને પથારીઓ, વેન્ટિલેટર્સ, દવાઓ અને અન્ય જરૂરી ચીજવસ્તુઓ તથા તબીબી અને સહાયક સ્ટાફની વ્યવસ્થા કરવાનો પ્લાન ઘડયો છે. આ સાથે હવે સરકાર પોતાની ટેસ્ટિંગ માટેની માર્ગદર્શિકામાં થોડો ફેરફાર કરી મહતમ ટેસ્ટિંગ થાય અને ખાનગી લેબમાં પણ ટેસ્ટિંગ શરૂ થાય તે માટે વિચારણા કરી રહી છે. તદુપરાંત ટેસ્ટિંગ માટેની સરકારી ફેસિલિટી વધે તથા પરિણામો વહેલા આવે તે માટેનું આયોજન પણ વિચારાઇ રહયું છે.\nધમણ-1 વેન્ટિલેટરને લઇને સર્જાયેલા વિવાદને પગલે અંતે સરકારે આ વેન્ટિલેટર્સનો ઉપયોગ ગંભીર દર્દીઓ માટે નહીં કરવાનો નિર્ણય લીધો છે. આ સાથે સરકારે નવા વેન્ટિલટર્સની ખરીદી માટે જરૂરી પ્રક્રિયા હાથ ધરી છે. સાથે જ હોસ્પિટલ્સમાં જરૂરી વસ્તુઓ, તબીબી, સહાયક સ્ટાફની વ્યવસ્થા માટે યોજના બનાવી છે.


18 | October | 2013 | ભજનામૃત + અમૃતવાણી\nસત્યના પ્રયોગોની વાંચનયાત્રા (૧૨૮)\nPosted on 18/10/2013 by Atul Jani (Agantuk)\nમુંબઈથી મારા વડીલ ભાઈની વિધવાને અને બીજા કુટુંબીઓને મળવા સારુ રાજકોટ તથા પોરબંદર જવાનું હતું તેથી ત્યાં ગયો.\nમુંબઈથી કોઈએ તાર મોકલ્યો હશે, તેથી વઢવાણ સ્ટેશને ત્યાંના પ્રજાસેવક તરીકે પંકાયેલા દરજી મોતીલાલ મળવા આવ્યા હતા, તેમણે મારી પાસે વીરમગામની જકાત તપાસણી અને તેને અંગે થતી વિટંબણાઓની વાત કરી. હું તાવથી પીડાતો હતો તેથી વાતો કરવાની ઈચ્છાતો થોડી જ હતી. મેં તેમને ટૂંકમાં જ જવાબ દીધો:\n‘તમે જેલ જવા તૈયાર છો?’\n‘અમે જરૂર જેલમાં જશું પણ તમારે મને દોરવા જોઈશે. કાઠિયાવાડી તરીકે તમારી ઉપર અમારો પહેલો હક છે. અત્યારે તો અમે તમને ન રોકી શકીએ, પણ વળતાં તમારે વઢવાણ ઊતરવું પડશે.\nપાછળથી હું ભાઈ મોતીલાલના પ્રસંગમા સારી પેઠે આવ્યો હતો સત્યાગ્રહાશ્રમ સ્થપાયો ત્યારે તે દર માસે થોડા દહાડા તો ભરી જ જાય.બાળકોને સીવવાનું શીખવે ને આશ્રમનું સીવવાનું કામ પણ કરી જાય. વીરમગામની વાત તો મને રોજ સંભળાવે. મુસાફરોની ઉપર પડતી હાડમારી તેમને સારુ અસહ્ય હતી. આ મોતીલાલને ભરજુવાનીમાં બીમારી ઉપાડી ગઈ, ને વઢવાણ તેમના વિના સૂનું થયું.\nમારો અનુભવ એવો છે કે, અમલદારો ત્રીજા વર્ગના મુસાફરોને મનુષ્ય ગણવાને બદલે જાનવર જેવા ગણે છે. તુંકારા સિવાય તો તેમને બોલાવાય જ નહીં. ત્રીજા વર્ગના મુસાફરથી સામે જવાબ ન અપાય, દલીલ ન થાય. કેમકે જાણે તે અમલદારનો નોકર હોય નહીં એમ તેણે વર્તવું રહ્યું. તેને અમલદાર માર મારે, તેને લૂંટે, તેને ટ્રેન ચૂકાવે, તેને ટિકિટ દેતા રિબાવે. આ બધું મેં જાતે અનુભવ્યું છે. અને આ વસ્તુસ્થિતિમાં સુધારો તો જ થાય જો કેટલાક ભણેલા અને ધનિક ગરીબ જેવા બને અને ત્રીજા વર્ગમાં ફરી ગરીબ મુસાફરને ન મળતી હોય એવી એક પણ સગવડ ન ભોગવે અને અગવડો, અવિવેક, અન્યાય બીભત્સતા મૂંગે મોઢે સહન ન કરતાં તેમની સામે થાય ને દાદ મેળવે.\nતે બાબત મેં મુંબઈની સરકાર સાથે પત્ર વ્યવહાર ચલાવ્યો. સેક્રેટરીને મળ્યો. લૉર્ડ વિલિંગ્ડનને પણ મળેલો. તેમણે દિલસોજી બતાવી, પણ દિલ્હીની ઢીલની રાવ ખાધી.\n‘જો અમારા જ હાથમાં હોત તો અમે ક્યારની એ જકાત કાઢી નાંખી હોત, તમે વડી સરકાર પાસે જાઓ.’ આમ સેક્રેટરીએ કહ્યું.\nમેં વડી સરકાર સાથે પત્ર વ્યહવાર ચલાવ્યો. પણ પહોંચ ઉપરાંત કશો જવાબ ન મળ્યો. જ્યારે મને લૉર્ડ ચેમ્સફર્ડને મળવાનો પ્રસંગ આવ્યો ત્યારે, એટલે લગભગ બે વર્ષના પત્રવ્યહવાર બાદ, દાદ મળી. લૉર્ડ ચેમ્સફર્ડને વાત કરી ત્યારે તેમણે આશ્વર્ય બતાવ્યું. તેમને વીરમગામને વિષે કંઈ જ ખબર નહોતી. મારી વાત ધ્યાન પૂર્વક સાંભળી, અને તે જ વખતે ટેલિફોન કરી વીરમગામન કાગળિયાં મંગાવ્યાં. જો મારી હકીકતની સામે અમલદારોને કંઈ કહેવાનું નહીં હોય તો જકાત રદ્દ કરવાનું વચન આપ્યું. આ મેળાપ પછી થોડા જ દિવસમાં જકાત રદ્દ થવાની નોટિસ મેં છાપામાં વાંચી.\nમેં આ જીતને સત્યાગ્રહના પાયારૂપે માની, કેમ કે વીરમગામ વિષે વાતો દરમ્યાન મુંબઈ સરકારના સેક્રેટરીએ મને મારા તે વિષે બગસરામાં કરેલા ભાષણની નકલ પોતાની પાસે હોવાનું કહ્યું હતું. તેમાં રહેલા સત્યાગ્રહના ઉલ્લેખ વિષે નાખુશી પણ બતાવી હતી. તેમણે પૂછેલું:\n‘તમે આને ધમકી નથી માનતા? અને આમ શક્તિમાન સરકાર ધમકીને ગાંઠે?’\n‘આ ધમકી નથી આ લોકકેળવણી છે. લોકોને પોતાનાં દુઃખ દૂર કરવાના બધા વાસ્તવિક ઉપાયો બતાવવાનો મારા જેવાનો ધર્મ છે. જે પ્રજા સ્વતંત્રતા ઈચ્છે તેની પાસે પોતાની રક્ષાના અંતિમ ઈલાજ હોવા જોઈએ. સામાન્ય રીતે આવા ઈલાજો હિંસક હોય છે, સત્યાગ્રહ એ શુદ્ધ અહિંસક શસ્ત્ર છે. તેનો ઉપયોગ ને તેની મર્યાદા બતાવવાનો મારો ધર્મ માનું છું. અંગ્રેજ સરકાર શક્તિમાન છે એ વિષે મને શંકા નથી. પણ સત્યાગ્રહ સર્વોપરી શસ્ત્ર છે એ વિષે પણ મને શંકા નથી.’\nશાણા સેક્રેટરી એ પોતાનું માથું ધુણાવ્યું ને બોલ્યા: ‘આપણે જોઈશું’


પીએસઆઇ દેવેન્દ્રસિંહની અંતિમ વિદાયઃ ગુનો દાખલ થતા ડીવાયએસપી પટેલ ભુગર્ભમાં – Crimeshow24\nઅમદાવાદઃ કરાઇ એકેડમીમાં ટ્રેનિંગ લઇ રહેલા પીએસઆઇ દેવેન્દ્રસિંહ રાઠેડે કરેલી આત્મહત્યાના ચકચારી કિસ્સામાં ડીવાયએસપી એન.પી.પટેલ વિરુધ્ધમાં ક્રાઇમબ્રાંચે ગઇકાલે આત્મહત્યાની દુષપ્રેરણાનો તેમજ અઘટીત માંગણી કરવા બદલ ગુનો દાખલ કર્યો છે. ક્રાઇમબ્રાંચે ગુનો દાખલ કરતાની સાથેજ પરિવારજનોએ દેવેન્દ્રસિંહના મૃતદેહને સ્વીકારી લીધો હતો જ્યા તેના આજે અંતિમ સંસ્કાર કરવામાં આવ્યા હતા. ક્રાઇમબ્રાંચે આ કેસમાં રચેલી સ્પેશિયલ ઇન્વસ્ટિગેશન ટીમના અધિકારીઓ દેવેન્દ્રસિંહના ધરે જઇને ફરિયાદ નોંધી હતી. ડીવાયએસપી પટેલ વિરુધ્ધમાં ફરિયાદ દાખલ થતાની સાથેજ તેઓ ધરપકડથી બચવા માટે ભુગર્ભમાં ઉતરી ગયા છે.\nડીવાયએસપી એન.પી. પટેલને નોકરીમાંથી કાયમ માટે બરતરફ કરીને આજીવન કેદની કરવામા આવે તેમ પીએસઆઇ દેવેન્દ્રસિંહે સ્યુસાઇટ નોંટમાં લખ્યું છે. દેવેન્દ્રસિંહ રાઠોડ (ઉ.૩૫)કરાઈ એકેડેમીમાં પીએસઆઇ તરીકે ટ્રેનિંગ લઈ રહ્યા હતા. ત્યારે તેણે કરાઈ એકેડેમીના મદદનીશ નિયામક આઉટડોર ( ડીવાયએસપી) એન.પી. પટેલ શારીરિક અને માનસિક ત્રાસ ખૂબ જ આપતાં હોવાથી દેવેન્દ્ર ખૂબ જ ત્રાસી ગયા હતા. એન.પી.પટેલ દેવેન્દ્ર સાથે સૃષ્ટિ વિરુધ્ધમાં કૃત્ય આચરવા માટેની પણ માંગણી કરતા હોવાના આક્ષેપ થયા છે. સોમવારે દેવેન્દ્રએ ખાનગી રિવોલ્વરથી દાઢીના નીચેના ભાગે બે રાઉન્ડ ફાયરિંગ કરીને મોતને વ્હાલુ કર્યુ હતું.\nસોલા પોલીસે આ કેસમાં ડીવાયએસપી પટેલ વિરુધ્ધમાં ફરિયાદ દાખલ નહી કરતા ઘટનાને દબાવવા માટેનો પ્રયત્ન કર્યો હતો હતો. તો બીજી તરફ એન.પી.પટેલ વિરુધ્ધમાં પણ ગુનો દાખલ નહી થયા ત્યા સુધી મૃતદેહને સ્વીકારવાનો પરિવારજનોએ ઇન્કાર કર્યો હતો. રાજ્યના પોલીસ વડા શિવાનંદ ઝાએ આ કેસની તપાસ ક્રાઇમબ્રાંચને સોંપી હતી.\nક્રાઇમબ્રાંચે સ્પેશિયલ ઇન્વસ્ટિગેશન ટીમની રચના કરી હતી. ગઇકાલે બે એસીપી તેમજ ક્રાઇમબ્રાંચનો સ્ટાફ દેવેન્દ્રસિંહના ઘરે પહોચ્યા હતા જ્યા તેમને ડીવાયએસપી એન.પી.પટેલ વિરુધ્ધમાં આત્મહત્યાની દુષપ્રરેણાની તેમજ સૃષ્ટિ વિરુધ્ધનું કૃત્યા આચરવા અંગે માંગણી કરવા બદલ ગુનો દાખલ કર્યો હતો. ક્રાઇમબ્રાંચે નોંધેલી ફરિયાદમાં ફરિયાદીએ આક્ષેપ કર્યા છેકે દેવેન્દ્રસિહે કરેલી આત્મહત્યાના કેસમાં સોલા પોલીસ સ્ટેશનના પોલીસ ઇન્સપેક્ટર ડી.એચ.ગઢવી અને એ ડીવીઝનના એસીપી એસ.એન.ઝાલા ભીનું સંકેલવાની કોશિષ કરી છે તો તેમના વિરુધ્ધમાં પણ તપાસ થવી જોઇએ. ક્રાઇમબ્રાંચે ફરિયાદ દાખલ કરતા આજે દેવેન્દ્રસિંહના મૃતદેહને પરિવારજનોએ સ્વીકારી લીધો હતો અને વાડજ સ્માશાન ગૃહમાં અંતિમ સંસ્કાર કર્યા હતા.\nફાયનાન્સ કંપનીના કર્મચારી નામે ગઠીયાઓ યુવકની કાર સીઝીંગ કરીને લઇ ગયા


Readgujarati.com » મોટાં બેન – ડૉ. દેવચંદભાઈ યોગી » Print\nમોટાં બેન – ડૉ. દેવચંદભાઈ યોગી\nPosted By mds78 On May 13, 2008 @ 7:00 am In ટૂંકી વાર્તાઓ |9Comments\n[‘સુગરીના માળા’ માંથી સાભાર. પુસ્તક પ્રાપ્તિની વિગતો લેખના અંતે આપવામાં આવી છે.]\nરંગપુર સ્ટેશન આવ્યું. ગાડી ઊભી રહી. રાધા ગાડીમાંથી ઊતરી. સ્ટેશન નાનું હતું. સવારનો પ્હોર હતો. ઉતારુઓની સંખ્યા વધારે નહોતી. રાધા ઉતારુઓમાં જુદી તરી આવતી હતી. તેના હાથમાં બેગ હતી. રાધા ટિકિટ આપી સ્ટેશન બહાર નીકળી. ગામ સ્ટેશનથી થોડે દૂર હતું. એક સ્ત્રી રાધા પાસે આવી અને કહ્યું : ‘બુન ! ચ્યાં જવું છ. લાઓ બેક લઈ લઉં ?’\nરાધાએ બેગ એના હાથમાં આપી. બંને ચાલવા લાગ્યાં. આગળ પેલી સ્ત્રી અને પાછળ રાધા.\n‘મારે ગુજરાતી નિશાળમાં જવું છે. તેં નિશાળ જોઈ છે ને ?’\n‘ચ્યમબુન ! ગામમાં વસીએ અને નેંહાળ નંઈ જોઈ હોય ?’\n‘નિશાળ કેટલે દૂર છે ?’\n‘ગામની ઓલિ મેંર. આંયથી પંનરવીહ મિલટનો રસ્તો છે.’\n‘રામી ! નિશાળમાં ઉપરી કોણ છે ?’\n‘નેંહાળનાં ઉપરી મોટાં બુન છ. એ બઉ ભલાં છ. એ આયાં ત્યારે ઈમને મેલવા પણ હું જ જઈ’તી’\nગામ આવ્યું. નિશાળે જવાનો રસ્તો ગામ વચ્ચે થઈને પસાર થતો હતો. લોકોની નજર રાધા તરફ ખેંચાયા વિના ન રહી. ગામ પાર કરી બંને શાળાના દરવાજા આગળ આવ્યાં. મુખ્ય દરવાજો બંધ હતો. શાળામાં એક માણસ દાખલ થઈ શકે તેવો બીજો નાના દરવાજો હતો. દરવાજા ઉપર બોગનવેલની કમાન વાળેલી હતી. નાને દરવાજેથી બંને શાળાના કંપાઉન્ડમાં દાખલ થયાં. શાળાનું કંપાઉન્ડ વિશાળ હતું. વચ્ચે શાળાનું મકાન હતું. દરવાજાથી શાળા સુધી સુંદર રસ્તો બનાવેલો હતો. રસ્તાની બંને બાજુ કેવડાની હારો હતી. અંદરની બાજુની પટ્ટીઓમાં બારમાશી, ઝીનીયા, ડમરો, તુલસી, કોસમોસ, ગિલોરિયા અને બીજા વિવિધરંગી ફૂલછોડ હતા. આ ઉપરાંત ચાંદની હતી, બોટલબ્રશ હતાં, પારિજાતક હતાં, રાતરાણી હતી.\nરાધાને આ બધું ગમ્યું. રાધાને મજૂરણ સાથે દૂરથી આવતી જોઈ મોટાં બેન પોતાની ઑફિસમાંથી બહાર નીકળ્યા. રામલી ઝડપથી મોટાં બેન પાસે પહોંચી અને બેગ નીચે મૂકતાં તેણે કહ્યું : ‘મોટાં બુન ! આ નવાં બુનને લાઈ છું. આ ઈમની બેક.’\n‘આવ, બહેન.’ કહી મોટાં બેને રાધાને આવકારી અને તેને પોતાની ઑફિસમાં લઈ ગયાં. રાધાએ ઑફિસમાં ચારે બાજુ નજર નાખી લીધી. ઑફિસ નાની હતી પણ વ્યવસ્થિત હતી. ઑફિસમાં એક લોખંડનું કબાટ હતું. મોટાં બેનની બેઠકની સામેની ભીંત ઉપર ભારતનો નકશો લટકતો હતો. બાજુની બંને ભીંતો ઉપર બે ફોટા હતા – એક ખૂણામાં પાણીનું માટલું, બે ગ્લાસ અને પાણીનો ડોયો હતાં. એક ડબલ હતું. મોટાં બેનની ખુરશી ઉપરાંત આગંતુકો માટે બે ખુરશીઓ હતી.\nરાધાને આ જોયા પછી મોટાં બેન તરફ વધારે મમતા ઊપજી. સૌ પ્રથમ રામલીએ જ મોટાં બેન વિષે કહ્યું હતું. મોટાં બેન ભલાં તો હશે જ. પણ એથી કંઈક વિશેષ છે એની પ્રતીતિ થયા વિના ન રહી. તેમણે ઝીણી કાળી કિનારાવાળી સાડી પહેરી હતી. તેમના મોઢા ઉપર ઊપસી આવતી થોડી કરચલીઓમાં અનુભવની આભા વરતાતી હતી. એમનું વિશાળ લલાટ બુદ્ધિમતાનું દ્યોતક હતું. તેમના માથાના સફેદ વાળ જીવનની તડકી-છાંયડીની સાક્ષી પૂરતા હતા.\n‘મોટાં બેન ! વળતી વેળા મજૂરી લઈ જઈશ.’ કહી રામલી ચાલવા લાગી. તેને ઊભી રાખતાં મોટાં બેને કહ્યું : ‘રામી ! મજૂરી લેતી જા. પચીસ પૈસામાં નાહક બીજો ધક્કો ખાવાની જરૂર નથી.’ તેમણે રામલીને પચીસ પૈસા આપ્યા. તે લઈ રામલી ગઈ. રાધા મોટાં બેનને પચીસ પૈસા આપવા માંડી. તેમણે તે ન લીધા, પણ ઉપરથી ઠપકો આપતાં કહ્યું : ‘આજે તો તું મારી મહેમાન કહેવાય. મહેમાનના પૈસા લેવાતા હશે ? આજે તારે મારે ત્યાં જમવાનું છે એટલું જ નહીં પણ તું મકાન રાખે ત્યાં સુધી મારે ઘેર જ રહેવાનું છે.’\nરાધાને નવાઈ લાગી. અત્યાર સુધીમાં દશેક વખત તેની બદલીઓ થઈ હશે, પણ એકે ય જગ્યાએ તેને આટલો પ્રેમ, આટલી મમતા, આવો ઊમળકો જોવા નહોતા મળ્યાં.\nરિસેસનો ઘંટ વાગ્યો.\nમોટાં બેન રાધાને લઈ સ્ટાફરૂમમાં આવ્યાં. બધાં સાથે રાધાની ઓળખાણ કરાવી. એક શિક્ષકની તબિયત નરમ હતી તેને ઉદ્દેશીને મોટાં બેને કહ્યું : ‘રમણભાઈ ! શાળામાં ન આવ્યા હોત તો ચાલત. હું વર્ગની વ્યવસ્થા કરી લેત. અત્યારે જ તમે ઘેર જાઓ અને આરામ કરો.’ બીજી શિક્ષિકાને ઉદ્દેશી તેમણે કહ્યું : ‘કૃષ્ણા ! તારા વર્ગને રિસેસ પછી શ્રમકાર્ય છે. રમણભાઈના વર્ગને પણ સાથે રાખજો.’\nચા-પાણી પતી ગયાં.\nછાપાવાળો છાપું આપી ગયો.\nએક છોકરો રડતો રડતો આવ્યો. તેના પગના અંગૂઠામાંથી લોહી નીકળતું હતું. તેને પથ્થરની ઠેસ વાગી હતી. મોટાં બેને તેને માથે હાથ ફેરવી છાનો રાખ્યો. ટીંક્ચર આયોડીન મંગાવી અંગૂઠે પાટો બાંધ્યો : ‘જોજે, બહુ દોડાદોડ ન કરતો સંભાળીને ચાલજે.’ કહી છોકરાના ગાલ ઉપર ટપલી મારી. છોકરો હસતો હસતો બીજાં છોકરાંઓના ટોળામાં ભળી ગયો.\nરિસેસ પૂરી થઈ.\nસૌ પોતપોતાના વર્ગમાં ગયાં.\nમોટાં બેન અને રાધા ઑફિસમાં આવ્યાં.\nકૃષ્ણા બે વર્ગોને બગીચામાં જવાની સૂચના આપી મોટાં બેનની ઑફિસમાં આવી.\n‘આવ કૃષ્ણા ! કંઈ કામ છે ?’\n‘ના, મોટાં બેન ! કામ તો કંઈ નથી. રાધાબેનને હું મારી સાથે બગીચામાં લઈ જાઉં ત્યાં સુધીમાં તમે તમારું કામ પતાવો.’\nકૃષ્ણા અને રાધા બગીચામાં આવ્યાં. બગીચો શાળાની પાછળ જ હતો. બધાં છોકરાંને ભેગાં કર્યાં. કામની વહેંચણી કરી, કેટલાંક છોકરાંને કૂવામાંથી પાણી ખેંચવાનું કામ સોંપ્યું. બીજાં કેટલાંકને ક્યારા નીંદવાનું કામ આપ્યું. બાકીનાંને ક્યારા ગોદવાનું કહ્યું. છોકરાં કામે વળગ્યાં.\n‘રાધાબેન ! અહીં ફાવશેને ?’\n‘કૃષ્ણાબેન ! અહીં નહીં ફાવે તો બીજે ક્યાં ફાવશે ? આવી સુંદર શાળા અને આવું સુંદર વાતાવરણ હોઈ શકે એવી મને તો કલ્પના પણ નહોતી.’\n‘આ બધું મોટાં બેનને આભારી છે. પહેલાં આ શાળામાં મોટા ભાગના શિક્ષકો ગામના જ હતા. અંદરોઅંદર ઝઘડા અને ચસમપોશી ચાલતાં. ગામલોકો તેમનાં ઝઘડામાં રસ લઈ વાતાવરણ વધારે ખરાબ કરતા. એ વખતે કંપાઉન્ડમાં ફરતે વાડ નહોતી. લીમડાનાં બેત્રણ ઝાડ અને પેલા પીપરના ઝાડ સિવાય કંઈ નહોતું. કંપાઉન્ડમાં ગધેડાં આળોટતાં અને કૂતરાં જાજરૂ જતાં. એક શિક્ષિકાએ આપઘાત કર્યો. ચારે બાજુ ‘હો હા’ થઈ ગઈ. બધા શિક્ષકોની બદલીઓ થઈ. આ શાળામાં આવવા કોઈ તૈયાર નહોતું. મોટાં બેન સ્વેચ્છાએ અહીં આવ્યાં. હું પણ તે જ દિવસે આ શાળામાં હાજર થઈ. મનમાં ગભરામણ થતી હતી, પણ નોકરીની શરૂઆત હતી એટલે હાજર થયા વિના છૂટકો નહોતો. મોટાં બેને બધાંનાં દિલ જીતી લીધાં. તેમણે સૌથી પ્રથમ શાળાના કંપાઉન્ડ ફરતે વાડ કરાવી. જમવા અને રાત્રે સૂવા પૂરતાં ઘેર જાય. બાકીનો બધો સમય શાળામાં જ હોય. થોડા પૈસા ભેગા કરી કૂવો કરાવ્યો. ચોમાસું આવતાં બગીચાની રૂપરેખા તૈયાર થઈ ગઈ. વધારાની જમીનમાં શાકભાજી ઉગાડ્યાં. છોકરાં વાવે, ઉછેરે, વેચે અને વહીવટ કરે. જે આવક થાય તેમાંથી છોકરાંઓને ગણવેશ બનાવી અપાય અને વધારાની રકમ શાળાના વિકાસમાં વપરાય. શરૂ શરૂમાં અમને લાગતું કે મોટા બેનનું ચસકી ગયું છે. કેટલાકે વિરોધ પણ કર્યો. પણ મોટાં બેને બધું મૂંગે મોઢે સાંભળ્યા કર્યું. પછી તો બધાં રસ લેવા લાગ્યાં. આજે તો આખું ગામ ‘મોટાં બેન’, ‘મોટાં બેન’ કરે છે.’\n‘મોટાં બેનનું નામ શું ?’ વચ્ચે રાધાએ પૂછ્યું.\n‘રજીસ્ટરમાં તો ગંગાબેન છે, પણ બધાં એમને ‘મોટાં બેન’ જ કહે છે. માંડ પચીસેક લોકોને તેમના નામની ખબર હશે ?’\n‘આ બધાં ફૂલઝાડ અને ફળઝાડની પસંદગી મોટાં બેનની જ હશે.’\n‘હા, રાધાબેન ! મોટાં બેનને બગીચાનો ખૂબ શોખ છે. આ બાજુ આવો ! તેમણે ગુલાબને આંખ ચડાવી એક જ છોડ ઉપર બે રંગનાં ફૂલ પેદા કર્યા છે.’ કહી કૃષ્ણા રાધાને ગુલાબના ક્યારા પાસે લઈ આવી. તેણે બે રંગના ગુલાબવાળા છોડ તરફ આંગળી ચીંધી ગૌરવપૂર્વક કહ્યું : ‘રાધાબેન ! બીજી કોઈ જગાએ તમે આવું જોયું છે ?’\n‘હા, કૃષ્ણાબેન ! મારા એક સંબંધી છે. જાણે બગીચો જ એમનું જીવન ! જ્યારે બગીચામાં હોય ત્યારે ઝાડ સાથે વાતો કરતા હોય એમ લાગે. એમણે ગુલાબના એક છોડ ઉપર સાત રંગના ફૂલ પેદા કર્યા હતાં. કાંટા વિનાના ગુલાબના છોડનું સર્જન કર્યું હતું. આકડાના છોડ પર બોરડીની કલમ ચડાવી હતી, બીજ વિનાનાં જામફળ, પપૈયાં અને ટામેટાંની જાતો પેદા કરી હતી. એમણે જ મને વનસ્પતિઓનું ઘેલું લગાડ્યું હતું.’\n‘કૃષ્ણાબેન ! પેલો છોડ શાનો છે ?’ થોડે છેટે આવેલા પારિજાતક તરફ આંગળી ચીંધી રાધાએ પૂછ્યું.\n‘સાચું કહું, રાધાબેન ?’ મને ગુલાબ અને મોગરાના છોડ સિવાય બીજા ફૂલછોડની ઓળખાણ નથી.\n‘એ પારિજાતક છે. તેને હરસિંગાર પણ કહેવામાં આવે છે. અંગ્રેજીમાં તેને ‘શેડીંગ ટીયર્સ’ (ખરતાં આંસુ) કહે છે. એને વિષે સુંદર લોકોક્તિ છે. પારિજાતક એક જન્મમાં અપ્સરા હતી. તે સૂર્યના પ્રેમમાં પડી. પારિજાતક સૂર્યની પાછળ ઘેલી હતી, પણ સૂર્યે તેને દગો દીધો. તે બીજી સ્વરૂપવાન અપ્સરાના પ્રેમમાં પડ્યો. પારિજાતકને આ વાતની જાણ થઈ. તે ગુસ્સે થઈ અને સૂર્યને શાપ આપ્યો : ‘હું કોઈ દિવસ તારું મોં નહીં જોઉં.’ બસ, તે દિવસથી સૂર્ય ઊગે તે પહેલાં પારિજાતકનાં ફૂલ ખરી પડે છે. આવું તો એમણે મને ઘણું ઘણું કહ્યું છે. જુઓ, સામે પેલું ચંપાનું વૃક્ષ છે, તેના ફૂલ વિષે કહેવાય છે કે\n‘ચંપા ! તુજમેં તીન ગુન રૂપ, ગુન ઔર બાસ;\nએક અવગુન ઐસો ભયો, ભ્રમર ન આવે પાસ.’\n‘રાધા ! ફરીથી બોલ જોઉં !’ કહેતાં મોટાં બેન કેવડાના ઝુંડ પાછળથી નીકળ્યાં. મોટાંબેનને આમ અચાનક આવેલાં જોઈ બંને શરમાઈ ગયાં.\nજીવન પણ એક બાગ છે. અસ્તવ્યસ્ત થયેલા આપણા જીવનરૂપી બાગને આપણે મોટાંબેનની જેમ વ્યવસ્થિત કરી શકીએ તો પ્રસન્નતા અને પ્રેમના પુષ્પો તેમાં જરૂર પાંગરે.\n[કુલ પાન : 204. કિંમત રૂ. 100. પ્રાપ્તિ સ્થાન : શ્રી લક્ષ્મી પુસ્તક ભંડાર, 64/1, ગાંધી રોડ, અમદાવાદ-1.]\nURL to article: http://archive.readgujarati.in/sahitya/?p=2002


યુદ્ધનો આગાઝ? સરહદ પર સેનાનો કબ્જા, નૌકાદળ – એરફોર્સ હાઇએલર્ટ – Wah Gujarat\nthebapu\tPosted on October 2, 2016\nસેનાના પ્રમુખ પહોંચ્યા જમ્મુ-કાશ્મીર, પર્રિકર બોલ્યા- પાકિસ્તાન કામામાં ઃ સર્જીકલ સ્ટ્રાઇકથી ગભરાયેલા પાકિસ્તાને સરહદે ૫ બટાલિયન ઠાલવી, રજાઓ રદ્દ, ૩૦૦ ગામ ખાલી કરાવ્યા\n૧૮મી સપ્ટેમ્બરના રોજ ઉરીમાં સેનાના કેમ્પ પર હુમલા બાદ તરત જ સર્જીકલ સ્ટ્રાઈકનો નિર્ણય લેવાયો હતો. સર્જીકલ સ્ટ્રાઈક બાદ પાકિસ્તાન તરફથી સંભવિત જવાબી હુમલાની આશંકાને જાતા ભારત તૈયાર છે. આ બધાની વચ્ચે અખનૂરમાં પાકિસ્તાનની તરફથી સીઝફાયરનું ઉલ્લંઘન અને ગોળીબારીના લીધે સીમાવર્તી લોકોને સુરક્ષિત જગ્યા પર પહોંચાડવામાં આવી રહ્યાં છે. લોકો જરૂરી\nસામાનની સાથે ઘર છોડી રહ્યાં છે. તેમણે મંદિરો અને સ્કૂલોમાં બનાવેલ અસ્થાયી શિબિરોમાં શિફ્ટ કરાઈ રહ્યાં છે. સીમાવર્તી વિસ્તારોમાં સ્કૂલ પણ બંધ કરી દેવામાં આવી છે. બીજી તરફ સેનાના પ્રમુખ દલબીર સિંહ સુહાગે શનિવારના રોજ ઉત્તરી કમાનની મુલાકાત લીધી. લાઈન ઓફ કંટ્રોલની પેલે પાર આતંકવાદી કેમ્પો પર કરાયેલ સર્જીકલ સ્ટ્રાઈક બાદ સરહદ પર વધેલા તણાવને ધ્યાનમાં રાખી ભારતની તૈયારીઓ અંગે જાણવા માટે સેના પ્રમુખ ઉધમપુર પહોંચ્યા હતા. એક રક્ષા અધિકારીએ કÌšં, જનરલ સિંહ શનિવારે સવારે ઉત્તરી કમાનના હેડક્વાર્ટર પહોંચ્યા અને તેમણે અહીં એલઓસી સહિત જમ્મુ-કાશ્મીરમાં કોઇપણ Âસ્થતિને પહોંચી વળવા માટે\nભારતની તૈયારીઓની સમીક્ષાને ધ્યાનમાં લઇ એક હાઈ લેવલ મીટિંગ બોલાવી હતી. ઉરી હુમલાના બદલામાં સર્જીકલ સ્ટ્રાઈકની યોજના ઉત્તરી કમાને બનાવી હતી અને તેને અંજામ આપ્યો હતો.અધિકારીએ કÌšં હતું કે સેના અધ્યક્ષે લીપા, તત્તાપાની, કેલ, અને ભિંબર Âસ્થત સાત આતંકવાદીના કેમ્પો પર સફળ સર્જીકલ સ્ટ્રાઈક કરનાર સેનાના જવાનોના ખાનગીમાં વખાણ કર્યાં. તેઓ તૈયારીઓ અંગેની માહિતી મેળવવા માટે તેમની પશ્ચિમી કમાનની પણ મુલાકાત લેવાની યોજના છે જ્યારે આજે ઉપરાષ્ટÙપતિ હામિદ અંસારીએ પણ સર્જીકલ સ્ટ્રાઈક પર પ્રતિક્રિયા આપી છે. તેમણે કÌšં, ‘જુઓ, એવું નથી કે તમે હંમેશા માટે આતંકવાદી હુમલાનો શિકાર બનો અને કંઇ ના કરો. સરકારે સ્પષ્ટપણે જણાવ્યું છે કે એક્શન કેમ જરૂરી છે? આતંકી લોન્ચ પેડ્‌સની ઓળખ કરવી અને તેના પર કાર્યવાહી કરવી જરૂરી છે.’ અંસારીએ કÌšં, ‘પીએમ એ શરૂઆતથી કÌšં છે, અમે આવું કરીશું. અમે પસંદ કરેલા સમય અને જગ્યા પર કરીશું.’ આ બધાની વચ્ચે માહિતી મળી છે કે વડાપ્રધાન નરેન્દ્ર મોદી આજે રાષ્ટÙપતિ પ્રણવ મુખર્જીની મુલાકાત લેશે. જણાવી દઈએ કે પાકિસ્તાનની તરફથી જવાબી પ્રતિક્રિયાને જાતા આખો દેશ હાઈ એલર્ટ પર છે. શુક્રવારના રોજ સરકારે જમ્મુ-કાશ્મીર અને દેશમાં સુરક્ષાની Âસ્થતિ પર સમીક્ષા કરી હતી. બીજીબાજુ સરહદના વિસ્તારોમાં બીએસએફ અને સેના હાઈ એલર્ટ પર છે. બોર્ડરન નજીકના ગામડાંને ખાલી પણ કરાવી દેવામાં આવ્યા છે. આ તરફ સર્જીકલ સ્ટ્રાઈક કર્યા બાદ પહેલી વખત મોદી સરકારના કોઇ મંત્રીએ આ અંગે નિવેદન આપ્યું છે. રક્ષામંત્રી મનોહર પર્રિકરએ શનિવારના રોજ કÌšં કે આ જવાબી હુમલાથી પાકિસ્તાન કામામાં સરી પડયું છે.\nમનોહર પર્રિકરે કÌšં, ‘પાકિસ્તાને ભારતની ચુપકીદીને તેની નબળાઈ માનવી જાઇએ નહીં. પાકિસ્તાને આ મામલાની તપાસ પણ કરી નહીં, તે હજુ પણ આઘાતમાં છે. જા પાકિસ્તાન આ પ્રકારના ષડયંત્ર ચાલુ રાખશે તો અમે તેને ફરીથી જડબાતોડ જવાબ આપીશું.’ આપને જણાવી દઇએ કે ઉરીમાં આર્મી પર થયેલા હુમલાનો જવાબ આપતા ભારતીય સેનાએ ગયા બુધવારના રોજ આતંકવાદીઓના લોન્ચ પેડ્‌સને બરબાદ કરી દીધા હતા. વપિક્ષ આ મુદ્દા પર કેન્દ્ર સરકારની સાથે છે. જા કે એવા પણ સમાચારો પણ આવ્યા હતા કે મોદી સરકારના મંત્રીઓને આ મુદ્દે ખાસ નિવેદનબાજીથી બચવાનું કÌšં હતું. જ્યારે પાકિસ્તાનથી મળતા અહેવાલો મુજબ નવાઝે બોલાવેલી બેઠકમાં પૂર્વ સીમામાં સૈનિકો વધારવા નિર્ણય લેવાયો હતો તે પછી ૫ બટાલીયન રવાના કરાઇ હતી. ૧ બટાલીયનમાં ૬૦૦થી લઇને ૯૦૦ સૈનિકો હોય છે. એટલું જ નહિ સૈનિકો અને ઓફિસરોની રજા પણ કેન્સલ કરાઇ છે. નેવી અને એરફોર્સનો અભ્યાસ ચાલુ છે. દરિયાકાંઠે સર્તકતા વધારી દીધી છે. પાકિસ્તાને સરહદ પરના ૩૦૦ જેટલા ગામ ખાલી પણ કરાવ્યા છે. બોર્ડર પર પાક રેન્જરોની જગ્યા પાક સેનાએ સંભાળી લીધી છે. પાકિસ્તાને ભારતના અબ્દુલિયા ગામથી લઇને સુચેત ગરૂ સુધી ૪ વધારાની બ્રિગેડ પણ તૈનાત કરી છે. પાકિસ્તાન સરહદના લોકોને ૧૦થી ૧૫ કિમી દુર મોકલી દીધા છે.\nPrevious Postઆઈ.ડી.એસ અંતર્ગત ૬૫,૨૫૦ કરોડ રૂપિયાનું કાળું નાણું જાહેર થયું ઃ અરૂણ જેટલી\nNext Post2 ઓક્ટોબર “ગાંધી જયંતી” નિમિત્તે\nthebapu October 2, 2016\nસરહદની Âસ્થતિ-સરકારના આશ્વાસન બાદ દલિતોએ રેલરોકો આંદોલન રદ્દ કર્યું


હાસ્ય પલ્લવ. : ફિલમ: એડમિશનની.\nફિલમ: એડમિશનની. પલ્લવી જીતેંદ્ર મિસ્ત્રી.\n-હા પ્રણવ, બોલ શું કહે છે?\n-આજે ૨.૩૦ વાગ્યે ‘રૂપમ’ થીયેટર આગળ આપણા કાયમના અડ્ડે, એટલે કે આપણી ફીક્સ જગ્યાએ પહોંચી જજે, ફિલ્મ જોવા જઈશું.\n-કોણ કોણ આવવાનું છે?\n-રાજેશ, તન્મય, અલ્પેશ, મનન, પ્રમોદ, અરુણ, હું અને તું.\n-અરે વાહ! આપણી આખી ગેંગ જ આવી રહી છે ને કંઈ.\n-એક્ઝામ પછી તો જલસા જ કરવાના હોય ને? ફિલ્મ જોઇને પછી રિવરફ્રન્ટ પર ફરવા જઈશું અને પછી ત્યાંથી હેવમોરમાં ડીનર. તું દર વખતની જેમ મોડું ન કરતો, ટાઇમસર આવી જજે.\n-મારાથી નહીં અવાય, યાર. સોરી.\n-શું? તારાથી નહીં અવાય? પણ કેમ? તું-આશિષ-તું, ફિલ્મ જોવા આવવાની ના પાડે છે? આજે સૂર્ય પૂર્વ ને બદલે પશ્ચિમમાં ઊગ્યો કે શું?\n-સૂરજની વાત છોડ, એને ઊગવું જ્યાંથી હોય ત્યાંથી ઊગે, અને જ્યાંથી આથમવું હોય ત્યાંથી આથમે, પણ અહીં તો હું જ આથમી રહ્યો છું.\n-કંઇ સમજાય એવું તો બોલ, યાર. એવી તો શું વાત બની કે તું ફિલ્મ જોવા આવવાની ના પાડી રહ્યો છે?\n-અરે યાર, અહીં તો મારી જ ફિલમ ઊતરી રહી છે.\n-હવે તું સીધે સીધું કહેશે કે વાત શું છે?\n-આ એડમિશનની રામાયણ. આજે મારે મારા કાકા સાથે એક સ્કુલમાં એડમિશન માટે જવાનું છે.\n-અરે, હજી તારા એડમિશનનું પત્યું નથી? ઓલમોસ્ટ બધી સ્કુલો તો ચાલુ થઈ ગઈ.\n-મને તો બધી જ સ્કુલોને ‘તોપગોળા’ થી ઊડાવી દેવાનું મન થાય છે.\n-ઓ દુર્વાસાજી! તમારા ક્રોધને શાંત કરો. અને વિગતવાર કહે કે વાત શું છે?\n-અરે યાર, દસ દિવસથી હું અને મારા પપ્પા, આ સ્કુલથી પેલી સ્કુલ, એડમિશન માટે ધક્કા ખાઇએ છીએ. પપ્પાની કેટલી રજાઓ પડી, એમના બોસ બગડ્યા અને અલ્ટીમેટમ આપ્યું. આજે હવે મારી સાથે મારા કાકા આવવાના છે. ૮૦ ટકાએ કોઈ સારી સ્કુલમાં એડમિશન મળતું નથી, હદ થઈ ગઈને યાર.\n-મારી વાત સાંભળ આશિષ, કોઇ સારી સ્કુલમાં એડમિશન ન મળે તો કોઇ પણ, રેંજી-પેંજી સ્કુલમાં, જેમાં મળે એમાં એડમિશન લઈ લે. પછી કોઇ સારા સરનું પ્રાઈવેટ ટ્યુશન રાખી લેવાનું. અગિયારમામાં તો કોઈ પણ સર ચાલે. પછી બારમામાં કોઇ સારા ક્લાસમાં ભણીને સારા ટકા લાવીએ,એટલે સારી કોલેજમાં એડમિશન મળી જાય, ખરું ને?\n-પ્રણવ, અત્યારે જે હાલત છે, તે જ બે વર્ષ પછી પણ હશે, ફરક એટલો કે અત્યારે સ્કુલોના ધક્કા ખાઇએ છીએ, ત્યારે કોલેજોના ધક્કા ખાવાના થશે. યાર, રેંજી-પેંજી સ્કુલો વાળાના તેવર પણ આસમાને ચઢી ગયા છે. રોજ કલાક- બે કલાક બેસાડી રાખે છે, અને પછી આપણો વારો આવે ત્યારે કહે છે, કાલે તપાસ કરજો. આપણને તો એમ જ ફીલ થાય કે, આપણે ભિખારી છીયે અને સ્કુલવાળા કહે છે, ‘ અહીં જગ્યા નથી- આગળ જાવ.’ ‘અલ્લાકે નામ પે દે દે બાબા’ જેવી સ્થિતિ છે. મને તો એટલો બધો ગુસ્સો આવે છે ને કે-\n-પણ એમની પાસે સીટ હોય ૨૦૦, અને અરજી આવી હોય ૧૦૦૦, સ્કુલવાળાય બિચારા શું કરે?\n-બિચારા? તું હજી એમને ઓળખતો નથી.બધા ડામીસ – ૪૨૦ ભેગા થયા છે. આગળ આપણને એંસી ટકાવાળાને કહે, ‘સીટ નથી’ અને પાછળથી પચાસ ટકાવાળાને સીટ આપી દે.\n-એ લોકો એવું શા માટે કરે? એનાથી તો એમની સ્કુલનું રીઝલ્ટ બગડે અને રેપ્યુટેશન ખરાબ થાય.\n-લે, તને ખબર નથી? એ લોકોને રેપ્યુટેશન કરતાં રૂપિયામાં વધારે રસ હોય છે. ઓછા ટકા વાળાની પાસે પચાસ હજારથી માંડીને એક લાખ સુધી રૂપિયા પડાવે છે અને તે પણ ડોનેશનના નામે. હું તો કહું છું એક એક ને ગોળીએથી ઉડાવી દેવા જોઈએ, શિક્ષણના નામે વેપાર કરે છે આ લોકો.\n-ઓહ! તારી વાત પરથી મને લાગે છે કે આ ધંધો તો બહુ સારો છે, યાર.\n-બોલ, ખોલવી છે, આપણે પણ આવી એકાદ સ્કુલ?\n-સીરીયસલી, ગ્રેજ્યુએટ થઈને આવી એકાદ સ્કુલ ખોલી કાઢીએ પછી જલસા જ જલસા.\n-હા, પણ ગ્રેજ્યુએટ થવા માટે પણ એકાદ સ્કુલમાં એડમિશન તો લેવું પડશે ને? એની જ તો બબાલ છે.\n-આર.જે. માં ટ્રાય કર ને, ત્યાં તને એડમિશન મળવાના પૂરા ચાન્સીસ છે.\n-કાલે ત્યાં જ ગયા હતાં. એક કલાક બહાર તડકામાં ઊભા રહ્યા. સ્કુલનો આગળનો હોલ ખાલી હતો તો પણ પટાવાળાએ કોઇને બેસવા ન દીધા. પ્રીંસીપાલ કરતાં પટાવાળનો રૂઆબ ભારી.\n-‘ચા કરતાં કીટલી ગરમ’ જેવું.\n-એક્ઝેટલી એવું જ. સદાય શાંત રહેતા મારા પપ્પા પણ તો એવા અકળાઇ ગયાં અને પૂછ્યું, ‘અમે તો વાલી છીએ કે મવાલી એજ સમજાતું નથી.’\n-અલ્યા, અત્યારે આવી હાલત છે, તો આપણે વાલી બનીશું ત્યારે કેવી હાલત હશે?\n-અરે યાર, તું તો ‘ભેંસ ભાગોળે ને છાશ છાગોળે’ જેવું બોલ્યો. આપણે વાલી બનીશું ત્યારની વાત ત્યારે. અત્યારે તો આપણું વિચારીએ. તને કંઈ ખબર છે કે પેલા પ્રમોદને એડમિશન મળ્યું કે નહીં?\n-એની સ્ટોરી તો બહુ ઈન્ટરેસ્ટીંગ છે. એને એસ.કે. માં એડમિશન મળતું હતું અને ફી ભરવા પણ ગયેલાં. પણ સ્કુલવાળાએ ફી કરતાં બે હજાર રૂપિયા વધારે માંગ્યા અને એના પ્રમાણિક પપ્પાએ વિરોધ કર્યો તો પ્રીન્સીપાલે એમને બે દિવસ પછી બોલાવ્યા. બે દિવસ પછી ગયા તો કહે,’ જગ્યા ખાલી નથી’ પાછળથી આડકતરી રીતે ખબર પડી કે પ્રમોદને બાય પાસ કરીને એ સીટ પચાસ હજારમાં કોઈ ચાળીસ ટકાવાળાને પધરાવી દીધી હતી.\n-માય ગોડ, પછી શું થયું?\n-પછી શું થાય, ‘ન્યૂ શરણ’ જેવી થર્ડ ક્લાસ સ્કુલમાં આઠ હજાર ફી ભરીને એડમિશન લઈ લીધું. પ્રમોદનું મોં તો એવું થઈ ગયું હતું , બસ જાણે રડવાનું જ બાકી હતું.\n-અચ્છા! પણ તેં ક્યાં લીધુ એડમિશન?\n-એ વાત પણ જાણવા જેવી છે. મેં ‘તન્મ્યાનંદ’ માં ફોર્મ ભર્યું હતું. એમાં પહેલો ચાન્સ સ્વામિનારાયણ વાળાનો, બીજો ચાન્સ બેકવર્ડ ક્લાસનો, ત્રીજો ચાન્સ એ જ સ્કુલના સ્ટુડન્ટનો, ચોથો ચાન્સ સ્પોર્ટસવાળનો અને પાંચમો એટલે કે છેલ્લો ચાન્સ આપણા જેવા મેરિટ વાળાનો- ૮૦% થી ઉપર વાળાનો.\n-ઓહ! આ બેકવર્ડ વાળાની તો તું વાત જ ન કરીશ, એવો ગુસ્સો આવે છે ને. તને યાદ છે, આપણા મેથ્સના સર. મને ‘આશિષ’ ના બદલે ‘આસીસ’ કહેતાં. અને ‘આવ્યો છું’ ના બદલે ‘આઇ ગીયો સું’ બોલતાં?\n-બરાબર યાદ છે મને. આપણે શાહ સરનું ટ્યુશન ન રાખ્યું હોત તો એ વર્ષે ફેઈલ જ થઈ જાત.\n-હા, પણ પછી ફાઈનલી તને ક્યાં મળ્યું એડમિશન?\n-‘તન્મ્યાનંદ’ ને પડતી મૂકીને પપ્પાએ ઓળખાણ લગાવીને, ડોનેશન આપીને ‘અર્જુન’ જેવી સાધારણ સ્કુલમાં એડમિશન કરાવી લીધું, એટલે મને તો શાંતિ થઈ ગઈ છે.\n-અચ્છા! અને આપણા બીજા બધા ફ્રેન્ડ્સ? એમણે ક્યાં લીધું એડમિશન?\n-બધા ટ્રાય કરી રહ્યા છે. બે ત્રણ જણ તો બેકવર્ડ ક્લાસમાં જવા માટેની અરજી પણ કરી ચૂક્યા છે, જેથી સ્કુલમા નહીં તો કોલેજમાં આવે ત્યારે એમને ઓછા ટકે સારી કોલેજમાં એડમિશન મળી જાય.\n-હા, યાર. આ આઈડીઆ સારો છે, હું પણ પપ્પાને કહીશ કે ઓબીસી માટે ટ્રાય કરે. હમણા તો મારે જવાનું છે, પછી શાંતિથી વાત કરીશું, ઓકે?\n-તો તું ફિલ્મ જોવા નથી જ આવતો?\n-ના, હમણાં તો મારી જ એડમિશનની ફિલમ ઉતરી રહી છે, યાર.\nAnonymous 21 March 2018 at 11:21\nપલ્લવીબેન આરક્ષણનું સુંદર ચિતરણ કર્યું.આવું જ કંઈક આરક્ષણ હઠાવો પર લખો તો રંગ રહી જાય.


હાર્દિક પંડ્યાની પત્ની નતાશાનો સ્વિમસૂટમાં બોલ્ડ અંદાજ, ચાહકોના વધ્યા દીલના ધબકારા, તસવીરોમાં ખાસ -\nહાર્દિક પંડ્યાની પત્ની નતાશાનો સ્વિમસૂટમાં બોલ્ડ અંદાજ, ચાહકોના વધ્યા દીલના ધબકારા, તસવીરોમાં ખાસ\nApril 8, 2021 April 8, 2021 apnugujarat0Comments\nભારતીય ક્રિકેટ ટીમના સ્ટાર ઓલરાઉન્ડર હાર્દિક પંડ્યાની પત્ની સર્બિયન મોડલ નતાશા સ્ટેનકોવિકનો સ્વિમિંગ પૂલમાં બોલ્ડ અંદાજ જોવા મળ્યો હતો. નતાશાએ સ્વિમિંગ પૂલનો વીડિયો સો.મીડિયામાં શૅર કર્યો હતો. આ વીડિયો ઘણો જ વાઈરલ થયો છે. હાલમાં નતાશા પતિ હાર્દિક પંડ્યા સાથે ચેન્નઈમાં છે.\nIPL માટે હાર્દિક પંડ્યા ચેન્નઈમાં\nIPLની 14મી સિઝન9એપ્રિલથી શરૂ થઈ રહી છે. પહેલી મેચ મુંબઈ ઈન્ડિયન્સ તથા રોયલ ચેલેન્જર્સ બેંગલોર વચ્ચે ચેન્નઈમાં રમાશે. હાર્દિક પંડ્યા તથા તેનો ભાઈ કુનાલ પંડ્યા મુંબઈ ઈન્ડિયન્સ તરફથી રમે છે. આથી જ બંને ભાઈઓ હાલમાં ચેન્નઈમાં છે. હાર્દિકની સાથે તેની પત્ની નતાશા તથા દીકરો અગસ્ત્ય પણ છે. કુનાલ પણ પત્ની પંખુરી શર્મા સાથે આવ્યો છે.\nનતાશાનો ગ્લેમરસ અંદાજ\nનતાશાનો વીડિયો તેની જેઠાણી એટલે કે કુનાલ પંડ્યાની પત્ની પંખુરી શર્માએ શૂટ કર્યો છે. નતાશા પહેલાં ઓરેન્જ રંગના આઉટફિટમાં જોવા મળે છે. ત્યારબાદ તે સ્વિમસૂટમાં પૂલમાં જોવા મળે છે. સ્વિમસૂટમાં નતાશાનો બોલ્ડ એન્ડ ગ્લેમરસ અંદાજ જોવા મળ્યો છે.\nકોણ છે હાર્દિકની પત્ની?\nહાર્દિક પંડ્યાની પત્ની નતાશઆ સર્બિયન એક્ટ્રેસ, મોડલ તથા ડાન્સર છે. નતાશા 2012માં ભારત આવી હતી. અહીંયા આવીને તેણે સૌ પહેલાં મોડલિંગ તરીકે કરિયર શરૂ કરી હતી. શરૂઆતમાં તેણે ફિલિપ્સ, કેડબરી, જ્હોનસન એન્ડ જ્હોનસ જેવી બ્રાન્ડની જાહેરાતમાં કામ કર્યું હતું. 2013માં નતાશાએ પ્રકાશ ઝાની ફિલ્મ ‘સત્યાગ્રહ’થી બોલિવૂડ ડેબ્યૂ કર્યું હતું. આ ફિલ્મમાં તેણે આઈટમ સોંગ ‘અઈયો જી’ કર્યું હતું. જોકે, તેને ખરી ઓળખ ‘બિગ બોસ 8’ની સિઝનમાં ભાગ લીધા બાદ મળી હતી.\nઆ ઉપરાંત તે બાદશાહ સાથે ‘ડીજેવાલે બાબૂ’ મ્યૂઝિક વીડિયોથી લોકપ્રિય થઈ હતી. નતાશાએ ‘ફૂકરે રિટર્ન્સ’માં ‘મહબૂબા’ ડાન્સ સોંગ કર્યું હતું. શાહરુખની ‘ઝીરો’માં પણ નતાશાએ કેમિયો કર્યો હતો. નતાશાના સંબંધો શરૂઆતમાં ટીવી એક્ટર અલી ગોની સાથે હતા. જોકે, પછી નતાશા તથા હાર્દિક પંડ્યા વચ્ચે સંબંધો બંધાયા હતા.\nનતાશા લગ્ન પહેલાં પ્રેગ્નન્ટ થઈ\nહાર્દિકે ગયા વર્ષે 31 મેના રોજ નતાશા સાથે લગ્ન કર્યા હતા. હાર્દિકે સો.મીડિયામાં તસવીર શૅર કરીને લગ્નની વાત શૅર કરી હતી. આ સમયે જ ચાહકોને જાણ થઈ કે નતાશા લગ્ન પહેલાં જ પ્રેગ્નન્ટ થઈ હતી. નતાશાએ જુલાઈમાં દીકરા અગ્સત્યને જન્મ આપ્યો હતો. હાર્દિકે જાન્યુઆરીમાં સગાઈ કરી હતી.\n← ‘મેં તને ટ્રુ લવ કર્યો, તે દગો આપ્યો, બાય, લવ યુ સો મચ’ રડતા રડતા જિંદગીનો અંતિમ વીડિયો ઉતારી MBBSના વિદ્યાર્થીનો આપઘાત\nમાત્ર 500 રૂપિયા લઈને ઘરેથી મુંબઈ નિકળ્યાં હતાં ધીરૂભાઈ અંબાણી પછી…. →


ગુજરાતી હિન્દી ફિલ્મોમાં અભિ\nGujarat Samachar > મનોરંજન > બોલીવુડ > ગુજરાતી હિન્દી ફિલ્મોમાં અભિ\nગુજરાતી હિન્દી ફિલ્મોમાં અભિનય આપનારાં અભિનેત્રી રીટા ભાદુરીનું નિધન\nTuesday 17th July 2018 07:28 EDT\nસોથી વધુ ગુજરાતી અને હિન્દી ફિલ્મો ઉપરાંત ટીવી સિરિયલ્સમાં પણ અભિનય આપનારાં અભિનેત્રી રીટા ભાદુરીએ ૧૬મી જુલાઈએ અંતિમ શ્વાસ લીધાં હતાં. તેઓ કિડનીની બીમારીથી પીડાતાં હતાં.\nરીટાનાં નિધનની માહિતી સિનિયર એકટર શિશિર શર્માએ ટ્વિટ કરીને આપી હતી. શિશિરે કહ્યું કે, ઘણા દુખની સાથે હું એ વાતની માહિતી આપી રહ્યો છું કે રીટા ભાદુરી આપણી વચ્ચે રહ્યાં નથી. અભિનેત્રીનાં અંતિમ સંસ્કાર ૧૭ જુલાઇના રોજ બપોરે ૧૨ વાગ્યે અંધેરી ઇસ્ટ, મુંબઇમાં થયાં હતાં.\nછેલ્લાં કેટલાંક દિવસથી રીટા ભાદુરીની તબિયત સારી નહોતી. તેમને કિડનીની બીમારીના કારણે અઠવાડિયામાં ત્રણેક દિવસ ડાયલિસિસ માટે લઇ જવા પડતા હતા. ખરાબ તબિયત છતાં રીટા પોતાનું શૂટિંગ પૂરું કરી રહ્યાં હતાં. જ્યારે પણ તેમને ખાલી સમય મળે તો તેઓ સેટ પર જ આરામ કરતાં હતાં.\nતેમનાં કામ પ્રત્યેની નિષ્ઠા જોઇને જ ‘નિમકી મુખ્યા’ના શૂટિંગનું શિડ્યુલ તેમની તબિયત પ્રમાણે જ નક્કી કરાતું હતું. રીટાએ આ અંગે વાત કરતાં કહ્યું હતું કે વૃદ્ધાવસ્થાની બીમારીઓના ડરથી શું કામ કરાવનું છોડી દેવું? મને કામ કરવું અને વ્યસ્ત રહેવું પસંદ છે. મને દરેક સમયે મારી ખરાબ તબિયત અંગે વિચારવાનું પસંદ નથી, આથી હું પોતાને વ્યસ્ત રાખું છું. હું નસીબદાર છું કે મને સપોર્ટિવ અને સમજનાર કાસ્ટ અને ક્રૂ મળ્યાં છે. આવા લોકોની સાથે કામ કરવાની તક મારા માટે ખૂબ જ શ્રેષ્ઠ કામ કરવા માટે પ્રેરે છે.\nરીટા ભાદુરીએ પોતાના કેરિયરની શરૂઆત મલયાલમ ફિલ્મોથી કરી હતી. ત્યારબાદ તેમણે હિન્દી, ગુજરાતી ભોજપુરી, બંગાળી, મરાઠી ફિલ્મોમાં પણ કામ કર્યું હતું.\nવર્ષ ૨૦૧૨માં તેમણે ગુજરાતી ફિલ્મ ‘કેવી રીતે જઇશ’માં વૃદ્ધ મહિલા તરીકે કામ કર્યું હતું. તે ઉપરાંત તેમની નામાંકિત ગુજરાતી ફિલ્મોમાં ‘પારકી જણી’, ‘ઘેર ઘેર માટીના ચૂલા’, ‘સમયની બલિહારી’, ‘ચૂંદડીના રંગ’, ‘ચંદન ચાવાળી’, ‘અખંડ ચૂડલો’નો સમાવેશ થાય છે.\nઆ ઉપરાંત ‘મૈં માધુરી દીક્ષિત બનના ચાહતી હું’, ‘દિલ વિલ પ્યાર વ્યાર’, ‘ક્યા કહેના’, ‘જુલી’, ‘બેટા’, ‘વિરાસત’ જેવી હિન્દી ફિલ્મોમાં પણ તેમની ભૂમિકા વખણાઈ હતી. તેમણે સંખ્યાબંધ ધારાવાહિક જેવી કે ‘સારાભાઇ વર્સિસ સારાભાઇ’, ‘હદ કર દી’, ‘છોટી બહુ’, હસરતેં, ‘કુમકુમ’ અને ‘બાની’માં પણ અભિનય આપ્યો હતો.


જુલાઈ મહિના માટે તરુલતા મહેતા વાર્તાસ્પર્ધા જાહેર કરવામાં આવે છે. | "બેઠક" Bethak\nThis entry was posted in તરુલતા મહેતા and tagged "બેઠક ", "બેઠક ", "વાર્તા રે વાર્તા", /shabdonusarjan.wordpress, તરુલતા મહેતા, તરુલતાબેન મહેતા વાર્તા સ્પર્ધા, શબ્દોનુંસર્જન, https://shabdonusarjan.wordpress.com/, shabdonusarjan by Pragnaji. Bookmark the permalink.\n2 thoughts on “જુલાઈ મહિના માટે તરુલતા મહેતા વાર્તાસ્પર્ધા જાહેર કરવામાં આવે છે.”\nchaman on October 6, 2017 at 6.18 said:\nમને થયું કે વગર હરિફાઈએ આ વિષયમાં મારી આ રચના તમને સહુને વાંચવા મળે તો? તમારી સૌની જાણ માટેઃ આ કૃતિ એટલી બધી વેબપર ફરી હતી અને હજુ પણ ફરતી હશે! મારું તખ્ખલુસ નામ ‘ચમન’ હટાવી, એમના સરકાવી દઈ મિત્રો ને સબંધીઓની વાહ! વાહ! મેળવી લેનાર થોડા જાણવા મળ્યા છે, ભાવિમાં આ રચના બીજા કોઈ નામ વાળી વાંચવા મળે તો મને જાણ કરાવા વિનંતિ કરી રાખું છું.\nટેક્નોલોજી તો ભઇ વઘી રહી છે જુઓ ચારે કોર,\nખાવાનો ચસ્કો બઘાનો જુઓ વઘતો જાય છે આજે,\n‘સ્પેસ’માં સુનીતાને પણ સમોસા ખાતા કરી દીઘા!\nપૈસા પડાવનાર પાત્રો વઘી રહ્યા જુઓ અહિ પણ?\nસ્ંડાસમાં ‘સેલ્યુલર’પર વાતો પણ કરતા કરી દીઘા!\n‘લેક્સસ’ ને ‘મરસીડીઝ’માં આમતેમ ફરો છો તમે,\nસ્મશાન વૈરાગ્ય આવવો શક્ય નથી ‘ચમન’ હવે? ‘\nઇલેક્ટી્ક’ ભઠ્ઠામાં મડદાં પણ ઝટ બાળતા કરી દીઘા!\n•\tચીમન પટેલ ‘ચમન’’/૧૯સપ્ટે’૦૯\nPragnaji on October 6, 2017 at 6.18 said:\nભાઈ અમે આપને યાદ કાર્ય હતા અને આપની કવિતા મેં વાંચી સંભળાવી છે અને કાયમ માટે અમારા બ્લોગ સ્થાન આપ્યું


મહારાષ્ટ્રમાં માર્ચ સુધીમાં ઉદ્ધવ સરકાર પડી જશે-નારાયણ રાણે | Uddhav government will fall in Maharashtra by March: Narayan Rane - Gujarati Oneindia\n| Published: Friday, November 26, 2021, 15:13 [IST]\nનવી દિલ્હી, 26 નવેમ્બર : મહારાષ્ટ્રમાં ઉદ્ધવ ઠાકરેની આગેવાની હેઠળની મહા વિકાસ અઘાડીએ ભાજપ પર સરકારને તોડી પાડવાનું કાવતરું ઘડવાનો આરોપ લગાવ્યો છે. હવે કેન્દ્રીય મંત્રી અને મહારાષ્ટ્ર ભાજપના નેતા નારાયણ રાણેએ ચોંકાવનારો ખુલાસો કર્યો છે. તેમણે દાવો કર્યો છે કે મહારાષ્ટ્રની ઉદ્ધવ ઠાકરે સરકાર માર્ચ સુધીમાં પડી જશે. તેના સંબંધમાં ગુપ્ત યોજના પર કામ ચાલી રહ્યું છે. આ પછી રાજ્યમાં ભાજપની સરકાર બનશે.\nજયપુરમાં મીડિયા સાથે વાત કરતા કેન્દ્રીય મંત્રી નારાયણ રાણેએ કહ્યું કે માર્ચ સુધીમાં મહારાષ્ટ્રની મહા વિકાસ અઘાડી સરકાર પડી જશે. રાજ્યમાં ભાજપની સરકાર બનશે. તેમણે કહ્યું કે જો ભાજપની સરકાર આવશે તો તમને અપેક્ષિત પરિવર્તન જોવા મળશે. રાણેએ કહ્યું છે કે મહારાષ્ટ્ર બીજેપીના પ્રદેશ અધ્યક્ષ ચંદ્રકાંત પાટીલે માર્ચ સુધીમાં સરકાર બનાવવાની વાત કરી છે, અમારો પ્રયાસ તેમના શબ્દોને પૂરો કરવાનો છે.\nનારાયણ રાણેએ વધુમાં કહ્યું કે, હું અંદરની વાત કહેવા માંગતો નથી. સરકારને તોડીને નવી સરકાર બનાવવા માટે કેટલીક બાબતો ગુપ્ત રાખવી પડે છે. જો બધું કહી દઈએ તો સરકાર બનાવવામાં એકાદ મહિનો લાગી શકે છે. તેમણે ઉદ્ધવ ઠાકરે વિશે કહ્યું હતું કે તેમની તબિયત ખરાબ છે, તેથી હું ટિપ્પણી કરવા માંગતો નથી, પરંતુ મહારાષ્ટ્રમાં પાર્ટીઓ સાથેની મહા વિકાસ આઘાડીની સરકાર વધુ સમય ટકવાની નથી. તમને જણાવી દઈએ કે ઉદ્ધવ ઠાકરેએ તાજેતરમાં કરોડરજ્જુની સર્જરી કરાવી છે.\nમીડિયા રિપોર્ટ અનુસાર શિવસેનાના ઘણા નેતાઓ નારાજ ચાલી રહ્યા છે. ચંદ્રકાંત પાટીલ શિવસેનાના રાજ્યસભા સાંસદ અને ઉદ્ધવ ઠાકરેના નજીકના નેતા છે. જે બાદ મહારાષ્ટ્ર બીજેપી અધ્યક્ષ ચંદ્રકાંત દાદા પાટીલ ગૃહમંત્રી અમિત શાહને મળવા દિલ્હી પહોંચ્યા છે. આ જ બેઠકમાં હાજરી આપવા માટે મહારાષ્ટ્રના પૂર્વ મુખ્યમંત્રી દેવેન્દ્ર ફડણવીસ પણ દિલ્હી પહોંચી ગયા છે. બંને નેતાઓ ભાજપ મુખ્યાલયમાં સંગઠન મંત્રી બીએલ સંતોષને મળ્યા છે.\nમહારાષ્ટ્ર ઉદ્ધવ ઠાકરે નારાયણ રાણે ભાજપ મહારાષ્ટ્ર સરકાર દેવેન્દ્ર ફડણવીસ maharashtra uddhav thackeray narayan rane bjp maharashtra government devendra fadnavis politics\nUddhav government will fall in Maharashtra by March: Narayan Rane\nStory first published: Friday, November 26, 2021, 15:13 [IST]